Kulhudhuffushi Online - Schoolthakah Tablet fonuvumuge massakai varah avahah fashaanan: Education\nސްކޫލްތަކަށް ޓެބްލެޓް ފޮނުވުމުގެ މަސައްކަތް ވަރަށް އަވަހަށް ފަށާނަން: އެޑިއުކޭޝަން\nނަބީލާ އިސްމާޢީލް - 10 މަސް ކުރިން - 1 އެޕްރީލް 2018\nވަރަށް އަވަހަށް ސްކޫލް ދަރިވަރުންނަށް ބޭނުންވާ ޓެބްލެޓްތައް ސްކޫލް ތަކަށް ފޮނުވުމުގެ މަސައްކަތް ފަށާނެކަމަށް އެޑިއުކޭޝަން މިނިސްޓްރީއިން ހާމަކޮށްފިއެވެ.\nދައުލަތުގެ މީޑިއާ ޕީއެސްއެމްއަށް ދެއްވި އިންޓަރވިއުއެއްގައި އެޑިއުކޭޝަން މިނިސްޓްރީގެ ސްޓޭޓް މިނިސްޓަރ އަހުމަދު ޝަފީއު ވިދާޅުވީ އެކި ޝިޕްމެންޓްތަކަށް ބަހާލައިގެން ޓެބްލެޓްތައް ގެނައުމުގެ މަސައްކަތް ކުރިއަށްދާއިރު އޭގެ ޓެބްލެޓްގެ ބޮޑު ބައެއް މިހާރު ރާއްޖެ ގެނެސްފައިވާކަމަށެވެ.\nއެޑިއުކޭސަން މިނިސްޓްރީގެ ސްޓޭޓް މިނިސްޓަރ ހާމަކުރިގޮތުގައި ވަރަށް އަވަސް މުސްތަގުބަލެއްގައި ސްކޫލްތަކަށް ޓެބްލެޓްތައް ފޮނުވުމުގެ މަސައްކަތް ފަށާނެއެވެ.\nއެޑިއުކޭސަން މިނިސްޓްރީ އިން ސްކޫލްތަކުގައި ބޭނުންކުރުމަށްް ގެންނަނީ ” ހުވާވޭ ” ބްރޭންޑްގެ މީޑިއާ ޓީ3ޓެބްލެޓެވެ. 8 އިންޗީގެ އެޗްޑީ ސްކްރީނެއް ހިމެނޭހެން އުފައްދާފައިވާ މި ޓެބްލެޓަކީ ސްކޫލުތަކުގައި އުނގަންނައިދިނުމަށް އެންމެ އެކަށީގެންވާ ޓެބްލެޓްކަމަށާއި، ހުވާވޭ އަކީ ރަނގަޅު އެސްޓޭބްލިޝްޑް އެއްކަމަށެވެ.\nއަދި ޓެބްލެޓް ހޯދާފައިވަނީ ދެ އަހަރުދުވަހުގެ ވޮރެންޓީއާއި، ޕުރޮޓެކްޓިވް ކަވަރާއި، ސްކްރީން ކަވަރުގެ އިތުރުން ހެޑްފޯނާއި ވެސް އެކުގައި އެވެ. ޓެބްލެޓްތައް ފޯރުކޮށްދޭއިރު އެހުރިހާ ތަކެއްޗެއްވެސް ދަރިވަރުންނަށް ހަވާލުކުރާނެ ކަމަށް ކަމަށް ޝަފީއު ވިދާޅުވިއެވެ.\nދެވަނަ ޓާމްގެ ކިޔެވުން ފަށާއިރު ދަރިވަރުން ޓެބްލެޓްގެ ބޭނުން ކުރަން ފަށާނެކަމަށްވެސް އެޑިއުކޭޝަން މިނިސްޓްރީން ހާމަކޮށްފައިވެއެވެ. މިކަމަށް ތައްޔާރުވުމުގެ ގޮތުން މުދައްރިސުން އަހުލުވެރި ކުރުމުގެ މަސައްކަތް އެޑިއުކޭޝަން މިނިސްޓްރީން ވަނީފަށާފައެވެ. އެގޮތުން މުދައްރިސުންނަށް އަމާޒުކޮށްގެން ހާއްސާ ތަމްރީންތަކެއް ކުރިއަށް ގެންދިޔަކަމަށް އެޑިއުކޭސަން މިނިސްޓްރީން ވަނީ ހާމަކޮށްފައެވެ.\nސްކޫލްތައް ޑިޖިޓަލައިޒްކުރުމުގެ މަޝްރޫއުގެ ދަށުން، ދަރިވަރުންނަށް ބޭނުންވާ ޓެބްލެޓް ގެންނަނީ މެކްސްކޮމް ޓެކްނޮލޮޖީއާއި ހަވާލުކޮށްގެންނެވެ. މި މަޝްރޫއުގެ ދަށުން ހަތްދިހަ ހާހަށްވުރެ ގިނަ ޓެބްލެޓް ގެނައުމަށްވަނީ އެޑިއުކޭޝަން މިނިސްޓްރީން ވަނީ ނިންމާފައެވެ.\nނާސްތާ ޕްރޮގުރާމް ނޭކުރަންދޫ ސްކޫލުގައި ފެށިގެން ކުރިއަށް !\nހަނިމާދޫ ސްކޫލުގައި ޓީޗަރުން ހަމަނުވެ، ބެލެނިވެރިން ހިތްހަމަނުޖެހުމެއްގައި\nރަނގަޅު ޖީލެއް ބިނާވެގެން ނޫނީ ޤައުމުގައި އަމާންކަމެއް ދެމިގެނެއް ނުދާނެ: ނައިބު ރައީސް\nދިރާސީ އާ އަހަރުގެ ކިޔެވުން ފަށައިފި، ކުޅުދުއްފުށީ ސްކޫލުތަކުގައި 2736 ދަރިވަރުން !\nޤުރުއާން މުބާރާތުގެ ބައިވެރިންނަށް ހޫނު މަރުހަބާއެއް ކިޔުމަށް މަކުނުދޫން ތައްޔާރުވަނީ\nމަޑުއްވަރީގެ ބެލެނިވެރިން ޝުކުރު: އަފީފުއްދީންގެ ބެލެނިވެރިންނަށް ކެއުމަކުން !


ލޯބިވާއޭ6– Esfiya\n“މިލީ.. މީޓް މައި ބޯއިފްރެންޑް..” ޝައިހާ އެހެން ބުނެލުމާއި އެކު މިއްލީ ބަލައިލިއެވެ. މިއްލީ އާއި އޭނާގެ ހަތަރުކަޅި ހަމަ ވުމާއި އެކު ދެމީހުންނަށް އެއްފަހަރާ ލޯ ބޮޑުކޮއްލެވުނެވެ.\n“އިޝާންބެ.. ވާއު..” ދެވަނަ ސިކުންތުގައި އޭނާހުރީ އިޝާންގެ އަތުތެރޭގައެވެ. އިޝާންވެސް ހައިރާން ކަމާއެކު މިއްލީއޭ ބުނެލިއެވެ. އޭރު ލާމިއުއާއި ޒަޔާ އަދި މިޒްޔަލްވެސް އެމީހުންގެ ކައިރިއަށް އަންނަނީއެވެ.\n“އިޝާން..” ލާމިއުއަށް ވެސް އެހިސާބަށް އަރާ ހަމަވެފައި އިޝާން ފެނުމާއިއެކު ބުނެލެވުނެވެ.\n“މިލީ.. ޑޫ ޔޫ ނޯ ހިމް..” ޝައިހާ އެހެން އަހާލި އަޑަށް މިއްލީ އިޝާންގެ ގައިން ދޫކޮއްލުމަށްފަހު ޝައިހާއަށް ބަލައިލިއެވެ. އޭރު މިޒްޔަލްއާއި ޒަޔާގެ އިތުރުން ޝައިހާ ވެސް ހުރީ ވާނުވާ ނޭނގިފައެވެ.\n“އޮފްކޯޒް އައި ނޯ ހިމް.. އިޝާންބެ އެއީ މިލީ މަންމަގެ އެއްބަނޑު އެއްބަފާ ކުއްޖެއް.. މައި އަންކަލް..” މިއްލީ އެހެން ބުނެލުމާއި އެކު އިޝާން އެންމެންނަށް ހީލިއެވެ.\n“ބްރޯ.. ހާދަ ދުވަހެއް ކޮއްލާފަ..” ލާމިއު އިޝާންގެ ހާލު އަހުވާލު އެހުމަށްފަހު އެހެން އަހާލިއެވެ.\n“މިދެން އައިސްލީ.. ދެން މިކޮޅުގަ ހުންނާނީ..” އިޝާން އެހެން ބުނެލި އަޑަށް މިއްލީ ހީލިއެވެ. އޭރު މިޒްޔަލް ހުރީ ކުޑަކޮށް ކަޓާފައެވެ. އެތަން ލާމިއުއަށް ފެނުމާއިއެކު ހެވިލާފައި މިއްލީއާއި ދިމާކޮއްލިއެވެ.\n“މިލީ.. ސަމްވަން އިޒް ބީން ޖެލަސް..” ލާމިއު ބުނެލި އަޑަށް މިޒްޔަލް ރަކިވިއެވެ. އިޝާން މިޒްޔަލްއާއި ދިމާލަށް ބަލައިލިއެވެ. އަދި ބުމަ އަރުވާލިއެވެ.\n“އޯހް.. ސޮރީ.. އަދި އިންޓްރޮޑިއުސް އެއް ނުކޮއްދެވޭދޯ..” ލާމިއު އެހެން ބުނެލާފައި އެންމެން ކިޔާދޭން ފެށިއެވެ.\n“މީ ޒަޔާ.. މައި ގާރލް ފްރެންޑް.. ދެން މީ މިޒްޔަލް.. ޒަޔާގެ ބޭބެ.. އެންޑް މިލީގެ ބޯއިފްރެންޑް.. ދެން މީ ޝަ….” ލާމިއުގެ ޖުމުލަ ފުރިހަމަ ނުވަނީސް މިއްލީ ހޭން ފެށިއެވެ.\n“ބްރޯ.. ތި އުޅެނީ ޝައި އެއީ ކާކުކަން ކިޔާދޭންތަ..” މިއްލީ ބުނެލިއެވެ. އެއާއެކު އެންމެން މިއްލީއާއި ދިމާލަށް ބަލައިލިއެވެ. އިޝާން ވެސް ރަކިވެފައި ބޮލުގައި މަޑުމަޑުން ޖަހާލިއެވެ. އެތަން ފެނިފައި ލާމިއު ވީ ކީއްތޯ އަހާލިއެވެ.\n“ޝައި އެއީ އިޝާންބެގެ ގާރލްފްރެންޑް.. ހީ ނޯސް ހާރ ބެޓަރ ދެން އަސް އައި ގެސް..” މިއްލީ ބުނެލި އަޑަށް ލާމިއު ލޯ ބޮޑު ކޮއްލާފައި އިޝާންއަށް ބަލައިލިއެވެ. އެއާއެކު އިޝާން ހީލާފައި އާނއެކޭ ބުނެލި އަޑަށް އެންމެން އިޝާންއަށް ބަލައިލާފައި މަރުހަބާއޭ ބުނެލިއެވެ.\nއެމީހުންނަށް ވާހަކަ ދައްކަން އެތާ ތިބެވުނު އިރެއް ނޭނގުނެވެ. ބަންގި ގޮވި އަޑަށް އެންމެން ވާހަކަ ހުއްޓާލާފައި އެމީހެއްގެ ގެއަށް ދާން ހިނގައިގަތެވެ. ޝައިހާވެސް ގެއާއި އަރާ ހަމަވެފައި ބާއިއޭ ބުނެ ގެއަށް ވަނެވެ.\n“ދަރިފުޅުމެން ހާދަ ލަސްވީ..” މިއްލީއާއި ލާމިއު އައިސް ގެއަސް ވަނުމުން ޝިއުރާ ބުނެލިއެވެ. ދެމީހުން މަޢާފަށް އެދެފައި ހީލިއެވެ. އަދި ގޭގެ ދޮރާއި ދިމާލަށް ދާން ފެށުމުން ޝިއުރާ ގޮވާލި ނަމަވެސް އެމީހުން އެއަޑު ނާހާ ގޮސް އެތެރެއަށް އައީ އިޝާން ގޮވައިގެންނެވެ.\n“އިޝާން..” ޝިއުރާއަށް ބުނެވުނެވެ. އިޝާން އައިސް ޝިއުރާގެ ކުރިމައްޗައް އަރާފައި ހީލިއެވެ. ޝިއުރާ އިޝާންގެ ގައިގައި ބައްދާލިއެވެ. އަދި މަންމަ ކޮބާތޯ އެހިއެވެ. ޝިއުރާ މަންމަ މަތިން ހަނދާން ހުރެއެވެ. ޝިއުރާގެ ބައްޕަ ވަނީ އޭނަގެ އުމުރުން 32 އަހަރުގައި ނިޔާވެފައެވެ.\n“މަންމަ ވީ އެކޮޅުގަ.. ދެން މިކޮޅަށް އަންނަ ހިތްވީމަ މި އައީ..” އިޝާން ބުނެލިއެވެ.\nއިޝާންއާއި އޭނާގެ އާއިލާ ދިރިއުޅެނީ އިންޑިއާގައެވެ. އެމީހުންގެ އާއިލާގައި ތިބެނީ ފަސް ކުދިންނެވެ. އެންމެ ބޮޑަށް ހުންނަނީ އަންހެން ކުއްޖެކެވެ. އޭނާ ވަނީ ކާރު އެކްސިޑެންޓެއްގައި ނިޔާވެފައެވެ. ދެން ހުންނަނީ ޝިއުރާއެވެ. ޝިއުރާ އަލްހާންއާއި ކައިވެނި ކުރުމަށްފަހު މާލެއަށް ބަދަލުވީއެވެ. އެއީ ޝިއުރާގެ އުމުރުން 19 އަހަރުގައެވެ. މިހާރު އޭނާއަށް 39 އަހަރެވެ. މި ވޭތުވި 20 އަހަރު ތެރޭގައި އޭނާ މަންމަގެ ގާތަށް އިންޑިޔާއަށް ގޮސްފައި ވަނީ7ފަހަރެވެ.\nދެން ހުންނަނީ ދެފިރިހެން ކުދިންނެވެ. އެމީހުން ވެސް ކައިވެނި ކޮއްގެން ދިރިއުޅެނީ އިންޑިޔާގައެވެ. އެންމެ ކުޑަޔަށް ހުންނަނީ އިޝާންއެވެ. އޭނާއަކީ މިހާރު 19 އަހަރުގެ ޒުވާނެކެވެ. އޭނާވެސް ކުޑައިރުންސުރެ އުޅެ ބޮޑުވީ އިންޑިޔާގައެވެ. ޝިއުރާ އެންމެ ފަހުން އިންޑިޔާއަށް ދިޔައީ އިޝާންގެ އުމުރުން 16 އަހަރުގައެވެ. ދިޔައިރު ލާމިއުއާއި މިއްލީ ވެސް ދިޔައެވެ. އެހެންކަމުން، އިޝާން އެމީހުން މަތިން ހަނދާން ހުރެއެވެ.\nއިޝާންއާއި ޝިއުރާ ވަރަށް ގިނައިރު ވާހަކަ ދައްކަން ތިއްބެވެ. މިއްލީއާއި ލާމިއު އޭރު އެމީހުންގެ ކޮޓަރިއަށް ވަދެއްޖެއެވެ. މިއްލީ އިނީ މިޒްޔަލް މިއަދު އަޅުވައިދިން އަނގޮޓިއަށް ބަލަހައްޓައިގެންނެވެ. އޭނާ އިނީ ފެންވަރައިގެން ނުކުމެ އަތްދިގު ޓީޝާޓަކާއި ޖިންސެއްގައެވެ. ކަޅުކުލައިގެ ކޮނޑަށްވުރެ ތިރިއަށް އަރާ އިސްތަށިގަނޑުވަނީ ދޫކޮއްލެވިފައެވެ. ވަޔާ އިސްތަށިގަނޑު ވިހުރެމުން ދާ މަންޒަރު ކިތަންމެހާވެސް ނަލައެވެ. އޭރު ތުނިތުނިކޮން ވިއްސާރަ ވެހެމުން ދިޔައެވެ. ދޭތެރެއަކުން ހީކަރުވާ ވަރަށް ވައި ޖެހެއެވެ.\nމިއްލީ ސިއްސައިގެން ދިޔައީ ކުއްލިއަކަށް މީހަކު ބެލްކަނީދޮރުގައި ޓަކި ޖެހުމުންނެވެ. މިއްލީ އަވަހަށް ގޮސް ފޮތިގަނޑު ކަހާލިއެވެ. ހަރުގަނޑަކަށް އަރައިގެން އޭނާގެ ބެލްކަންޏަށް އަރާ ހުރީ މިޒްޔަލްއެވެ.\n“ޔާލް..” މިއްލީ އެހެން ބުނެލުމަށްފަހު މިޒްޔަލް ވެއްދިއެވެ. މިޒްޔަލް ގޮސް މިއްލީގެ އެނދުގައި އިށީނެވެ. އަދި ކައިރިއަށް އައުމަށް އެދުނެވެ. މިއްލީ ގޮސް މިޒްޔަލްގެ ގާތުގައި އިށީނެވެ. މިޒްޔަލް އައި ބޭނުން ބުނެފައި ވާހަކަ ދައްކާލަން މަޑު ކޮއްލިއެވެ.\nއޭރު ވިއްސާރަ ބޯކޮއްލައިފިއެވެ. އެއާއެކު މިޒްޔަލް މަޑުކުރީ ވިއްސާރަ މައިތިރި ވަންދެނެވެ. ކުއްލިއަކަށް ބާރަށް ގުގުރާލުމާއެކު މިއްލީ ހަޅޭއްލަވައި ގަނެފައި މިޒްޔަލްގެ ގައިގައި ހިފައިގަތެވެ. އޭރު އޭނުގެ ހިތް ހީވަނީ މޭކަށިގަނޑު ފަޅާލާފައި ނުކުމެދާނެ ހެންނެވެ. އިރުކޮޅަކުން މިއްލީ ހަމައަކަށް އެޅުނެވެ. އަދި މިޒްޔަލްގެ ގައިން ދޫކޮއްލާފައި ސޮރީއޭ ބުނެލިއެވެ.\n“އިޓްސް އޯކޭ..” މިޒްޔަލް ހީލާފައި ބުނެލިއެވެ. ކުއްލިއަކަށް މީހަކު އައިސް ދޮރުގައި ޓަކިދިނެވެ. މިއްލީ ކާކުހޭ އަހާލުމުން އިވުނީ ޝިއުރާގެ އަޑެވެ. މިއްލީ އަވަހަށް ގޮސް ދޮރު ކައިރީ ހުރެލުމަށްފަހު ކީއްވީހޭ އަހާލިއެވެ.\n“މިލީ ގުގުރާއިރު ބިރުގަންނާތީ..” ޝިއުރާ އެހެން ބުނެލުމުން މިޒްޔަލް މަޑުމަޑުން ހޭން ފެށިއެވެ. މިއްލީ ފަހަތަށް އެނބުރި ތުން އަނބުރާލާފައި ގޮސް އެނދުމަތީގައި އިން މިޒްޔަލްގެ ބޮލުގައި މަޑުމަޑުން ޖަހާލާފައި އަނެއްކާ އައިސް ދޮރު ކައިރީގައި މަޑު ކޮއްލިއެވެ.\n“މަންމަ.. މިލީ އޯކޭއޭ.. ބިރެއް ނުގަނެ..” މިއްލީ އެހެން ބުނެލުމުން ޝިއުރާ ހައިރާންވެފައި ތިރިއަށް ދާން ހިނގައިގަތެވެ. މިއްލީއަކީ އަބަދުވެސް ގުގުރާއިރު ބިރުގަންނަ ކުއްޖެކެވެ. މިއަދު ކިއްވީބާއޭ ހިތަށް އަރާ ކޮނޑު އަރުވާލުމަށްފަހު ގޮސް އަލްހާންމެން ކައިރީގައި ސޯފާގައި އިށީނެވެ. އޭރު އެތާ އިޝާން ވެސް އިނެވެ.\n“ޔާލް.. ކޮން ކަމަކާ ހެނީ..” މިއްލީ އައިސް ރުޅިއައި ކަމަށް ހެދެމުން އަހާލިއެވެ.\n“އެއީ ބިރުގަންނާތީ ހެވުނީ.. ސޮރީ..” މިޒްޔަލް އެހެން ބުނެލާފައި މިއްލީގެ އަތުގައި ހިފާ ދަމައި ގަތެވެ. މިއްލީ ގޮސް ތަތްވީ މިޒްޔަލްގެ މޭގައެވެ. ދެމީހުންނަށް އެކަކު އަނެކަކާ ދިމާލަށް ބަލަން ތިބެވުނީ އިރުކޮޅަކަށެވެ. އަނެއްކާ ގުގުރާލި އަޑަށް މިއްލީ ސިއްސައިގެން ދިޔައެވެ. އޭނާ މިފަހަރު ހަޅޭއް ނުލެވިކަން އެއީ ހަމަ ނަސީބެކެވެ.\nމިއްލީއާއި މިޒްޔަލް އެނދުމަތީގައި ސަކަރާތް ޖަހަން ތިއްބެވެ. އެކި ވާހަކަ ދައްކަ ދައްކާފައި ހެނީއެވެ. އިރުކޮޅެއްނުވެ، މިއްލީ އައިސް މިޒްޔަލްގެ ކުރިމައްޗަށް އެރިއެވެ. އަދި ލޯ މެރުމަށް އެދުނެވެ. މިޒްޔަލް ލޯ މަރާލުމުން މިއްލީ އޭނާގެ އަލަމާރިން ނެގި އަނގޮޓިއެއް ހިފައިގެން އައިސް އޯކޭއޭ ބުނެލުމުން މިޒްޔަލް ލޯ ހުޅުވާލިއެވެ. އޭރު މިއްލީ އިނީ އޭނާގެ ކަނާއަތް ދިއްކޮއްގެންނެވެ. މިޒްޔަލް އޭނަގެ އަތް މިއްލީގެ އަތް މަތީގައި ބޭއްވުމުން މިއްލީ އެ އަނގޮޓި އަޅުވާލަދިނެވެ.\n“މިލީ.. މީ ކޮން އިރަކު ގަނެފަ..” މިޒްޔަލް އަހާލީ ހައިރާންވެ އިނދެއެވެ. މިއްލީ މިއަދު ހަވީރު އެމީހުންނާއި އެކީ އުޅެފައި އިރުއޮއްސުމުން ގެއަށް ވަން ގޮތަށް އަދި ނިކުތް ކަމެއް ނޭނގެއެވެ.\n“ދޮންބެ ގަނެދިނީ.. މިލީ ބުނެގެން.. އެންޑް ޔާލް މިލީއަށް ސަޕްރައިސްއެއް ދިނީމަ މިލީވެސް އެއްޗެއް ދޭ ހިތްވީ.. އައި ނޯ ބޯއިސް ޑަސްންޓް ލައިކް އިޓް..” މިއްލީ ބުނެލިއެވެ. އެއާއެކު މިޒްޔަލް ހީލުމަށްފަހު މިއްލީ ގެނެސް އޭނާގެ އުނގުގައި ބޭންދިއެވެ.\n“މިލީ.. އައި ލަވް އިޓް.. މިލީ ދިނީމަ ބާއްވާނަން މުޅި އުމުރަށް ވެސް… ތެންކްސް..” މިޒްޔަލް އެހެން ބުނެލާފައި މިއްލީގެ އަތުގައި ހިފާލިއެވެ. މިއްލީ އަވަހަށް މިޒްޔަލްގެ އުނގުން ތެދުވުމަށްފަހު ދުރަށް ދުއްވައިގަތެވެ. އޭރު ވިއްސާރަ އަނެއްކާވެސް ބޯކޮއްލައިފިއެވެ. މިއްލީގެ އެދުމުގެ މަތިން މިޒްޔަލް އެގޭގައި މަޑުކުރީއެވެ.\nދެމީހުން ކޮޓަރީގައި ތިބެ ސަކަރާތް ޖަހަމުން ދިޔައެވެ. ކުރަމުން ދިޔަ ވިއްސާރައަށް ވެސް ބަލައިނުލައެވެ.\nދެމީހުން ސިއްސައިގެން ދިޔައީ މީހަކު ދޮރުގައި ޓަކި ޖެހުމުންނެވެ. އަވަހަށް ދުރަށް ޖެހިލާފައި މިޒްޔަލް އަލަމާރި ފަހަތަށް ވަނުމުން މިއްލީ ގޮސް ދޮރު ހުޅުވާލިއިރު ލާމިއުއެވެ.\n“މިލީ.. މަންމަ ބުނީ ކާން އަންނާށޯ..” ލާމިއު ކާން އަންނާށޭ ބުނެލި އަޑަށް މިއްލީއަށް ހަމަޖެހުމުގެ ނޭވާއެއް ލެވުނެވެ. “ބްރޯ.. މިލީ ބަނޑުހައެއް ނުވެ.. އިރުކޮޅަކުން ކާން ދާނަން.. ޕްލީޒް..” މިއްލީ ލާމިއުއަށް ޖަވާބު ދީފައި ކޮޓަރިއަށް ވަދެ ދޮރު ލައްޕާލިއެވެ. އަދި މިޒްޔަލްއަށް ގޮވިއެވެ.\n“ޔާލް..” މިއްލީ ގޮވާލި އަޑަށް މިޒްޔަލް ހުރި ތަނުން ނިކުމެ މިއްލީގެ ގާތުގައި އިށީނެވެ. މިއްލީ މިޒްޔަލްގެ އަތުގައި ހިފާލިއެވެ.\n“މިލީ.. ކިހިނެއް ވީ..” މިޒްޔަލް އަހާލިއެވެ. އެއާއެކު މިއްލީ މިޒްޔަލްގެ ކޮނޑުގައި ބޯއަޅާލިއެވެ.\n“ޔާލް.. އައި ލަވް ޔޫ.. އައި ލަވް ޔޫ އަ ލޮޓް..” މިއްލީ އެހެން ބުނެލި އަޑަށް މިޒްޔަލް މިއްލީ ނަގައި އޭނާއަށް ބަލައިލިއެވެ. އޭރު މިއްލީގެ ލޮލުގައި ކަރުނަ ވިދަވިދާ ހުއްޓެވެ.\n“މިލީ.. ކިހިނެއް ވީ ކުއްލިއަކަށް..” މިޒްޔަލް މިއްލީގެ ލޮލުން ފޭދިފައި ހުރި ކަރުނަތައް ފޮހެލަދިނުމަށްފަހު ކަންބޮޑުވެފައިވާ އަޑަކުން އަހާލިއެވެ.\n“ޔާލް.. ހިތައް އަރަނީ ހަމަ ޔާލް ގެއްލިދާނެ އޭ..” މިއްލީއަށް އެހެން ބުނެލާފައި ރޯން ފެށުނެވެ. މިޒްޔަލް މިއްލީގެ ބުރަކަށީގައި ފިރުމާލިއެވެ.\n“މިލީ ޕްލީޒް.. ރުއިން ހުއްޓާލަބަލަ.. ނުދާނަމޭ މިލީއާ ދުރަކަށް.. އައި ޕްރޮމިސް.. ދެން ހުއްޓާލަބަލަ.. ޕްލީޒް..” މިޒްޔަލް އެހެން ބުނެލާފައި މިއްލީގެ ލޮލުން ފޭބި ކަރުނަތައް ފޮހެލިއެވެ. އޭރުވެސް މިއްލީ އިނީ އިސްދަށަށް ޖަހައިގެންނެވެ.\nކުއްލިއަކަށް މީހަކު ދޮރު ހުޅުވާލުމުން މިއްލީއާއި މިޒްޔަލް ސިއްސައިގެން ގޮސް ދޮރާއި ދިމާލަށް ބަލައިލިއެވެ.\nvarah reethi..cover pic ga thibi boys badhal kohlan veenu. Curiously waiting for the another part\nThank you….😁😁 Cover pic hadee tha???\nNext part Insha Allah vrh avahah\nWow varah reethi mi part ves masha Allah\nThank you so much dear…😊😊☺😘😍\nHere’s the 6th part of the story\nIf there isamistake please let me know\nStay safe all dear readers\nWowwwwwwwwwwww Varrrrrasalhi hama bunaane ehchehves neyngifa Meenee 😍😍😍😍😍😍😍😍😍😍😍😍😍😍😍😍😍☺☺Curiously waiting for the next part Luv ya Eeeko 11\nOhh hi dear☺☺\nThank you so much dear😍😍😘😘😘\nInsha Allah Saturday noony Sunday ga next part genes dheynan\nLove you too dear😍😍😘😘😘\nWho was that??? Omg I am soo curious\nBtw vv salhi Inge whn next?♥♥\nHehe let’s see dhw who that is☺☺\nInsha Allah next part Saturday noony Sunday ga\nEekko …maashaa Allah 💕💕💕💕💕💕💕💕💕💕💕💕💕💕💕💕💕💕💕💕💕💕💕💕varah reethi mi part vx💕💕💕💕💕💕💕💕💕💕💕💕💕💕💕💕💕💕💕💕💕💕💕💕curiously waiting for the nxt 💕💕💕💕💕💕💕💕💕💕💕💕tc\nThank you so much rynuuuuuu😍😍😍😘\nInsha Allah next part Saturday noony Sunday ga ☺☺\nMaasha allah.❤❤❤.v.reethi mi bai ves🥰🥰🥰…curiously waiting for the nxt prt 🥰🥰🥰\nStay safe 💖💖💖💕💕💕💕\nLove you much more😘😘😘😘\nThis looks like me letting my bf in the house without my parents knowing. Very nice ❤❤❤\nHehe is that so??\nތިޔަ ދިން އުފާ 10\nހިތާމަ ލޯބި September 6, 2017


Vaccine furihamakuri adhadhu 292,000 ah\nކޮވިޑް ވެކްސިނޭޝަން ޕްރޮގްރާމް ރާއްޖޭގައި ކުރިއަށް ދާއިރު މިހާތަނަށް 292،905 ވުރެ ގިނަ މީހުން ދެވަނަ ޑޯޒް ޖަހާ ވެކްސިން ފުރިހަމަ ކޮށްފައިވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭ އިން ބުނީ ހުކުރު ދުވަހު ދުވަހު 1،169 މީހަކު ދެވަނަ ޑޯޒް ޖަހާފައިވާ ކަމަށެވެ. އެއީ އަތޮޅުތަކުން ވެކްސިން ދިން 561 މީހުންނާއި މާލެ ސަރަހައްދުން ވެކްސިން ދިން 608 މީހުންނެވެ.\nމިހާރު ވެސް ކޮވިޑް ވެކްސިންގެ ފުރަތަމަ ޑޯޒް ޖެހުން ކުރިއަށް ގެންދެއެވެ. މިހާތަނަށް ރާއްޖެއިން 341،009 މީހަކަށް ވެކްސިން ދީފައިވެެއެވެ.\nސަރުކާރުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ދިވެހި އާބާދީއަށް ބޭނުންވާ މިންވަރަށް ކޮވިޑް-19 އިން ދިފާއުވުމަށް ޖަހަން ޖެހޭ ވެކްސިން ހޯދިފައިވާ ކަމަށެވެ. އަދި އެއީ މިވަގުތަށް އެ ފުރުސަތު ލިބިފައިވާ މަދު ގައުމުތަކުގެ ތެރެއިން އެއް ގައުމު ކަން ފާހަގަ ކުރެއްވިއެވެ.\nމަބުރޫކް ވަނީ އާންމު ހާލަތަށް ދިއުމަށް ވެކްސިންގެ މުހިންމު ކަން ފާހަގަ ކުރައްވާ ވެކްސިން ކެންޕެއިނަށް އެއްބާރުލުން ދިނުމަށް އެދިވަޑައިގެންފައެވެ. އަދި ވެކްސިން ޖެހުމަށް ގިނަ ބަޔަކަށް ބާރު އެޅުމަށް އެދިވަޑައިގެންނެވިއެވެ.\nސަރުކާރުން ވަނީ އާބާދީގެ 90 އިންސައްތައަށް ވެކްސިން ޖެހުމަށް އަމާޒުކޮށް ބޮޑު ކެންޕެއިނެއް ވަނީ ފަށާފައެވެ.


SunOnline: Mathiveree gai hunna Jaabir ge guest house eh gai meehakah aniyaakuri mahsalaeh balanee\nމަތިވެރީގައި ހުންނަ ޖާބިރުގެ ގެސްޓު ހައުސްއެއްގައި މީހަކަށް އަނިޔާކުރި މައްސަލައެއް ބަލަނީ\nމުއާވިޔަތު އަންވަރު 04 Nov 2021, 19:10\nއއ. މަތިވެރީގައި ހުންނަ ޖާބިރުގެ ގެސްޓް ހައުސް: އެތަނުގައި މީހަކަށް އަނިޔާކުރި މައްސަލައެއް އަންނަނީ ބަލަމުން ---\nއއ. މަތިވެރީގައި ހުންނަ ކާށިދޫ ދާއިރާގެ މެންބަރު އަބްދުالله ޖާބިރުގެ ގެސްޓް ހައުސްއެއްގައި މީހަކަށް އަނިޔާކުރި މައްސަލައެއް ފުލުހުން ބަލަން ފަށައިފިއެވެ.\nއެ ހާދިސާ ހިނގާފައިވަނީ މިއަދު ހަވީރު އެވެ.\nމަތިވެރީ ކައުންސިލްގެ ރައީސް އަހްމަދު އަސްލަމް 'ސަން' އަށް ވިދާޅުވީ, އެ ރަށުގައި ހުންނަ ޖާބިރުގެ ކާސާ މިއާ ގެސްޓް ހައުސު ތެރޭގައި މީހަކަށް އަނިޔާކޮށްފައިވާ ކަމަށާއި ލިބުނު އަނިޔާތަކަށް އޭނާއަށް އެ ރަށު ސިއްހީ މަރުކަޒުގައި ފަރުވާ ދެމުންދާ ކަމަށެވެ.\n"މިއަދު ހެނދުނު ވެސް އޭނާ އެ ގެސްޓް ހައުސްއަށް މަސައްކަތު ދިޔަ. ދެން މެންދުރުފަހު އެތަނަށް ދިއުމުން މި ތަޅައިގަތީ," އަސްލަމް ވިދާޅުވިއެވެ.\nއޭނާއަށް އެ ރަށު ސިއްހީ މަރުކަޒުގައި އަންނަނީ ފަރުވާދެމުންނެވެ. ސިއްހީ މަރުކަޒުގެ އޮފިޝަލަކު ވިދާޅުވީ, އަނިޔާވެގެން ގެނައި މީހާގެ މޫނުމަތީގެ ތިން ތަނެއް ދުޅަވެފައި ހުރި ކަމަށެވެ. އަދި ތުނބުޅީގައި ހިފައި ދެމިކަމަށް އޭނާ ބުނާއިރު އެ ސަރަހައްދު 'ލޭކޮށައިގެން' ގޮސްފައި ހުރި ކަމަށް އޮފިޝަލު ވިދާޅުވިއެވެ.\nނަމަވެސް ސީރިއަސް އެއްވެސް އަނިޔާއެއް ލިބިފައި ނުވާކަމަށް އޮފިޝަލު ވިދާޅުވިއެވެ.\nޖާބިރުގެ ގެސްޓު ހައުސްއެއްގައި މީހަކަށް އަނިޔާކޮށްފައިވާ ކަމަށް ތުހުމަތުކޮށްފައިވާއިރު, ޖާބިރު އެ ރަށަށް މީގެ ދެ ދުވަސްކުރިން ވަނީ ގޮސްފައެވެ. ނަމަވެސް މިވަގުތު އޭނާ ހުންނެވީ އެ އަތޮޅު ފެރިދޫގައެވެ.\nމަތިވެރި ކައުންސިލް ރައީސް އަސްލަމް ވިދާޅުވީ, އެ ގެސްޓް ހައުސްގައި އަނިޔާކޮށްފައިވަނީ އެ ރަށު މީހަކާ ކައިވެނިކޮށްގެން އުޅޭ އެހެން ރަށެއްގެ, ދެބައި އުމުރުގެ މީހަކަށް ކަމަށެވެ. އަދި އަނިޔާކުރި ކަމަށް ތުހުމަތުކުރަނީ ޖާބިރާއެކު އެރަށަށް ދިޔަ ބަޔަކަށެވެ.\nއެތުހުމަތުތައް ޖާބިރު ވަނީ ދޮގުކުރައްވާފައެވެ. ޖާބިރު ވިދާޅުވި, އެ ގެސްޓު ހައުސްގައި ހުންނާނީ އޭނާގެ ދަރިއެއްގެ އިތުރުން އެއްބަނޑު ކޮއްކޮއަކާއި އޭނާގެ މެނޭޖަރު ކަމަށެވެ. އިތުރަށް ދެން ތިބޭނީ މަތިވެރިއަށް ނިސްބަތްވާ މުވައްޒިފުން ކަމަށް ޖާބިރު ވިދާޅުވިއެވެ.\n"އަޅުގަނޑުގެ އާއިލާގެ އެއްވެސް މީހަކު މާރާމާރީއެއް ހިންގާފައެއް ނުވޭ," ޖާބިރު ވިދާޅުވިއެވެ.\nފުލުހުންގެ މީޑިއާ އޮފިޝަލަކު ވިދާޅުވީ, މަތިވެރީގައި ހުންނަ ހޮޓަލެއްގެ ތެރޭގައި މީހަކަށް އަނިޔާކުރި މައްސަލައެއް ފުލުހުންނަށް ހުށަހަޅާފައިވާ ކަމަށާއި އެ މައްސަލަ ތަހުގީގު ކުރަމުން އަންނަ ކަމަށެވެ.


149 kilo ge mahsala: Vaanuvaa neyngey bandheh gai?!\nޑްރަގު ވަޅުލާފައި ހުރިތަން ފުލުހުން ކޮންނަނީ: މައްސަލާގެ ބަންދާމެދު ސުވާލު ވަނީ އުފެދިފަ -- ފޮޓޯ: ޕޮލިސް\nފުލުހުން ވަރަށް ބޮޑު ކާމިޔާބީއެއް ގޮތުގައި ދެކުނު 149 ކިލޯގެ މަސްތުވާތަކެތި އަތުލައިގަތް މައްސަލާގައި ހައްޔަރުކުރި މީހުންނަށް ދައުވާ ނުކުރެވި އެމީހުން މިހާރު ތިބި ބަންދާމެދު ސުވާލު އުފެދި ކަންބޮޑުވުން ފާޅުކޮށްފި އެވެ.\nކަނޑު މަގުން ރާއްޖެއަށް އެތެރެކުރި ކަމަށް ބުނާ އެހާ ގިނަ މަސްތުވާތަކެތި ފުލުހުން އަތުލައިގަތީ ގދ. އަތޮޅުގެ ފަޅު ރަށަކުންނެވެ. އެއީ މިދިޔަ އޭޕްރީލް މަހުގެ 28 ވަނަ ދުވަހު އެވެ. ފަޅު ރަށުން ހޯދި މަސްތުވާތަކެއްޗާ ގުޅިގެން ފަސް މީހަކު ހައްޔަރުކޮށް، ލޯންޗެއް ފުލުހުންގެ ބެލުމުގެ ދަށަށް ގެންދިޔަ އެވެ. އޭގެ ތެރެއިން ޝަރީއަތް ނިމެންދެން ބަންދުކުރީ ހަތަރު މީހެކެވެ.\nއެ ފަސް މީހުންގެ މައްޗަށް ވެސް ތަހުގީގު ހިންގައި ފުލުހުން ޕްރޮސިކިއުޓާ ޖެނަރަލްގެ އޮފީހަށް ފޮނުވި އެވެ. އެ މައްސަލާގައި އެމީހުންގެ މައްޗަށް ދައުވާ އުފުލައި ކުރިމިިނަލް ކޯޓަށް ފޮނުވި އެވެ. އުފުލީ ޑައިމޯފިން ޓްރެފިކް ކުރުމުގެ ދައުވާ އެވެ. ނަމަވެސް އެ މައްސަލަ ކުރިމިނަލް ކޯޓުން ބޭރުކޮށްލި އެވެ. އެއީ އެ މައްސަލައަކީ ކުރިމިނަލް ކޯޓުގެ ބެލުމުގެ އިހްތިސޯސް ނެތް އަދި ގައްދޫ މެޖިސްޓްރޭޓް ކޯޓުން ބަލަން ޖެހޭނެ މައްސަލައެއް ކަމަށް ބުނެ އެވެ.\nނަމަވެސް މިކަމުގައި ޕްރޮސިކިއުޓާ ޖެނަރަލް އޮފީހުގެ ބަހެއް ނުލިބެ އެވެ.\nވަކީލް ވިދާޅުވީ ދައުވާ ކުރަން ޖެހޭ މުއްދަތު ހަމަވެގެން ދިޔަތާ ވެސް އެތައް ދުވަހެއްވީއިރު ވެސް އެމީހުން ބަންދުގައި ތިބޭ ތިބުމަކީ ގާނޫނާ ހިލާފު ކަމެއް ކަމަށެވެ. އެމީހުން މިވަގުތު ބަންދުގައި ބެހެއްޓޭނެ އެއްވެސް ހަމައެއް ނޯންނާނެ ކަމަށެވެ. ތަހުގީގަކަށް ބެހެއްޓޭނެ އެންމެ ދިގު މުއްދަތު ހަމަވެފައިވާއިރު ޝަރީއަތެއް ނެތްކަން ވަކީލް ފާހަގަކުރެއްވި އެވެ. އެހެންވެ ޖިނާއީ އިޖުރާއަތުގެ ގާނޫނުގެ ދަށުން ހެބިއަސް ކޯޕަސް އަމުރަކަށް އެދި ވަނީ ކުރިމިނަލް ކޯޓަށް މައްސަލަ ހުށަހަޅާފަ އެވެ. ނަމަވެސް މިހާތަނަށް އެ މައްސަލާގައި ކުރިމިނަލް ކޯޓުން އަޑުއެހުމެއް ވެސް ނުބާއްވާ ވަކި ގޮތެއް ވެސް ނުނިންމާ ކަމަށް ވަކީލް މައުލޫމާތު ދެއްވި އެވެ.\nއޭގެއިތުރުން އެމީހުން ޝަރީއަތް ނިމެންދެން ބަންދު ކުރުމަށް އަމުރު ނެރެނު ގދ. ގައްދޫ މެޖިސްޓްރޭޓް ކޯޓަށް ބަންދު ރިވިއު ކުރުމުގެ މައްސަލައެއް ވެސް ހުށަހެޅި އެވެ. ނަމަވެސް އިހުތިސޯސް ނެތް ކަމަށް ބުނެ އެ ކޯޓުން ވަނީ މައްސަލަ ބޭރުކޮށްފަ އެވެ. އެހެން ނިންމީ ކުރިމިނަލް ކޯޓުގައި މައްސަލާގައި ދައުވާކޮށްފައިވާތީ އެވެ. ނަމަވެސް ވަކީލް ވިދާޅުވީ ގައްދޫ ކޯޓުން އެ ނިންމުން ނިންމިއިރު ކުރިމިނަލް ކޯޓުން އޮތީ ދައުވާ ބޭރުކޮށްލާފަ ކަމަށެވެ.\nވަކީލް ވިދާޅުވި ގޮތުގައި ގާނޫނީ މުއްދަތު ހަމަވުމުގެ އިތުރަށް އެމީހުން ޝަރީއަތް ނިމެންދެން ބަންދުކުރިއިރު ކަސްޓަޑީ ޖަލެއްގައިި ބަހައްޓާފައިވުމަކީ ވެސް ގާނޫނާ ހިލާފު ކަމެކެވެ. ނަމަވެސް ޖިނާއީ އިޖުރާއަތުގެ ގާނޫނުގައި ބުނާ ގޮތުން ޝަރީއަތް ނިމެންދެން ބަންދުކުރާނަމަ ކުރަން ޖެހޭނީ ރިމާންޑް ޖަލެއްގަ އެވެ.\nއެގޮތަށް ފުލުހުން އަމަލުކޮށްފައިވަނީ ހައްޔަރުކޮށްފައިވާ މީހުން އަތުލައިގަތުމުގައި ފުލުހުން އެމީހުންނަށް އަނިޔާކޮށްފައިވާތީ ކަމަށް ވަކީލް ތުހުމަތު ކުރެއްވި އެވެ. އެމީހުންނަށް ލިބިފައިވާ އަނިޔާތަކުގެ ނިޝާންތައް ވަކީލުން އެމީހުންނާ ފުރަތަމަ ބައްދަލުކުރިއިރު ވެސް ފެންނަން ހުރި ކަމަށެވެ. އެ ނިޝާންތަކާއެކު ކަރެކްޝަނަލް ސާވިސްއިން އެމީހުންނާ ހަވާލު ނުވާނެ ކަމަށާއި އަދި ފުލުހުން ބޭނުން ވަނީ އެކަން ފޮރުވުމަށް ކަމަށް ވެސް އޭނާ ވިދާޅުވި އެވެ.\nވަކީލް ވިދާޅުވި ގޮތުގައި އަނިޔާކުރި މައްސަލަ ވަނީ އެންއައިސީ އާއި އެޗްއާރްސީއެމްއަށް ހުށަހަޅާފަ އެވެ. ނަމަވެސް އެންއައިސީ ވެސް އެ މައްސަލަ ބެލުމަށް ދިޔައީ އެއް މަސް ވަރުވީ ފަހުން ކަމަށާއި އޭރު އަނިޔާގެ ނިޝާންތައް ފަނޑުވެފައިވާ ކަމަށް ވަކީލް ވިދާޅުވި އެވެ. މިހާތަނަށް ދެ ކޮމިޝަނުން ވެސް މައްސަލާގައި ވަކި އެއްޗެއް ނުބުނާ ކަމަށް ވަކީލް ވިދާޅުވި އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް ކުށްކުރުން\n100 ކިލޯގެ ޑުރަގް: 10 މީހުންނަށް ދައުވާ


އާދިއްތަ ،1 ޖެނުއަރީ 2017 / 10:30\nމިއީ މީލާދީ އަހަރެއް ނިމި، އާ އަހަރެއް އަޅުގަނޑުމެންނާ އިސްތިޤުބާލުކުރާ ވަގުތެވެ. 2017 ވަނަ އަހަރު އަޅުގަނޑުމެންނާ ބައްދަލުކުރާ ވަގުތެވެ. މި ފުރުޞަތުގައި ދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމުގެ ދެކަނބަލުންނަށާއި، ފުލުހުންނާއި ފުލުހުންގެ މުއައްސަސާގައި ޚިދުމަތްކުރައްވާ އެންމެހައި ބޭފުޅުންނާއި އާއިލާތަކަށް، ދިވެހި ފުލުހުންގެ ޚިދުމަތުން ރިޓަޔަރ ކުރައްވާފައިވާ އެންމެހައި ފުލުހުންނާއި އަދި ލޮބުވެތި ދިވެހިރައްޔިތުންނަށް މި ފެށުނު މީލާދީ އާ އަހަރުގެ ތަހުނިޔާއާއި ހެޔޮއެދުންތައް އަރިސްކުރަމެވެ.\nއަޅުގަނޑުދެކޭ ގޮތުގައި އާ އަހަރެއް ދުށުމުގެ ނަސީބު ލިބުމަކީ، އަޅުގަނޑުމެންގެ ޢަމަލުތައް އިޞްލާޙުކޮށް، ދީނަށާއި ޤައުމަށް ޚިދުމަތްކުރުމަށް އަޅުގަނޑުމެންނަށް އާ ފުރުޞަތުތަކެއް ލިބުމެވެ. ކޮންމެ ފުރުޞަތަކާއެކީގައި ޒިންމާތަކެއް ވާޖިބުތަކެއް ވާނެއެވެ. އެ ޒިންމާތަކާއި ވާޖިބުތައް އަދާކުރުމަށްޓަކައި ޢަޒުމާއި އުންމީދު އާކުރަންޖެހެއެވެ.\nއެހެންކަމުން މި ފެށުނު މީލާދީ އާ އަހަރަކީ، ރަނގަޅު އާ ޢަޒުމުތަކެއް ދިރުވައި ޢަމަލީ ގޮތުން ތަންފީޒުކުރާ އަހަރަކަށް ހަދަމާތޯއެވެ. އަމިއްލަ ނަފުސަށާއި، އާއިލާއަށާއި، ދީނާއި ޤައުމަށް، އޭގެ ލާބައާއި މަންފާ ލިބެނިވި ޢަޒުމުތަކެކެވެ.\nމާތް ﷲ މި ލޮބުވެތި ވަޠަން ރައްކާތެރިކަމާއި މިނިވަންކަންމަތީ އަބަދުމެ ލަހައްޓަވާށިއެވެ. ހެޔޮ ވިސްނުމާއި ހެޔޮބަސް ޤަބޫލުކުރުމާއި، އެޔޮ ޢަމަލުތަކުގައި ދެމި ތިބުމުގެ ހެޔޮ ތައުފީޤު، ދިވެހި ކޮންމެ ރައްޔިތަކަށް މެ ދެއްވާށިއެވެ! آمين\n03 ރަބީޢުލްއާޚިރު 1438\n01 ޖެނުއަރީ 2017


PPM in nerunee free line whip eh, beynun gothakah vote dhevveyne | Mihaaru\nޕީޕީއެމްގެ "ރުމާލު 2" ގައި ބޭއްވި ޖަލްސާގައި ޓޫރިޒަމް އެ ޕާޓީގެ ޕީޖީ ގްރޫޕުގެ ލީޑަރު އަހުމަދު ނިހާން(މ) އަދި ބަައެއް މެމްބަރުން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު /މިހާރު\nމާދަމާގެ ޖަލްސާއަށް ޕީޕީއެމުން ނެރުނީ ފްރީ ވިޕެއް، ބޭނުން ގޮތަކަށް ވޯޓު ދެއްވޭނެ\n27 އޮކްޓޯބަރ 2018 - 20:06 37 comments\nދެ މަސް ދުވަހުގެ މެދުކެނޑުމަކަށް ފަހު މާދަމާ ބާއްވާ، މަޖިލީހުގެ ޖަލްސާގައި އެޖެންޑާކޮށްފައި ހުރި ބޮޑެތި ކަންކަމުގެ ތެރޭގައި އެންޓި ޑިފެކްޝަން ގާނޫނާއި އަބުރުގެ ގާނޫނު އުވައިލުމުގެ ބިލާއި ކުރީގެ ރައީސް މުހައްމަދު ނަޝީދު މިނިވަން ކުރުމާ ގުޅޭ ގަރާރު ހިމެނެ އެވެ. އަދި އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) ވެރިކަމުގެ ހުވާ ކުރައްވާނެ ދުވަހަކާ މެދު ގޮތެއް ނިންމުމަށް މެމްބަރުންގެ މެދުގައި ވޯޓަކަށް ދިއުމަށް ވަނީ ހަމަޖެހިފަ އެވެ.\nޕީޕީއެމްގެ ޕާލަމެންޓްރީ ގްރޫޕްގެ ލީޑަރު، އަދި ވިލިމާލެ ދާއިރާގެ މެމްބަރު އަހުމަދު ނިހާން "މިހާރު" އަށް މިރޭ ވިދާޅުވީ އެ ޕާޓީގެ ޕާލަމެންޓްރީ ގްރޫޕްގެ ބައްދަލުވުމުގައި މައިގަނޑު ގޮތެއްގައި މަޝްވަރާ ކުރެއްވީ މަޖިލީހަށް ހުށަހެޅި ދެ ބިލާއި ނަޝީދު މިނިވަން ކުރުމާ ގުޅޭ ދެ ގަރާރާ ގުޅޭ ގޮތުން ކަމަށެވެ.\nއެގޮތުން، ވިލުފުށީ ދާއިރާގެ ޕީޕީއެމްގެ މެމްބަރު ރިޔާޒް ރަޝީދު ހުށަހެޅުއްވި އެންޓި ޑިފެކްޝަން ގާނޫނު އުވައިލުމުގެ ބިލް ބަލައިގަތުމަށް މެމްބަރުންގެ އަޣުލަބިއްޔަތުން ނިންމެވި ކަމަށް ނިހާން ވިދާޅުވި އެވެ.\n"މާނަ އަކީ، މަޖިލީހުގެ މަރުހަލާތައް އޮންނަ ގޮތުން ބަލައިގަތީމާ ކޮމިޓީ އަށް ފޮނުވަން އޮންނަނީ. އެހެންވީމާ ބިލް ބަލައިގަނެ، ކޮމިޓީ އަށް ފޮނުވަން ނިންމީ،" ނިހާން ވިދާޅުވި އެވެ.\nއޭނާ ވިދާޅުވީ ބިލް އުވާލުމުގެ މަރުހަލާ އަކީ މާ ފަހުގެ މަރުހަލާ އަކަށް ވާތީ، އެކަމާ މެދު ގޮތެއް ނިންމާނީ ކޮމިޓީ ރިޕޯޓު މަޖިލީހުގެ ތަޅުމަށް އަލުން ހުށަހެޅުމުން ކަމަށެވެ.\nއޭނާ ވިދާޅުވި ގޮތުގައި 14 މެމްބަރުން ބައިވެރިވެވަޑައިގެންނެވި ޕީޕީއެމްގެ ޕާލަމެންޓްރީ ގުރޫޕުގެ ބައްދަލުވުމުގައި، އެންޓި ޑިފެކްޝަން ގާނޫނު އުވައިލުމުގެ ބިލް މަޖިލީހަށް ބަލައިގަތުމަށް ނުފެންނަ ކަމަށް ވޯޓު ދެއްވީ ބާރަށު ދާއިރާގެ މެމްބަރު އިބްރާހިމް ޝުޖާއު އާއި މާފަންނު ދެކުނު ދާއިރާގެ މެމްބަރު އަބްދުﷲ ރިފާއު އެވެ.\nމީގެ އިތުރުން، އަބުރުގެ ގާނޫނާ މެދު ޕީޕީއެމް ޕީޖީ ގްރޫޕްގައި މަޝްވަރާ ކުރިއިރު، އެ ގާނޫނު އުވައިލުމަށް ގިނަ މެމްބަރުން ތާއީދު ނުކުރައްވާ ކަމަށް ވެސް ނިހާން ވިދާޅުވި އެވެ. ނަމަވެސް، އެއްވެސް ކަމެއް ފާސް ކުރުމާ ދެކޮޅަށް ތްރީ ލައިން ވިޕެއް ނެރެފައި ނުވާ ކަމަށް ނިހާން ވިދާޅުވި އެވެ.\nމަޖިލީހުގެ މާދަމާގެ ޖަލްސާގައި ރައްޔިތުންގެ މަޖިލީހުގެ އިންތިހާބުގެ ގާނޫނަށް އިސްލާހު ގެނައުމުގެ ބިލާއި ޖިނާއީ އިޖުރާއަތުގެ ގާނޫނަށް އިސްލާހު ގެނައުމުގެ ބިލާއި ރާއްޖޭގެ ޖަލުތަކާއި ޕެރޯލްގެ ގާނޫނަށް އިސްލާހު ގެނައުމުގެ ބިލު ފާސް ކުރަން ފެނޭތޯ މެމްބަރުންގެ މެދުގައި ވޯޓަކަށް ދާނެ އެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން ޕީޕީއެމް މެމްބަރު އަހުމަދު ނިހާން އަބުރާ ބެހުން


Hohalha in kudhin salaamai kuri daivaraai Elon Musk ge koalhun: Enme fahun courtah | Mihaaru\nހޮހަޅައިން ކުދިން ސަލާމަތް ކުރި ޑައިވަރާއި އީލޮން މަސްކުގެ ކޯޅުން: އެންމެ ފަހުން ކޯޓަށް\nހޮހަޅައިން ކުދިން ސަލާމަތްކުރުމުގައި އުޅުނު އަންސްވޯތު (ވ) އާއި ޓެކް ބިލިއަނަރު އީލޮން މަސްކް. --ފޮޓޯ:އޭއެފްޕީ\nވޮޝިންޓަން (ސެޕްޓެމްބަރު 18) - ތައިލެންޑުގެ ތަމް ލުއާން ހޮހަޅައިން ޖުލައި މަހު ކުދިން ސަލާމަތް ކުރުމުގައި އެންމެ އިސް ދައުރެއް އަދާކުރި އިނގިރޭސި ޑައިވަރު ވާމަން އަންސްވޯތުގެ އަބުރާ ބެހިފައިވާތީ ޓެކްނޮލޮޖީ ވިޔަފާރީގެ ބިލިއަނަރު އީލޮން މަސްކު ގޮވައިގެން ކޯޓަށް ހިނގައްޖެ އެވެ.\nހޮހަޅައިގައި ތިބި 12 ކުދިންނާއި ކޯޗު ސަލާމަތް ކުރުމުން އެތައް ބައެއްގެ ތައުރީފް ލިބިފައިވާ އިނގިރޭސި ވިލާތުގެ ޑައިވަރަށް އަމާޒުކޮށް މަސްކް ވަނީ، އެއްވެސް ހެއްކެއް ދެއްކުމެއް ނެތި، އެތައް ތުހުމަތެއް ކޮށްފަ އެވެ. އޭގެ ތެރޭގައި އަންސްވޯތަކީ ކުޑަ ކުދިންނާ ބެހޭ މީހެއް ކަމަށް ވެސް ޓެސްލާ ކުންފުނީގެ ބާނީ މަސްކް ބުނެފައިވެ އެވެ.\nއަންސްވޯތުގެ ފަރާތުން ހުށަހެޅި ދައުވާގައި ބުނެފައި ވަނީ އަބުރާ ބެހުމުން ލިބުނު ގެއްލުމުގެ ބަދަލަށް 75،000 ޑޮލަރު ނަގައިދިނުމަށާއި މަސްކުގެ ފަރާތުން އެފަދަ ދޮގު ތުހުމަތުތައް ކުރުން ހުއްޓުވައި ދިނުމަށެވެ. އަންސްވޯތު މައްސަލަ ހުށަހަޅާފައި ވަނީ ކެލިފޯނިއާގެ ކޯޓަކަށެވެ. އަދި ލަންޑަނުގެ ކޯޓަކަށް ވެސް ހުށަހަޅާނެ އެވެ.\nހޮހަޅައިން ކުދިން ނެރެން އެހީވުމުގެ ގޮތުން މަސްކް ވަނީ މިނީ ސަބްމެރިނެއް ތައްޔާރުކޮށް އެ ހިފައިގެން ހޮހަޅައަށް ގޮސްފަ އެވެ. ނަމަވެސް ތައިލެންޑުގެ ކަމާ ބެހޭ ފަރާތްތަކުން ބުނެފައި ވަނީ މަސްކުގެ ސަބްމެރިން އެއީ އެ ހޮހަޅައިގައި ބޭނުން ކުރެވޭނެ އެއްޗެއް ނޫން ކަމަށެވެ. އިނގިރޭސި ޑައިވަރު އަންސްވޯތު ބުނެފައި ވަނީ އެއީ މަސްކް ޖެއްސި "ޕީއާރް ސްޓަންޓެއް" ކަމަށެވެ. އަންސްވޯތަށް ރައްދު ދޭން ފުލުފުލާ މަސްކް ކުރި ޓްވީޓްތަކެއްގައި ވަނީ އޭނާ އަކީ ކުޑަ ކުދިންނާ ބެހޭ މީހެއް ކަމަށް ބުނެފަ އެވެ. މަސްކްގެ ޓްވިޓާ އެކައުންޓް 22.5 މިލިއަން މީހުން ފޮލޯ ކުރެ އެވެ. ނަމަވެސް މަސްކް ފަހުން ވަނީ އެ ޓްވީޓް ޑިލީޓްކޮށްލައިފަ އެވެ. އަދި ފަހުން ވަނީ މައާފަށް އެދިފަ އެވެ. އެކަމަކު އޭނާ އަނެއްކާވެސް މި މަހުކުރީކޮޅު ވަނީ އަންސްވޯތުގެ އަބުރަށް ހުތުރުވާ ގޮތަށް ވާހަކަ ދައްކަން ފަށައިފަ އެވެ.\nފީނާމީހުން ތައިލެންޑްގެ ހޮހަޅައިގައި ކުދިންތަކެއް ތާށިވުން\nމުއްސަދި ވީމަ ސައިޒް އޮޅެނީ....\nހާދަކުޑަކުޑަ ބަދަލެއް ހޯދަން ތިޔަ ހުށަހެޅީ.


ރާއްޖޭގެ އެކި އަތޮޅުތަކުން ހުށަހެޅުނު 131 މައްސަލަ ތަޙްޤީޤް ކޮށްފި | އެންޓި-ކޮރަޕްޝަން ކޮމިޝަން\nރާއްޖޭގެ އެކި އަތޮޅުތަކުން ހުށަހެޅުނު 131 މައްސަލަ ތަޙްޤީޤް ކޮށްފި\nއެންޓި-ކޮރަޕްޝަން ކޮމިޝަން (އޭސީސީ)އަށް ހުށަހެޅިފައިވާ ކޮރަޕްޝަންގެ މައްސަލަތަކުގެ ތެރެއިން ރާއްޖޭގެ އެކި އަތޮޅުތަކަށް ނިސްބަތްވާ 131 މައްސަލައިގެ ތަޙްޤީޤް ކުރުމަށް މިއަހަރުގެ ފުރަތަމަ3މަސް ދުވަހުގެ ތެރޭގައި6އަތޮޅަކަށް މިކޮމިޝަނުގެ ތަޙްޤީޤް ޓީމްތަކުން ދަތުރުކޮށްފައިވެއެވެ.\nއޭސީސީގެ ތަޙްޤީޤް ޓީމްތަކުން އަތޮޅުތަކަށް މިއަހަރުގެ ފުރަތަމަ3މަސްދުވަހު ކުރި ދަތުރުތަކުގައި 131 މައްސަލަ ތަޙްޤީޤްކޮށްފައިވާއިރު، 2016 ވަނަ އަހަރުގެ މި މުއްދަތުގެ ތެރޭގައި އަތޮޅުތަކަށް ކުރި ދަތުރުތަކުގައި 74 މައްސަލައިގެ ތަޙްޤީޤް ކޮށްފައިވާކަން ފާހަގަކުރެވެއެވެ. މިއީ 2016 ވަނަ އަހަރާ އަޅާބަލާއިރު 77 އިންސައްތައިގެ އިތުރުވުމެކެވެ.\nކޮރަޕްޝަންގެ މައްސަލަތައް ތަޙްޤީޤްކުރުމަށް 2017 ވަނަ އަހަރުގެ ފުރަތަމަ3މަސްދުވަހުގައި ފ، އއ، އދ، ގއ، ގދ، އަދި ތ އަތޮޅުގައި ތަޙްޤީޤްތައް ހިންގާފައިވާކަން ފާހަގަކުރެވެއެވެ. 2016 ވަނަ އަހަރުގެ މި މުއްދަތުގައި ތަޙްޤީޤްތައް ހިންގާފައިވަނީ2އަތޮޅެއްގައެވެ.


Re-registry kuraa meehunge adhadhu maa gina vumun samaaluvaan Ibu edhivadaigenfi | Mihaaru\nއިދިކޮޅު ކޯލިޝަން ކެންޑިޑޭޓް އިބޫ: ރީ-ރަޖިސްޓްރީވަމުން އަންނަ އަދަދާމެދު އޭނާ ސުވާލު އުފެއްދެވި-- މިހާރު ފޮޓޯ\nރީ-ރަޖިސްޓްރީ ކުރާ މީހުންގެ އަދަދު މާގިނަ ވުމުން ސަމާލުވާން އިބޫ އެދިވަޑައިގެންފި\n11 އޯގަސްޓް 2018 - 12:48 36 comments\nއިލެކްޝަންސް ކޮމިޝަނުން ބުނިގޮތުގައި ރޭ 12 ޖެހުމާ ހަމައަށް، 86،000 މީހުން ވަނީ ރީ-ރަޖިސްޓްރީވާން ފޯމު ހުށަހަޅައިފަ އެވެ. ފޯމު ހުށަހެޅުމުގެ މުއްދަތު މިރޭ 12ގެ ނިޔަލަށް އިތުރުކޮށްފައިވާތީ، މުއްދަތު ހަމަވާއިރު އެ އަދަދު 95،000 އަށް އަރާނެ ކަމަށް ވެސް އެތަނުން ލަފާ ކުރެ އެވެ.\nވޯޓުލާން ރަޖިސްޓްރީވި މީހުންގެ އަދަދު އިއްޔެ ހަވީރުގެ ނިޔަލަށް 72،000 އަށް އަރާފައިވާ ކަމަށް ބުނެ އީސީން އިއުލާން ކުރި ފަހުން، މާލޭގައި ނ. އަތޮޅުގެ ޖަގަހައެއް ހުޅުވުމަށް ރޭ ބޭއްވި ރަސްމިއްޔާތެއްގައި ވާހަކަ ދައްކަވަމުން އިބޫ ވިދާޅުވީ އެއީ ރަޖިސްޓްރީ ކުރާނެ ކަމަށް ހިތަށް ވެސް އަރާވަޑައިނުގަންނަވާވަރުގެ ބޮޑު އަދަދެއް ކަމަށެވެ.\nއިދިކޮޅުން ލަފާ ކުރި ގޮތުގައި އެ އަދަދު އެންމެ ގިނަ ވެގެން ވެސް އަރާނީ 75،000 އަށެވެ.\nRe-register vumah 86,000 form libijje: EC\nއިބޫ ވިދާޅުވީ އިންތިހާބުގެ ކަންކަން ހިނގަމުންދާ ގޮތުން، މިއީ ރަނގަޅު އަދަދެއްތޯ ވިސްނާލަން ޖެހޭ ކަމަށެވެ. އެހެންވެ، ރީ-ރަޖިސްޓްރީ ނުކުރި ނަމަވެސް، ކޮންމެ މީހަކު ވެސް އެ މީހަކު ވޯޓުލާން އޮތް ފޮށީގައި ނަން އޮތްތޯ ބެލުމަށް އޭނާ އެދިވަޑައިގެންނެވި އެވެ.\n"[އީސީން އިއުލާން ކުރި އަދަދަކީ] ރަނގަޅު އަދަދަކަށް ވެސް ވެދާނެ. ނަމަވެސް ކަންކަން ހިނގަމުން ދާ ގޮތުން އަޅުގަނޑުމެންނަށް ފަރުވާކުޑަކޮށްލެވޭކަށް ނެތް. އެހެންވެ، އަޅުގަނޑު އެދެން، ރީ-ރަޖިސްޓްރީ ނުކުރި ނަމަވެސް ކޮންމެ މީހަކު ވެސް އެ މީހަކު ވޯޓުލާން ޖެހޭ ފޮށީގައި ނަން އޮތްތޯ ބަލައި ޔަގީން ކުރަން،" އިބޫ ވިދާޅުވި އެވެ.\nރީ-ރަޖިސްޓްރީ ކުރުމަށް ފޯމު ފުރުމުގެ ކަންކަން، އީސީގެ އިތުރުން ސިޔާސީ ޕާޓީތަކުން ވެސް އަންނަނީ ކުރަމުންނެވެ. އަދި ކޮންމެ ދުވަހަކު ވެސް ގިނަ އަދަދެއްގެ ފޯމުތައް، ޕާޓީތަކުން އަންނަނީ އީސީއަށް ފޮނުވަމުންނެވެ.\nރީ-ރަޖިިސްޓްރީ ކުރުމަށް ފޯމު ހުށަހެޅި މީހުންގެ އަދަދު ގިނަކަން، އިލެކްޝަންސް އިން ވެސް ވަނީ ފާހަގަކޮށްފަ އެވެ. އެތަނުން ވެސް ކުރިން ލަފާކޮށްފައިވާ ގޮތުން ފޯމު ހުށަހަޅާނީ ގިނަވެގެން، 80،000 އެއްހާ މީހުންނެވެ.\nމިދިޔަ ފަހަރުގެ އިންތިހާބުގައި ރީ-ރަޖިސްޓްރީވެފައިވަނީ 58،000 މީހުންނެވެ.\nއީސީން ބުނިގޮތުގައި ރީ-ރަޖިސްޓްރީވި މީހުންގެ އަދަދު އިތުރުވެފައިވަނީ، އަލަށް ވޯޓުލާ މީހުންގެ އަދަދު ވެސް އިތުރުވެފައިވާތީ އެވެ. އެގޮތުން މި އިންތިހާބުގައި ވޯޓުލާ މީހުންގެ އަދަދު، ކުރީ ފަހަރަށް ވުރެ 10 ޕަސެންޓް ވަނީ އިތުރުވެފަ އެވެ.\nއާއްމުކޮށްފައިވާ ވޯޓާސް ރަޖިސްޓްރީގައިވާ ގޮތުން މި އަހަރުގެ އިންތިހާބުގައި 263،183 މީހުންނަށް ވޯޓުލެވޭނެ އެވެ. އެންމެ ފަހުން 2013 ގައި އޮތް ރިޔާސީ އިންތިހާބުގައި އެ އަދަދު އުޅުނީ 239،165 ގަ އެވެ.\nއިތުރު ލިޔުންތައް އިލެކްޝަންސް ކޮމިޝަން ރައީސް އިބްރާހިމް މުހައްމަދު ސޯލިހް އިދިކޮޅު އިއްތިހާދު ވޯޓުލާ މީހުންގެ ރެޖިސްޓަރީ


ސިކުނޑިއަށް ގެއްލުން ލިބޭ ބައެއް ކަންކަން | Jazeera\tސިކުނޑިއަށް ގެއްލުން ލިބޭ ބައެއް ކަންކަން - Jazeera\nސިކުނޑިއަށް ގެއްލުން ލިބޭ ބައެއް ކަންކަން\nއާމިނަތު އަޙުމާ May 25, 2019 121 views0\nއިންސާނުންގެ ހަށިގަނޑުގައިވާ އެންމެ އަގުބޮޑު އެއް ގުނަވަން ކަމަށްވާ، ސިކުނޑިއާއި މެދު އިހްމާލުވެވޭ ވަރާމެދު ފުންކޮށް ވިސްނާލެވުންހެއްޔެވެ؟ ބައެއް ކަހަލަ އާދަތަކަކީ އަހަރެމެންނަށް އޭގެ ސަބަބުން ވަގުތީ އަރާމު ނުވަތަ އުފާ ލިއްބައިދޭ ކަމަކަށް ވިނަމަވެސް އޭގެ ސަބަބުން ވަރަށް ގިނަ ގެއްލުންތަކެއް ލިއްބައިދޭކަމަކަށް ވެދާނެއެވެ. އަދި އެކަމެއް ކުރާ ވަގުތަކު އޭގެ އެއްވެސް ނޭދެވޭ އަސަރެއް ނުކުރި ނަމަވެސް ފަހުން ހަށިގަނޑުގެ އެންމެ މުހިންމު ގުނަވަން ކަމަށްވާ ސިކުނޑިއަށް، ގެއްލުންތައް ލިބި ނުރައްކާތެރި ބަލިތައް ޖެހުމަށް މަގުފަހި ކުރުވައެވެ.\nއަހަރެމެންގެ އަމަލުތަކުގެ ސަބަބުން ސިކުނޑިއަށް ޖެހޭ ބައެއް ނަފްސާނީ ބަލިތަކުގެ ތެރޭގައި ޑިޕްރެޝަން، އެންޒައިޓީ ހިމެނެއެވެ. އަދި ޖިސްމާނީ ބަލިތަކުގެ ތެރޭގައި އޯލްޒައިމަރސް، ސްޓްރޯކް، އެޕިލެޕްސީ އަދި ކެންސަރ ހިމެނެއެވެ. މި ބަލިތައް ޖެހުމަށް މެދުވެރި ކުރުވާ މައިގަނޑު ސަބަބަކީ އަހަރެމެންގެ ބައެއް އާދަތަކުގެ ސަބަބުން ސިކުނޑިއަށް ލިއްބައިދޭން ޖެހޭ ބައެއް މުހިންމު ނިއުޓްރިއެންޓްތައް ލިބުމުން ހުރަސްއެޅުމުގެ އިތުރުން، އަހަރެމެންގެ ސިކުނޑީގެ ސެލްތައް މަރައެވެ.\nއަންނަނިވި ކަންކަމަކީ އަހަރެމެން އަބަދުމެ ކޮށްއުޅޭ ކަންކަމަށް ވިނަމަވެސް ސިކުނޑިއަށް ގެއްލުންތައް ލިއްބައިދޭ ނުރައްކާތެރި ބަލިތަކަށް އިންސާނާ ހުށައެޅުމަށް މަގުފަހިކުރުވާ ކަންކަމެވެ.\nހެނދުނުގެ ނާސްތާ ނުކެއުން\nހެނދުނުގެ ނާސްތާއަކީ މުޅި ދުވަހުގެ އެންމެ މުހިންމު ކެއުންކަމަށް ވުމުގެ ފަހަތުގައި ސަބަބުތަކެއް ހުރެއެވެ. ހެނދުނުގެ ނާސްތާ ނުނެގުމުގެ ސަބަބުން ނިކުންނާނެ ބައެއް ނަތީޖާތަކުގެ ތެރޭގައި ބްލަޑް ޝުގަރ ހުންނަ މިންވަރު ދަށްވުމުގެ އިތުރުން ސިކުނޑިއަށް ގެއްލުންތައް ލިބުން ހިމެނެއެވެ. ސިކުނޑިއަކީ ހަށިގަނޑުގެ އެހެން ގުނަވަންތަކަށް ވުރެ ގިނަ ހަކަތަ ބޭނުންވާ ގުނަވަނެކެވެ. އަދި ކޮންމެ ދުވަހަކު ހަށިގަނޑުން ލިބެން ހުރި ގްލޫކޯޒްގެ 20 އިންސައްތަ ދަމައިގަންނަނީ ސިކުނޑީގެ ނިޒާމުތައް ކުރިއަށް ގެންދިޔުމަށެވެ.\nހެނދުނުގެ ނާސްތާ ނުކެއުމުގެ ސަބަބުން ހަށިގަނޑަށް އެންމެ ބޭނުންވާ ވަރަށް ހަކަތަ ނުލިބި، ސިކުނޑިއަށް ވެސް ހަކަތަ ލިއްބައިދޭ މިންވަރު މަދުވެ ނަތީޖާއެއްގެ ގޮތުން މީހާގެ ހަށިގަނޑު ހަރަކާތްވެ އުޅޭ ބާރުމިނަށްވެސް ނޭދެވޭ އަސަރުތައް ފޯރައެވެ.\nއެކަށީގެންވާ މިންވަރަށް ނުނިދުން\nކޮންމެ މީހަކަށްވެސް އެމީހަކަށް އެކަށީގެންވާ މިންވަރަށް ނުނިދޭނަމަ އެކަންތައް އެނގޭނެއެވެ. އަދި އޭގެ ސަބަބުން މީގަ ވިސްނުމަށާއި ހަށިގަނޑަށް ނޭދެވޭ އަސަރު ކުރާކަން ޚުދު އެމީހާއަށްވެސް އެނގޭނެއެވެ. ހަމަނިދި ނުލިބުމުގެ ސަބަބުން ހަށިގަނޑުގެ ނިއުރޯންތަކުގެ ބާރު ދެރަވެ، މަސައްކަތްތައް ކުރުމަށް ދަތިވެގެން ދެއެވެ. ކްރޮނިކް ސްލީޕް ޑެޕްރިވޭޝަންއަކީ ދާއިމީ ބައްޔެއް ފަދައިން ދެމިގެން ގޮސްފާނެ ކަމެކެވެ. މިކަމުގެ ނަތީޖާ ނިކުންނަނީ ވަރަށް ހިތި ގޮތްތަކަކަށެވެ. މީހާގެ ސިކުނޑި މަސައްކަތް ކުރަން ޖެހޭ ގޮތަށް ހުރަސް އެޅުމުން ނުރައްކާތެރި އެކްސިޑެންޓްތައް ހިނގުމުގެ ފުރުސަތުވެސް ބޮޑުވެއެވެ.\nމާ ގިނައިން ކެއުން\nއޮބީސީޓީ އަކީ މާ ބޮޑަށް ފަލަވުމުން ކިޔާ ނަމެކެވެ. ގިނައިން އޮބީސިޓީ ޖެހެނީ މާ ގިނައިން ކެއުމުން ނުވަތަ ފަލަވާ ޒާތުގެ ކާނާ ގިނަގިނައިން ކެއުމުންނެވެ. ހަގީގަތުގައި އަހަރެމެން ބަނޑުހައި ވުމުން އަހަރެމެންނަށް ބޭނުންވަނީ ފައިދާ ހުރި ކާނާތަކެވެ. އެހެން ކަމުން ބައެއް ފަހަރު "ޖަންކް ފުޑްސް' ފަދަ ކާނާ ކެއުމުން ވެސް ހަށިގަނޑަށް ބޭނުންވާ މިނަރަލްތަކާއި ވިޓަމިންތައް ލިބުމަށް ހުރަސް އަޅައެވެ. އަދި ސިކުނޑިއަށް އެކަށީގެންވާ ކާނާގެ މާއްދާތައް ނުލިބޭ ގޮތް ދިމާވެއެވެ. އެހެންކަމުން ކާއިރުވެސް މާގިނައިން ޖަންކް ފުޑްފަދަ ކުނިބުނި ކެއުމުން ދުރުވާން ޖެހެއެވެ. އަދި ފައިދާހުރި ވިޓަމިން އާއި މިނަރަލް ހުންނަ ކާނާ ކާން ބޭނުންކުރާ މިންވަރު އިތުރުކުރަން އެބަ ޖެހެއެވެ.\nސިކުނޑިއަށް ލިބޭ ގެއްލުންތަކާއި މެދު ގިނަ އަދަދެއްގެ ދިރާސާތައްކޮށް، ހޯދުންތައް ހޯދައިފައިވާ ސައެންސްވެރިންގެ ހޯދުންތަކުގެ އަލީގައި ހާމަވެގެންދާ އެއްކަމަކީ، ދުންފަތަކީ ހަށިގަނޑުގައި ހުންނަ ސެލް މެމްބްރޭން ތަކަށާއި ނިއުރަލް ވައިބިލިޓީ އަށް އަސަރުކޮށް ސިކުނޑީގެ މުހިންމު ސަރަހައްދުތަކަށް ގެއްލުން ފޯރުވާއެއްޗެއްކަމެވެ. މިގޮތުން ދުންފަތުގެ ސަބަބުން ނޭދެވޭ އަސަރުކުރުވާ ސިކުނޑީގެ ބައެއް ނިޒާމުތަކަށް ބަލާއިރު، ހަނދާން ހުންނަ މިންވަރު، ދެކޭ ގޮތް (ނެގެޓިވް ވުން)، ބެލެންސް އަދި ކޯޑިނޭޝަން ހިމެނެއެވެ. ދުންފަތަކީ އިންސާނުންނަށް އެއްގޮތަށް ވުރެ ގިނަ ގޮތްގޮތުން ގެއްލުން ފޯރުވާ އެއްޗެއް ކަމުން އެއާއި ދުރުވުން މުހިންމެވެ.\nމި ކަންކަމުގެ އިތުރުން އެކަށީގެންވާ މިންވަރަށް ފެން ބުއިމުން ދުރުހެލިވުން، މާގިނައިން ހަކުރު އެކުލެވޭ ކާނާ ކެއުން ފަދަ ކަންކަމީވެސް ސިކުނޑިއަށް ވަރަށް ނުރައްކާތެރި ގެއްލުންތައް ލިއްބައިދޭ ކަންކަމެވެ. އެހެން ކަމުން މި ކަންކަމުންވެސް ދުރުހެލިވުން މުހިންމެވެ.


ސ.މީދޫ ހަސަންކާރިގެ އަލްއުސްތާޛް ޙުސްނުއްސުޢޫދުގެ ސަސްޕެންޝަން އުވާލުން\nއަނގާރަ, 08 ނޮވެމްބަރ 2016\nމި ޑިޕާޓްމަންޓްގެ ނަންބަރު 198-L/2016/144 (31 އޮކްޓޫބަރު 2016) އިޢުލާނުން، 2016 އޮކްޓޫބަރު 31 ވަނަ ދުވަހުން ފެށިގެން ދިވެހިރާއްޖޭގެ ކޯޓުތަކުގައި ވަކާލާތުކުރުން މަނާކުރެވުނުކަން އަންގާފައިވާ ސ.މީދޫ ހަސަންކާރިގެއަލްއުސްތާޛް ޙުސްނުއްސުޢޫދު (އައިޑީކާޑު ނަންބަރު: A053050) އަށް، 2016 ނޮވެންބަރު 08 ވަނަ ދުވަހުން ފެށިގެން ދިވެހިރާއްޖޭގެ ކޯޓުތަކުގައި ވަކާލާތުކުރުމުގެ ހުއްދަ ވަނީ ދެވިފައެވެ.\n2016 އޮކްޓޫބަރު 31 ވަނަ ދުވަހުން ފެށިގެން ސ.މީދޫ، ހަސަންކާރިގޭ އަލްއުސްތާޛު ޙުސްނުއްސުޢޫދު، ދިވެހިރާއްޖޭގެ ކޯޓުތަކުގައި ވަކާލާތުކުރުން ވަގުތީ ގޮތުން މަނާކޮށްފައިވަނީ، ދިވެހިރާއްޖޭގެ ސުޕްރީމް ކޯޓުގެ އިޖުރާއާތުތަކާއި އެންގުންތަކާ ޚިލާފަށް ތަކުރާރުކޮށް ޢަމަލުކުރަމުންދާތީއާއި، ޝަރުޢީދާއިރާގެ ތަޞައްވުރު ގެއްލޭގޮތަށް ކޯޓުގެ ނިންމުންތަކާ ގުޅިގެން އަލްއުސްތާޛު ޙުސްނުއްސުޢޫދު ކުރައްވާފައިވާ ޓްވީޓްތަކާއި، ޙުސްނުއްސުޢޫދު ޙަވާލާދީ މީޑިއާގައި ޢާއްމުކޮށްފައިވާ ޚަބަރުތަކަކީ، ކޯޓުގެ ޙުރުމަތް ކެނޑޭފަދަ ޢަމަލުތަކެއް ކަމަށްވުމާއެކު، އެ ޢަމަލުތަކަކީ ދިވެހިރާއްޖޭގެ ކޯޓުތަކުގައި ވަކާލާތުކުރާ ޤާނޫނީ ވަކީލުންނާބެހޭ ޤަވާޢިދުގެ3ވަނަ މާއްދާގެ 3.2 ގެ (ހ)، (ނ) އަދި (ރ) އާ ޚިލާފު ޢަމަލުތަކެއްކަމަށްވާތީ، އެމައްސަލަ ބަލައި ވަކިގޮތެއް ނިމެންދެނެވެ.\nމި މައްސަލާގައި އަލްއުސްތާޛު ޙުސްނުއްސުޢޫދު ކޯޓުތަކުގައި ވަކާލާތުކުރުން ވަގުތީގޮތުން މަނާކުރުމަށް ނިންމި ނިންމުމާ ގުޅޭ މަޢުލޫމާތު އެފަރާތާ ޙިއްޞާކޮށް، މިފަދަ ޢަމަލުތައް ތަކުރާރުނުކުރުމަށް އަންގައި ނަޞޭޙަތާއި އިންޒާރު، 07 ނޮވެންބަރު 2016 ގައި ވަނީ ދެވިފައެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ އިޢުލާނު ވިދާޅުވުމަށް


ބަރުލަމާނީ ނިޒާމު ގެންނަން ހުށައަޅަނީ – DhiDaily\nބަރުލަމާނީ ނިޒާމު ގެންނަން ހުށައަޅަނީ\nރާއްޖޭގައި މިވަގުތުއޮތް ވެރިކަމުގެ ނިޒާމު، (ރިޔާސީ ނިޒާމި) ބަރުލަމާނީ ނިޒާމަށް ބަދަލު ކުރުމުގެ މައްސަލަ ހޯމަ ދުވަހު މަޖިލީހަށް އުށައެޅުމަށް ނިންމާފައިވާކަމަށް، ދިވެހި ރައްޔިތުންގެ ޕާޓީގެ ލީޑަރު އަދި ކާށިދޫ ދާއިރާގެ މަޖިލިސް މެމްބަރު އަބްދުﷲ ޖާބިރު ވިދާޅުވެއްޖެއެވެ.\nރާއްޖޭގެ އޮންލައިން އަކަށް މައުލޫމާތު ދެއްވަމުން އެމަނިކުފާނު ވިދާޅުވީ މައްސަލާގެ ހުރިހާ ލިޔެކިޔުމެއް ތައްޔާރުވެ ބޮޑުބައި ނިމިފައި ވާކަމަށާއި މިއަންނަ ހޯމަ ދުވަހުގެ މަޖިލީހުގެ ތަޅުމަށް މައްސަލަ ހުށައެޅުމުގެ މަސައްކަތް މިހާރު ކުރަމުން ދާކަމަށެވެ.\n”މި މަސައްކަތް މި ކުރައްވަނީ ރައްޔިތުންގެ މަޖިލީހުގެ މެންބަރުންގެ ފުރިހަމަ ތާއީދު އޮވެގެން، ގިނަ ރައްޔުތުން މިހާރު ބޭނުންވަނީ ބަރުލަމާނީ ނިޒާމެއް، މަޖިލީހުގެ ގިނަ މެންބަރުން ވެސް މިހާރު ބޭނުންވަނީ ބަރުލަމާނީ ނިޒާމެއް،“ ޖާބިރު ވިދާޅުވި އެވެ.\nއެމައްސަލަ މަޖިލީހަށް ހުށައެޅުމަށް ތައްޔާރުވަމުން ދާއިރު ބަރުލަމާނީ ނިޒާމަކީ މަޖިލީހުގެ ރައީސް މުހައްމަދު ނަޝީދު އަބަދުވެސް ތާއީދު ކުރައްވާ ނިޒާމެކެވެ. އަދި މަޖިލީހުގެ ތަޅުމުގައި އެކި ފަހަރު މަތިން އެކަމާ ގުޅުން ހުރި ވާހަކަތައް އެމަނިކުފާނު ދައްކަވަމުން ދާކަން ވެސް ފާހަގަ ކޮށްލެވެއެވެ.\nއަދި މިހާރު ވެރިކަން ކުރާ މައި ޕާޓީ އެމްޑީޕީގެ ސުޕާރ މެޖޯރެޓީ މަޖިލީހުގެ ތަޅުމުގައި އޮތް އިރު، ރިޔާސީ ނިޒާމު ބަދަލުކޮށް ބަރުލަމާނީ ނިޒާމަށް ވެރިކަން ކުރުމުގެ ނިޒާމު ބަދަލުކުރުމުގެ ފުރިހަމަ ބާރު ވަނީ ލިބިފައެވެ.\nރާއްޖޭގެ ވެރިކަމުގެ ނިޒާމު ކަނޑައެޅުމަށް 2007 ގައި ބޭއްވި ފެންނަ ނުފެންނަ ވޯޓުގައި ވެސް ރައީސް ނަޝީދާއި އެމަނިކުފާނު ނިސްބަތްވާ އެމްޑީޕީން ތާއީދު ކޮށްފައިވަނީ ބަރުލަމާނީ ނިޒާމަށެވެ. އެ ފަހަރު 60 ޕަސެންޓަށް ވުރެ ގިނަ ރައްޔިތުންގެ އަޣުލަބިއްޔަތުން ނިންމީ ރާއްޖޭގައި ރިޔާސީ ނިޒާމެއް ކަނޑައެޅުމަށެވެ.\nމާފުށި ކައިރި އޮތް ސަފާރީއެއްގައި ރޯވެއްޖެ\nއިންތިޚާބުގެ މުއްދަތު ކުރުކޮށްލުމުން މުޅި އިންތިޚާބަށް އޭގެ އަސަރުކުރާނެ: ޝަރީފް\nރައީސް ޔާމިން ނެތި އިންސާފުވެރި އިންތިޚާބެއް ނުބޭއްވޭނެ: އެމްޕީ ޝިޔާމް\nއިންތިޚާބާއި ގުޅިގެން ހުށަހަޅާފައިވާ މައްސަލަތައް އަވަހަށް ނިންމައިދިނުމަށް ނިޔާޒް އެދިވަޑައިގެންފި


Sushant ge marah eh mas: Dhahtha hissaa kuree hiy gaimu photo eh – Iru\nސުޝާންތުގެ މަރަށް އެއް މަސް: ދައްތަ ހިއްސާކުރީ ހިތްގައިމު ފޮޓޯއެއް\nއެކްޓަރު ސުޝާންތު ސިންގް ރާޖްޕުތު ދަންޖެހިގެން އަމިއްލައަށް މަރުވިތާ މަހެއް ވެފައިވާއިރު، މިއަދު މީސްމީޑިއާއިން ފެނިގެންދިޔައީ ސުޝާންތުގެ އާއިލާއާއި ގާތް އެކުވެރިން އަދި ފޭނުން އޭނާގެ ހަނދާން އާކުރަމުންދާ ތަނެވެ.\nއެގޮތުން ސުޝާންތުގެ ދައްތަ ޝްވެތާ ސިންގް ކިރްތީ އިންސްޓަގްރާމުގައި ހިއްސާކޮށްފައި ވަނީ ކުރީގެ ހިތްގައިމު ފޮޓޯއެކެވެ. އެ ފޮޓޯގައި ފެންނަނީ ޝްވެތާއާއި ސުޝާންތު، ވަރަށް ރީތިކޮށް ހިނިތުންވެލައިގެން ނަގާފައިވާ ސެލްފީ އެކެވެ.\nމި އުފާވެރި ފޮޓޯ ހިއްސާކުރަމުން ޝްވެތާ ވަނީ ކުރު މެސެޖަކުން ހިތުގެ އުދާސްތައް ވެސް ހާމަކޮށްފައެވެ. އެގޮތުން ޝްވެތާ ލިޔެފައިވާ ގޮތުގައި، ސުޝާންތު އެންމެންނާ ވަކިވެގެން ދިޔަތާ މަސްދުވަސް ވިޔަސް، އަދިވެސް ހީވަނީ ސުޝާންތު ކައިރީގައި އުޅޭހެނެވެ. މީގެ އިތުރުން ވަރަށް ލޯބިވާ ވާހަކައާއި، އަބަދުވެސް އުފަލުގައި ހުރުމަށް ލިޔެފައިވެއެވެ.\nސުޝާންތު އުމުރުން 34 އަހަރުގައި މަރުވެފައިވާއިރު، އޭނާ ކުޅެފައިވާ އެންމެ ފަހުގެ ފިލްމު “ދިލް ބެޗާރާ” ނެރެން އަންނަނީ ތައްޔާރު ވަމުންނެވެ. މި ފިލްމު ސްޓްރީމް ކުރަން ނިންމާފައިވަނީ ޑިޒްނީ ޕްލަސް ހޮޓްސްޓާ ގައެވެ.\n30 11 18 6


New ge jaaga aa medhu gotheh final eh nuvey | Mihaaru\nމިދިޔަ އަހަރުގެ މެޗެއްގެ ތެރެއިން ލަނޑު ޖެހުމަށް ފަހު ނިއުގެ ކުޅުންތެރިން އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nނިއުގެ ޖާގައާ މެދު ގޮތެއް ފައިނަލެއް ނުވޭ\n13 މެއި 2019 - 10:49 13 comments\nކުޅުންތެރިންނަށް މުސާރަނުދޭ މައްސަލައިގައި ނިއު ރޭޑިއަންޓަށް ދީފައިވާ ސަސްޕެންޝަނުގެ ސަބަބުން އެ ޓީމަށް މި އަހަރު ފުޓްބޯޅައިގެ އެއްވެސް ހަރަކާތެއްގައި ބައިވެރިނުވެވޭނެ އެވެ. އެކަމަކު މި ފަހަރުގެ ފުޓްބޯޅަ ސީޒަން ފެށެން މަހަކަށް ވުރެން ކުޑަ ދުވަސްކޮޅަކަށްވެފައިވާއިރު، ނިއުގެ ޖާގައަށް އަންނާނެ ޓީމެއް އަދި ފައިނަލެއް ނުވެ އެވެ.\nކޮންގްރެސް އަށް ފަހު ބޭއްވި ނޫސްވެރިންގެ ބައްދަލުވުމުގައި އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ނިއުގެ ބަދަލުގައި އެ ޖާގައިގައި މިދިޔަ އަހަރު ފުރަތަމަ ޑިވިޝަނުން ރެލިގޭޓްވި ކްލަބް ވެލެންސިއާ އަލުން ފުރަތަަމަ ޑިވިޝަނުން ފެނިދާނެ ކަމަށް ބުނެފަ އެވެ. އެކަމަކު އޭގެއާ ބެހޭގޮތުން އެންމެ ފަހުގެ ގޮތެއް ނިންމާނީ ޓެކްނިކަލް ކޮމިޓީގެ ލަފާގެ މަތިން ކަމަށް އޭރު ބައްސާމް ވިދާޅުވި އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) ވިދާޅުވީ ނިއުގެ ބަދަލުގައި ޓީމެއް ގެންނަން ބަލާއިރު، ގާނޫނީ ގޮތުން ވެސް ފުށުއެރުންތަކެއް އެބަހުރި ކަމަށާއި ނިއުގެ ޖާގައާ މެދު އަދި ގޮތެއް ނުނިމޭ ކަމަށެވެ.\n"ކޮންމެ ގޮތެއް ވިޔަސް ނިއު ބައިވެރިނުވީއެއް ނޫން. ރެލިގޭޓްވީއެއް ނޫން. މި އައީ ސަސްޕެންޝަނެއް. އެހެންވެ އެ މަގާމަށް އަލުން ޓީމެއް ގެންނަން ބަލާއިރު އެބަހުރި ފުށުއަރާ ކަންތައްތަކެއް ގާނޫނީ ގޮތުން ވެސް. އެކަމާ ބެހޭގޮތުން އަދި ވަކި ގޮތެއް ނުނިންމާ،" ޖަވާ ވިދާޅުވި އެވެ.\nއެފްއޭއެމްގެ ކޮންގްރެސްގައި ބައްސާމް (ކ) އާއި ޖަވާޒް ބައިވެރިވެވަޑައިގަންނަވަނީ. -- ފޮޓޯ:ނިޝާން އަލީ/ މިހާރު\nކޮންގްރެސެއް ބާއްވައި އަލުން ނިއުގެ ސަސްޕެންޝަން އުވާލައިފިނަމަ އެ ޓީމަށް ވާދަކުރުމުގެ ފުރުސަތު އޮންނާނެ ކަމަށާއި އެހެންކަމަށްވުމާ އެކު މީގެ ބަލަން ޖެހޭ ގިނަ ކަންތައްތަކެއް އެބަހުރި ކަމަށް ޖަވާ ވިދާޅުވި އެވެ.\nއަންނަ މަހު ހަތް ވަނަ ދުވަހު ޗެރިޓީ ޝީލްޑް މެޗުގެ ފުރަތަމަ ލެގުން ސީޒަން ފަށާއިރު، ލީގުގެ މެޗުތައް ފަށާނީ އަންނަ މަހު 12 ވަނަ ދުވަހު އެވެ .ފުރަތަމަ ޑިވިޝަނުގެ ޓީމުތަކުން ކުރިއަށް އޮތް ސީޒަނަށް ފަރިތަކުރުންތައް ފަށާފައިވާއިރު، ނިއުގެ ބަދަލުގައި ގެންނަ ޓީމަކަށް ކުރިމަތިވާނެ އަނެއް ހުރަހަކީ ޕްރެކްޓިސް މަދުކޮށް ލީގަށް ކުރިމަތިލުމެވެ.\nޖަވާ ވިދާޅުވީ އެންމެ ފަހުގެ ގޮތެއް ނިންމޭނީ ޓެކްނިކަލް ކޮމިޓީން ބަލަންޖެހޭ ހުރިހާ ކަމެއް ބެލުމަށް ފަހު އެފްއޭއެމްގެ އެކްސްކޯ އަށް ހުށަހެޅުމުން ކަމަށެވެ.\nފުރަތަމަ ޑިވިޝަންގައި މި ވަގުތު އޮތްގޮތުން ވާދަކުރަނީ އެންމެ ފަހުގެ ޗެމްޕިއަން ޓީސީ، މާޒިޔާ، އީގަލްސް، ޔުނައިޓެޑް ވިކްޓަރީ، ގްރީން ސްޓްރީޓްސް، ވިކްޓަރީ، ށ. ފޯކައިދޫ، ފ. ނިލަންދޫ އަދި މި ފަހަރު އަލަށް ފުރަތަމަ ޑިވިޝަނުގައި ވާދަކުރާ ޑަ ގްރާންޑޭ ސްޕޯޓްސް ކްލަބް އެވެ.\nސީޒަން ހުޅުވާ މެޗު ކުޅުމުގެ ފުރުސަތު ލިބުނީ މިނިވަން ޗެމްޕިއަންޝިޕްގެ ޗެމްޕިއަން ތ. ތިމަރަފުށްޓާއި ދިވެހި ޕްރިމިއާ ލީގުގެ ޗެމްޕިއަން ޓީސީ އަށެވެ. ތިމަރަފުށިން ފުރުސަތު ދޫކޮށްލުމުން އެ ޖާގައަށް އެ މެޗުގައި ކުޅޭނީ މިނިވަން ޗެމްޕިއަންޝިޕްގެ ރަނަރަޕް ށ. ފޯކައިދޫ އެވެ. އެހެން އަހަރުތަކާ ހިލާފަށް މި އަހަރުގެ ޗެރިޓީ މެޗު ކުޅޭނީ ދެ ލެގަކަށެވެ. އެއް ލެގު ފޯކައިދޫގައި ކުޅުމަށް ފަހު އަނެއް ލެގު އޮންނާނީ މާލޭގަ އެވެ.


Yameen Rasheed maraalan reyvi gothaai sababu kiyaidheefi\nޔާމީން މަރާލަން ރޭވި ގޮތާއި ސަބަބު ސިއްރު ހެއްކަކު ކިޔައިދީފި\nޔާމީން ރަޝީދު މަރުގެ މައްސަލައިގައި ދައުވާ ލިބޭ އިސްމާއިލް ރަޝީދު މީގެ ކުރީގެ އަޑުއެހުމަކަށް ކޯޓަށް ވައްދަނީ -- އަވަސް ފޮޓޯ: އަހުމަދު ޝުރާއު\nރަހުމްކުޑަ ގޮތަކަށް މަރާލާފައިވާ ޔާމީން ރަޝީދުގެ މަރަން އޭނާގެ މަރުގެ ތުހުމަތުވާ ހަ ފަރާތުން ރޭވި ގޮތުގެ ތަފްސީލް މިއަދު ޝަރީއަތަށް ހާޒިރުކުރި ސިއްރު ހެކިވެރިޔާ ތަފުސީލްކޮށް ކިޔައިދީފި އެވެ.\nމިއަދުގެ ޝަރީއަތުގައި ފަސް ހެކިވެރިންގެ ހެކިބަސް ނަގާފައި ވެއެވެ. އެގޮތުން އެންމެ ފުރަތަމަ ނަގާފައިވަނީ ސިއްރު ހެކިވެރިއެއްގެ ހެކިބަހެވެ. އޭނާ ޝަރީއަތުގައި ވަނީ ޔާމީން މަރާލުމަށް ރޭވިގެންދިޔަ ހުރިހާ ކަމެއް ތަފުސީލުކޮށް ހިއްސާކޮށްފަ އެވެ.\nސިއްރު ހެކިވެރިޔާ ޝަރީއަތުގައި ކިޔައިދިން ގޮތުގައި، ޔާމީން ރަޝީދު މަރަން ފުރަތަަމަ މަޝްވަރާ ކުރީ 2016 ވަނަ އަހަރުގެ ނޮވެމްބަރު މަހުގެ ތެރޭގަ އެވެ. އެގޮތުން ފޮޓޯ މައުރަޒެއްގައި ކީރިތި ގުރުއާނަށް ފުރައްސާރަ ކޮށްފައިވާ ކަމަށްބުނެ ފުރުގާން މިސްކިތުގައި ފުރަތަމަ ފަހަރަށް އެ ހަމީހުން ބައްދަލު ކޮށްފައިވެ އެވެ. އަދި ހައިޝަމް ވަނީ ދީނަށް ފުރައްސާރަ ކުރާ މީހުން މަރަންޖެހޭ ކަމަށާއި އެފަދަ މީހުން މަރާނެ ކަމަށް ބުނެފަ އެވެ.\nއޭނާ ބުނީ އެކަމުގައި އިސްކޮށް ހަރަކާތްތެރިވީ ހައިޝަމް ކަމަށާއި އެ ދުވަހުގެ ފަހުން އެންމެންގެ އުޅުން ބަދަލު ކުރަން ވެސް އޭނާ އެންގި ކަމަށެވެ. އަދި ހައިޝަމް އިސްވެ ހުރެ ހުރިހާ ކަމެއް ރޭވި ކަމަށާއި އެކި ފަހަރު މަތީން ފުރުގާން މިސްކިތާއި ތޮއިބާ މިސްކިތާއި ހައިޝަމްގެ ގޭގެ ކޮޓަރީގައި ބައްދަލުކޮށްފައިވާ ކަމަށެވެ.\nއިތުރު ކަންކަން ފާހަގަ ކުރަމުން ސިއްރު ހެކިވެރިޔާ ކިޔައިދިން ގޮތުގައި، ޔާމީން ރަޝީދު މަރާލަން އިތުރު އެހެން ފަރާތްތަކުން ވެސް އެހީތެރިވި އެވެ. އެގޮތުން ފޯނާއި ސައިކަލް ފަދަ ތަކެތި އެފަރާތްތަކުން ފޯރުކޮށްދިނެވެ. ނަމަވެސް އެއީ ކޮން ބައެއްކަން އޭނާއަށް ނޭނގޭ ކަމަށް ބުންޏެވެ.\nސިއްރު ހެކިވެރިޔާ ބުނީ، ޔާމީން މަރާލުމުގެ އަމަލީ މަަސައްކަތްތައް ފެށިގެން ދިޔައީ 2017 ވަނަ އަހަރުގެ ފެބްރުއަރީ މަހުގެ ތެރޭގައި ކަމަށެވެ. އެގޮތުން ހައިޝަމާއި އެންމެ އިސްކޮށް ދެވަނަ އަށް މަސައްކަތް ކުރަން ޒިޔާދު އިހްތިޔާރު ކޮށް އެކަމުގައި ބައިވެރިކުރި ކަމަށާއި ޔާމީންގެ މަރާލުމުގައި އޭނާވެސް ބައިވެރިވި ކަމަށެވެ.\nއޭގެ ފަހުން މަސައްކަތްތައް ފެށިގެން ދިޔައީ އޭޕްރީލް މަހުގައި ކަމަށާއި އެކި ގޮތް ގޮތުން ހައިޝަމަށް ޒިޔާދު އެހީތެރިވެފައިވާ ކަމަށާއި ނަމަވެސް ޔާމީން މަރާލި ރޭ އޭނާ އެތަނުގައި ނުހިމެނޭ ކަމަށެވެ. އެހެން ދިމާވީ އޭނާގެ ފަޔަށް ލިބުނު އަނިޔާއެއްގެ ސަބަބުން ކަމަށްވެސް ބުންޏެވެ.\nޒިޔާދުގެ ފަޔަށް ގެއްލުންވެ، ކޮރުޖަހާފައި އުޅެނިކޮށް ޔާމީން މަރާލުމުގެ ހަތަރު ވަރަކަަށް ދުވަސް ފެނުނު ކަމަށާއި ޒިޔާދުގެ ފަޔަށް އަނިޔާވުމުން ހައިޝަމްއާއެކު އެންމެ އިސްކޮށް މަސައްކަތް ކުރަން ދެން ހަމަޖެއްސީ ޒިހާން ކަމަށާއި އޭނާ ޔާމީން މަރާލަން ބައިވެރިވި ކަމަށްވެސް ސިއްރު ހެކިވެރިޔާ ބުންޏެވެ.\nސިއްރު ހެކިވެރިޔާ ވަނީ ޔާމީން ރަޝީދުގެ މަރާއި ގުޅިގެން ފުލުހުން އާންމުކުރި ފޮޓޯތަކުގައި ފެންނަ ފަރާތްތައް ވެސް ތަފްސީލްކޮށް ކިޔައިދީފަ އެވެ. އެގޮތުން ކަޅުކުލައިގެ އެއްޗެއް ލައިގެން ހުރީ ހައިޝަމެވެ. ދެވަނަ އަށް ހުރީ ޒިހާނެވެ. އެއީ ޒިހާންކަން އޭނާގެ ބޮޑީ ލެންގްއޭޖުންނާއި އެހެނިހެން ކަންކަމުން އިނގޭ ކަމަށްވެސް ބުންޏެވެ.\nއެމައްސަލާގައި ތުހުމަތުވާ އިސްލާއިލް ރަޝީދު އިނީ ބޭރުގައި ކަމަށް ސިއްރު ހެކިވެރިޔާ ބުންޏެވެ. އޭނާވެސް ހުރިހާ މަޝްވަރާތަކުގައި ބައިވެރިވެފައިވާ ކަމަށާއި ބާކީ ތިބި ހަސަން ޝިފާޒާއި މުހައްމަދު ދިފްރާން ހަރަކާތްތެރިވީ ޔާމީން ރަޝީދަށް ފާރަލުމުގެ މަސައްކަތުގައި ކަަމަށެވެ. އެގޮތުން ޔާމީން ރަޝީދު މަރާލީ ރޭ 2:00 ޖެހި އިރު ދިފްރާން އެ ސަރަހައްދުން ފެނިފައިވާ ކަމަށާއި ނަމަވެސް ޝިފާޒް އެރޭ ނުފެންނަ ކަމަށެވެ. އަދި ހަމަ އެރޭ 2:00 ޖެހި އިރު ޔާމީން ރަޝީދުވެސް އެގޭ ކައިރިން ފެނިފައިވާ ކަމަށް ވެސް ސިއްރު ހެކިވެރިޔާ ބުންޏެވެ.\nސިއްރު ހެކިވެރިޔާގެ ހެކިބަހަށް ފަހު ދަތުލަތުގެ ވަކީލުންގެ ފަރާތުން ވަނީ އެހުރިހާ ކަމެއް އިނގުނު ގޮތާއި އަޑުއެހީ ކޮންތަނެއްގައި ހުރެގެންތޯ ސުވާލުކޮށްފަ އެވެ. އެސުވާލުތަކަށް ޖަވާބު ދެމުން ސިއްރު ހެކިވެރިޔާ ބުނީ، ތުހުމަތުވާ މީހުން ޔާމީން ރަޝީދު މަރާލާފައި ވަނީ އޭނާއަކީ ދީނަށް އިސްލާމް ދީނަށް ފުރައްސާރަކުރާ މީހަކަށް ވާތީ ކަމަށެވެ. އެހުރިހާ އެއްޗެއް އޭނާގެ ކަންފަތަށް އަޑުއިވިފައިވާ ކަމަށެވެ. އަދި ބޭއްވި މަޝްވަރާތަކުގައި އޭނާ ހުރީ އެމީހުން ދައްކާ ވާހަކަތައް އަޑުއިވޭ ހިސާބުގައި ކަމަށެވެ.\nދިފާއީ ވަކީލުންގެ ގިނަ ސުވާލުތަކަށް ޖަވާބެއް ނުދިން\nދައުލަތުގެ ސުވާލުތަކަށްފަހު ދިފާއީ ވަކީލުން ވަނީ ވަރަށް ގިނަ ސުވާލުތަކެއް ކުރިމަތިކޮށްފަ އެވެ. ނަމަވެސް އެންމެ ބޮޑަށް ތުހުމަތުވާ ހައިޝަމްގެ ވަކީލު އެއްވެސް ސުވާލެއް ކޮށްފައެއް ނުވެ އެވެ. ހައިޝަމްގެ ވަކީލް އަހުމަދު ޔާމީން ވިދާޅުވީ، ހެކިވެރިޔާއާ ސުވާލު ކުރަން ބޭނުންުނުވާ ކަމަށާއި އެއީ ގާނޫނާ ހިލާފަށް ނެގޭ ހެކިބަހެއް ކަމަށެވެ.\nނަމަވެސް އެހެން ދިފާއީ ވަކީލުން ވަނީ ސިއްރު ހެކިވެރިޔާއާ ސުވާލުކޮށްފަ އެވެ. އެގޮތުން ޒިހާންގެ ވަކީލް އަބުދުﷲ ހަސީން ވަނީ އެ ވާހަކަތައް އަޑުއިވުނު ގޮތާއި އެތަންތަނުގައި ސިއްރު ހެކިވެރިޔާ ހުރި ހައިސިއްޔަތާމެދު ސުވާލު ކޮށްފަ އެވެ. އެ ސުވާލުތަކަށް ޖަވާބުދެމުން ސިއްރު ހެކިވެރިޔާ ބުނީ، މިސްކިތުގައި ހުރީ މިސްކިތައް އަރާ މީހެއްގެ ހައިސިއްޔަތުން ކަމަށާއި ނަމަވެސް ހުރި ހިސާބެއް ނުބުނެވޭ ކަމަށެވެ. އަދި ހުރީ އަޑު އިވޭ ހިސާބުގައި ކަމަށްވެސް ބުންޏެވެ.\nބާކީ ތިބި ވަކީލުންވެސް ވަރަށް ގިނަ ސުވާލުތައް ކުރައްވާފައި ވެއެވެ. އެގޮތުން އެޖަމާއަތުގައި ހިމެނޭތޯއާ ފުލުހުން ދުވަހަކުވެސް އެ މައްސަލާގައި ހައްޔަރު ކޮށްފައިވޭތޯއާ ސިއްރު ހެކިވެރިޔާއާ ގުޅުންހުރި ގިނަ ސުވާލުތަކެއް ކުރި އެވެ. ނަމަވެސް ސިއްރު ހެކިވެރިޔާގެ ޖަވާބަކަށްވީ ޝަރީއަތުގައި ތިބި ދައުވާ ލިބޭ ފަރާތްތަކާއިބެހޭ ގޮތުން ސުވާލު ކުރުމަށާއި އޭނާއާ ގުޅޭގޮތުން ސުވާލު ނުކުރުމަށެވެ. ނުވަތަ އެ ސުވާލަށް ކުރިން ޖަވާބުދީފައިވާ ކަމަށާއި އިތުރަށް ޖަވާބުދޭން ނުޖެހޭނެ ކަމަށެވެ.\nއެކަމާ ގުޅިގެން ގިނަ ދިފާއީ ވަކީލުން ވަނީ އޭނާ އަކީ ހެކިބަސް ނެގުމަށް ކުފޫ ހަމަވާ މީހެއް ނޫން ކަމަށާއި ހެކިބަސް ނަގަން ޖެހޭ މީހެއްތޯ ނުވަތަ ނޫންތޯ ބަލަންޖެހޭ ކަމަށެވެ. އަދި ބައެއް ވަކީލުން ވަނީ ސިއްރު ހެކިވެރިޔާ ދޮގު މައުލޫމާތުދޭ ކަމަށްވެސް ތުހުމަތުކޮށް އެކަން ބަން ވެސް އެދުނެވެ.\nސިއްރު ހެކިވެރިޔާއާ އެންމެ ފަހުން ސުވާލު ކޮށްފައި ވަނީ ހުސައިން ޒިޔާދުގެ ވަކީލް އަބުދުﷲ ޝާއިރެވެ. އޭނާ ކުރެއްވި ސުވާލުތަކަކީ ޒިޔާދު ދަންނަތާ ކިހާ ދުވަހެއްވެއްޖެތޯ އާއި ޔާމީން ރަޝީދު މަރަން އޭނާ ބުނިތޯ އެވެ. އަދި އެމަޝްވަރާތައް ކުރިއަށް ދިޔައިރު އެ ސަރަހައްދުގައި ހުރީ އިއްތިފާގަތުންތޯ ވެސް ސުވާލުކޮށްފައި ވެއެވެ.\nއެ ސުވާލުތަކަށް ޖަވާބުދެމުން އޭނާ ބުނީ، ޒިޔާދު ދަންނަތާ ވަރަށް ގިނަ ދުވަސްވެފައިވާ ކަމަށެވެ. ނަމަވެސް ސީދާ ކިހާ ދުވަހެއް ކަމެއް ބުނެދޭން ނޭނގޭ ކަމަށެވެ. އަދި ޒިޔާދު ވަނީ "އެކަހަލަ މީހުން މަރަށް ޖެހޭ" ކަމަށް ބުނެފައި ކަމަށެވެ. އަދި "އެއީ ދީނަށް ފުރައްސާރަކުރާ މީހުން" ކަމަށް ވެސް ހެކިވެރިޔާ ބުންޏެވެ.\nހެކިވެރިޔާ އިތުރަށް ބުނީ، ބައްދަލުވުން ތަކުގައި ދެއްކި ވާހަކަތައް އިވުނީ އަޑުއިވޭ ހިސާބުގައި ހުރުމުން ކަމަށެވެ. އަދި ހައިޝަމް ގޭގެ ކޮޓަރީގައި ބޭއްވި ބައްދަލުވުމުގައި ވެސް ހުރީ އޭނާއަށް އަޑުއިވޭ ހިސާބުގައި ކަމަށެވެ. ހުރި ހިސާބާއި ހުރިތަން ހާމައެއް ނުކުރެ އެވެ.\nމިއަދުގެ ޝަރީއަތުގައި އިތުރު ހަތަރު ހެކިވެރިންގެ ހެކިބަސް ނަގާފައިވެ އެވެ. އެގޮތުން ނަގާފައިވަނީ ހައިޝަމް އާއި ޒިހާން އެގްޒާމިން ކުރި ފުލުސް މީހާގެ ހެކިބަހާއި އެންމެ ފުރަތަމަ ސީންއަށް ދިޔަ ދެ ފުލުހުންގެ ހެކިބަހާއި އެއިމާރާތުގައި އިން ބޮތްކެއް އެގްޒަމިން ކުރި ފުލުހެއްގެ އެވެ.\nމިއަދުގެ ޝަރީއަތް މައްސަލަ ބައްލަވާ ގާޒީ އަލީ ރަޝީދު ހުސެއިން ނިންމާލައްވާފައިވަނީ އަންނަ ހަފްތާގެ ބުދަ ދުވަހު އިތުރު އަޑުއެހުމެއް ބޭއްވުމަށް ނިންމުމަށްފަހު އެވެ. އެދުވަހުވެސް އޮންނާނީ ހެކިވެރިންގެ ހެކިބަސް ނެގުން ކަމަށް ގާޒީ ވިދާޅުވި އެވެ.\nކްރިމިނަލް ކޯޓް ޔާމީން ރަޝީދުގެ މަރު މޯލްޑިވްސް ޕޮލިސް ސާވިސް + ޕްރޮސެކިއުޓާ ޖެނެރަލްގެ އޮފީސް\nރިޕޯޓްތައް ހެދި ފުލުހަށް މައުމޫންގެ ސުވާލުތައް!\nޔާމީންގެ މަރު: ހެކި ބަސް ނަގަން ކޮންމެ ހަފުތާއަކު އަޑުއެހުމެއް


އިގުތިސޯދު ހީނަރުވެ، ހައްގުތައް ހަނިވަމުންދާއިރު އަފްޣާނިސްތާނުގެ އަންހެނުންގެ ވަޒީފާތައްވެސް ގެއްލެނީ – Naares\nއިގުތިސޯދު ހީނަރުވެ، ހައްގުތައް ހަނިވަމުންދާއިރު އަފްޣާނިސްތާނުގެ އަންހެނުންގެ ވަޒީފާތައްވެސް ގެއްލެނީ\nއަފްޣާނިސްތާނުގެ ވެރިރަށް ކާބުލްގައި 15 ޖެނުއަރީ 2022 ވަނަ ދުވަހު ބޭއްވި ސެވިންގް ވޯކްޝޮޕެއްގައި އަފްޣާނިސްތާނުގެ އަންހެނަކު ފެބްރިކް އެއް ކަނޑާލަނީ / ފޮޓޯ: އޭއެފްޕީ\nމީގެ މަސްތަކެއް ކުރިން، މިދިޔަ އޮގަސްޓް މަހު، ހަރުކަށި އިސްލާމީ ތާލިބާން ޖަމާއަތުން ވެރިކަން އަތުލި އިރު، ނޫރީ ވަނީ ތަފާތު ތިން ޓެކްސްޓައިލް (ފަހާތަނެއް) ގައި 80 އަށް ވުރެ ގިނަ މީހުންނަށް ވަޒީފާ އަދާކުރުމުގެ ފުރުޞަތު ހޯދައިދީފަ އެވެ.\n“މީގެ ކުރިން ވެސް ވަރަށް ގިނަ މަސައްކަތް ކުރަން ޖެހުނު،” ވީހާވެސް ގިނަ އަންހެނުން ވަޒީފާއަށް ނެރުމަށްޓަކައި އޭނާގެ ވިޔަފާރި ކުރިއަށް ގެންދިޔުމަށް އަޒުމް ކަނޑައަޅައިގެން ހުރި ނޫރީ ބުންޏެވެ.\n“އަޅުގަނޑުމެންނަށް އެކި ވައްތަރުގެ ކޮންޓްރެކްޓްތައް ލިބިފައި އެބަހުރި، ވަރަށް ފަސޭހައިން އަޅުގަނޑުމެންގެ މާސްޓާ ޓެއިލަރސް އާއި އެހެން މަސައްކަތްތެރިންނަށް ވެސް މުސާރައެއް ދެވިދާނެ، އެކަމަކު މިހާރު އަޅުގަނޑުމެންނަށް އެއްވެސް ކޮންޓްރެކްޓެއް ނެތް.” ނޫރީ އިތުރަށް ކިޔައިދިނެވެ.\nއަފްޣާނިސްތާނުގެ އިޤްތިޞާދު ވަރަށް ބޮޑަށް ހީނަރުވެ، އެތައް ބިލިއަން ޑޮލަރެއްގެ އެހީއާއި ރިޒާވް ކެނޑި، އާދައިގެ ރައްޔިތުންގެ އަތުގައި އަސާސީ ބޭނުންތަކަށްވެސް މަދު ފައިސާކޮޅެއް ނޫނީ ނެތިފައިވާއިރު، ނޫރީ ފަދަ ކުދިވިޔަފާރިވެރިންގެ ވިޔަފާރިތައް އެއްހަމައެއްގައި ހިފެހެއްޓުމަށް ދަނީ ފިއްތުންތައް ކުރިމަތިކުރަމުންނެވެ.\nކަންކަން އިތުރަށް ގޯސްވެގެން ދިއުމުން ތާލިބާނުން އަންހެނުންނަށް ވަޒީފާ އަދާކުރުމުގެ ހުއްދަ ދޭނީ އިސްލާމީ ޝަރީއަތުގެ މާނަ އިގެ ދަށުން ކަމަށް ވަނީ ބުނެފައެވެ. އެހެންކަމުން ބައެއް މީހުންނަށް އަދަބު ލިބިދާނެކަމުގެ ބިރަށް ވަޒީފާ ދޫކޮށްލަންވަނީ މަޖުބޫރުވެފައެވެ.\nއަންހެނުންގެ ޙައްޤުތައް ހޯދައިދިނުމަށް މިދިޔަ ދެހާހުގެ އަހަރުތަކުގެ ތެރޭގައި، ވަރަށް ބޮޑެތި ކާމިޔާބީތަކެއް ހޯއްދަވާފައިވާ ކަން، ބައިނަލްއަޤްވާމީ ޙައްޤުތަކާބެހޭ މާހިރުންނާއި، މަސައްކަތްތެރިންގެ ޖަމްޢިއްޔާތަކުން މި ހަފްތާގައި ހާމަކުރައްވާފައިވާއިރު، އަފްޣާންގެ ހާލަތު ހުރިމިންވަރަކީ މިއީ ކަމުގައި ރިޕޯޓްތަކުން ދޭހަވެއެވެ.\nއިގުތިސޯދީ ހީނަރުކަމުގެ ސަބަބުން މުޅި ގައުމަށް ހީނަރުކަން އަންނަމުން ދާއިރު، ބައެއް އޭޖެންސީތަކުން ލަފާކުރާ ގޮތުގައި ކުރިއަށް އޮތް މަސްތަކުގައި އަފްޣާންގެ މުޅި އާބާދީ ފަގީރުކަމާއި ކުރިމަތިލާން ޖެހޭނެ އެވެ.\nއަފްޣާނިސްތާނަށް ކުރިމަތިވެފައިވާ ކާރިސާގެ ސަބަބުން މިހާރުވެސް އަންހެން މަސައްކަތްތެރިންނަށް ވަނީ ގޮންޖެހުންބޮޑު ހާލަތެއް ކުރިމަތިވެފައި” އަފްޣާނިސްތާނަށް ކަނޑައަޅާފައި ހުންނަވާ އިންޓަރނޭޝަނަލް ލޭބަރ އޯގަނައިޒޭޝަން (އައި.އެލް.އޯ)ގެ ސީނިއަރ ކޯޑިނޭޓަރ ރާމިން ބެހްޒާދު ވިދާޅުވިއެވެ.\n“އިގްތިސޯދީ ބައެއް ދާއިރާތަކުގައި އަންހެނުން ބައިވެރިވުމަށް އަލަށް އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން ވެސް ޢާއްމު ދިރިއުޅުމަށް ހީނަރުކަން އަންނައިރު މުހިންމު ދާއިރާތަކުގެ މަސައްކަތްތައް ވަނީ ހީނަރުވެފައެވެ.\nއަފްޣާނިސްތާނުގެ އަންހެނުންގެ ވަޒީފާގެ މިންވަރު 2021 ވަނަ އަހަރުގެ ތިންވަނަ ކުއާޓަރުގައި %16 އާއި ގާތްކުރާ އަދަދަކަށް ދަށަށް ގޮސްފައިވާކަމަށް އައިއެލްއޯއިން ބުދަ ދުވަހު ނެރުނު ރިޕޯޓެއްގައި ބުނެފައިވަނީ ފިރިހެނުންނަށް ބަލާއިރު %6 އެވެ.\nއައިއެލްއޯއިން ބުނާ ގޮތުގައި މިހާރު ގެ ހާލަތު ކުރިއަށް ދާނަމަ 2022 ވަނަ އަހަރުގެ މެދުތެރޭގައި އަންހެނުންގެ ވަޒީފާ 21 ޕަސެންޓަށް ދަށްވާނެ ކަމަށް ވަނީ ލަފާކޮށްފަ އެވެ.\nPost Views: 1،287\nކާބުލްގެ މިސްކިތަކަށް އައިސިސް އިން ދިން ހަމަލާއެއްގައި 10 މީހަކު މަރުވެއްޖެ\nއަންހެން ކުދިންގެ ތައުލީމު މަނާކުރުން – ތާލިބާނުންގެ ތެރޭގައި ބޮޑު ފިތުނަވެރިކަމެއް\n15 އެޕްރީލް 2022\nތޯލިބާނުންނާއެކު އެމެރިކާއިން ބާއްވާ މަޝްވަރާތައް ކެންސަލްކޮށްފި\n25 މާރިޗު 2022


SunOnline: Yaameen ge marah4aharu vee dhuvahu Commission ge fini bayaneh!\nޔާމީންގެ މަރަށް ހަތަރު އަހަރުވީ ދުވަހު ކޮމިޝަންގެ ފިނި ބަޔާނެއް!\nމުހައްމަދު މުޒައްޔިން ނާޒިމް 23 Apr 2021, 11:28\nޔާމިން ރަޝީދު: އޭނާގެ މަރަށް ހަތަރު އަހަރުވީ ދުވަހު ކޮމިޝަނުން ނެރުނީ ފިނި ބަޔާނެއް --\nވަރަށް އަނިޔާވެރިގޮތަކަށް 2017 ވަނަ އަހަރު މަރާލި، ބްލޮގާ ޔާމީން ރަޝީދުގެ މަރުގެ އަޑީގައި ތިބި ބަޔަކު ހޯދުމުގެ މަސައްކަތް މިހާރު ވެސް ކުރަމުންދާ ކަމަށް ބުނެ، މަރު ކޮމިޝަނުން "ފިނި ބަޔާނެއް" ނެރެފި އެވެ.\nޔާމީންގެ މަރާލިތާ މިއަދަށް ހަތަރު އަހަރުގެ ފުރޭ ދުވަހާ ގުޅުވައި، އެފަދަ މައްސަލަތައް ބެލުމަށް ރައީސް ސޯލިހު އެކުލަވާލައްވައި ގާނޫނީ ބޮޑެތި ބާރުތަކެއް ދީފައިވާ ކޮމިޝަނުން މިއަދު ވަނީ ހަތް ފޮޅުވަތުގެ ބަޔާނެއް ނެރެފަ އެވެ.\nއެ ބަޔާނުގައި ޔާމީން ރަޝިދު ނެތުމުން އާއިލާއަށާއި ރައްޓެހިންނަށް ލިބިފައިވާ ފުން ހިތާމާގައި ބައިވެރިވާ ކަމަށް ކޮމިޝަނުން ބުނެފައިވެ އެވެ.\nއެ މަރަށް ހަތަރު އަހަރުވީއިރު، އަދިވެސް އެ މައްސަލައިގައި ޝަރީއަތްތަށް ނުނިމި، ހުކުމަކާ ހަމައަށް އޮތީ ނާދެވި އެވެ. ކޮމިޝަނުން ބުނީ އެ ޝަރީއަތްތަކުގެ ކަންކަން ގާތުން ބަލަމުން އަންނަ ކަމަށެވެ.\n"މައްސަލައިގެ ޝަރީއަތްތައް ހިނގަމުން ދިޔަކަމުގައި ވީނަމަވެސް، ޕްރޮސެކިއުޓާ ޖެނެރަލްގެ ލަފަޔާއެކު ހިނގަމުންދާ ޝަރީއަތަކަށް އެއްވެސް ނުފޫޒެއް ނުފޯރާގޮތަށް، މި މަރުގެ އަޑީގައި ތިބީ ކޮންބައެއްކަން ބަލައި ހޯދުމުގެ މަސައްކަތް މި ކޮމިޝަނުން ކުރަމުންދާކަން މައުލޫމާތައްޓަަކައި ދެންނެވީމެވެ،" ކޮމިޝަނުން ނެރުނު ބަޔާނުގައި ބުންޏެވެ.\nޝަރީއަތަށް ނުފޫޒު ފޯރާ ގޮތަށް އެ މައްސަލައިގެ އަޑީގައި ތިބި މީހުން ހޯދުމުގެ މަސައްކަތް ކުރަމުންދާ ކަމަށް ކޮމިޝަނުން ބުނި ނަމަވެސް، އެކަމާ ގޫޅޭ ތަފްސީލެއް ހާމަކޮށްފައިނުވެ އެވެ. އަދި އެކަމުގައި ކުރިއެރުންތަކެއް ހުރި ތޯ ނޫންތޯވެވެސް ކޮމިޝަނުން ހާމަކޮށްފައެއް ނުވެ އެވެ.\nބަޔާނުގައި އިތުރަށް ބުނީ، ކޮމިޝަންގެ އެދުމަކީ އެ މައްސަލައާ ގުޅިގެން ހިނގަމުންދާ ޝަރީއަތް ވީއެންމެ އަވަހަކަށް ނިމި، ޔަމީންގެ އާއިލާއަށް އިންސާފު ލިބުން ކަމަށެވެ.\nއަޑުއެހުމަށް ނުބާއްވާތާ ދުވަސްކޮޅެއްވެފައިވާ އެ މަރުގެ މައްސަލައިގައި ހަ މީހަކަށް ދައުވާ އުފުލާފައިވެ އެވެ. އެއީ، މ. އަންނާރުމާގެ އިސްމާއީލް ހައިޝަމް ރަޝީދާއި މ. ތާއިފް، އިސްމާއީލް ރަޝީދާއި މ. ކުދެހިގޭ، ހަސަން ޝިފާޒާއި، މ. އިރާސްމިކުގެ އަހުމަދު ޒިހާން އިސްމާއީލްއާއި ގދ. ގައްދޫ/ސިންދުބާދުގޭ މުހައްމަދު ދިފްރާން އަދި މ. ކޮޅުފުށީ/އީސްޓް، ހުސައިން ޒިޔާދުގެ މައްޗަށެވެ.\nއެންމެ ފަހުން އެ މައްސަލައިގައި އަޑުއެހުމެއް ބާއްވާފައިވަނީ، މިދިޔަ މަހުގެ ހަތް ވަނަ ދުވަހު އެވެ. ޔާމީން ދިރިއުޅެމުން ދިޔަ މ. ސްޕެޓިއުލާގޭގެ ލިފްޓު ކައިރީގައި ޔާމީނަށް ހަމަލާދޭ މަންޒަރު ފެންނަ ވީޑިއޯއެއް އެންމެ ފަހުން ބޭއްވި ޝަރީއަތުގައި ދައުލަތުން ވަނީ ދައްކައިފަ އެވެ.\nއެ މައްސަލައިގައި އެކި ސަބަބުތަކާހުރެ އަދިވެސް ހުރިހާ ހެކިވެރިންގެ ހެކިބަސްވެސް ނުނެގެ އެވެ. ވަކީލުންގެ އަމަލުތަކާހުރެ ޝަރީއަތް ލަސްވަމުންދާކަން ކްރިމިނަލް ކޯޓުންވެސް މީގެ ކުރިން ވަނީ ފާހަގަށްކޮށްފަ އެވެ.\nޔާމީންގެ މަރުގެ އަޑިގައި ތިބި މީހުން ހޯދުމުގެ މަސައްކަތް ކުރަމުންދާ ކަމަށް މަރު ކޮމިޝަނުން މިއަދު ބުނި އިރު، މީގެ ކުރިން އެ ކޮމީޝަނާއި ފުލުހުން ބުނެފައިވަނީ، ޔާމީންގެ މަރާލީ ދީނީ ގޮތުން ހައްދުފަނައަޅާފައި ތިބި ބަޔަކާ އުފެދުނު ހިލާފުތަކެއްގެ ސަބަބުން ކަމަށެވެ. އޭނާ މަރާލީ 40 ހަކަށް ފަހަރު ގައިގެ އެކި ތަންތަނަށް ވަޅި ޖަހަ އެވެ.\n13 އަހަރުގެ ކުއްޖާގެ ޕޯސްޓްމޯޓަމް ހަދަން މާދަމާ ފޮނުވާލަނީ\nމަރުގެ ދިޔަ އަކީ އެއް މިލިއަން ރުފިޔާ ކަމަށް ކަނޑައަޅައިފި\nހާއްސަ ހާލަތްތަކުގައި ޖެންޑާއަށް ފިޔަވަޅު އެޅޭނެ: ޕީޖީ


LIVE: Dhuniye Aa Variant Ge Sababun Dhen Vaane Gotheh Ge Inthizaaru Gai - Vaguthu\nދުނިޔެ އާވޭރިއަންޓްގެ ސަބަބުން ދެން ވާނެ ގޮތެއްގެ އިންތިޒާރުގައި!\nދެކުނު އެފްރިކާއިން އެންމެ ފުރަތަމަ ދެނެގަނެވުނު ކޮވިޑް-19ގެ އާ ވޭރިއެންޓް "އޮމިކްރޮން" ހަލުވިކަމާއެކު ފެތުރެމުން ދާތީ އަށް ގައުމަކަށް ދަތުރު ނުކުރަން އެމެރިކާ އިން އަންގައިފި.\nAa Variant Aa Gulhigen 8 Gaumakah Nudhaan America In Angaifi https://t.co/3L0xU7YQxv\n— Vaguthu Online (@VaguthuOnline) November 27, 2021\nދެކުނު އެފްރިކާ އިން މިހާރު ފެނިގެން އުޅޭ ކޮވިޑް-19 ގެ އާ ވޭދަނަ ވެކްސިނަށް ވެސް ނުގުޑަފާނެ ކަމަށް އިނގިރޭސި ވިލާތުގެ މެޑިކަލް އޮފިސަރަކު ބުނެފި.\nދެކުނު އެފްރިކާ އިން ފުރަތަމަ ދެނެގަނެވުނު ކޮވިޑް-19 ގެ އާ ވޭރިއަންޓް "އޮމިކްރޮން" ގެ ދެ ވޭދަނައެއް އިޓަލީން ފެނުނު ކަން އެ ގައުމުން އިއުލާންކޮށްފި.\nBREAKING| Italy In Ves Covid Ge Aa Vahtharu Fenijehttps://t.co/v0pTcKFAwL\nދެކުނު އެފްރިކާއިން އެންމެ ފުރަތަމަ ދެނެގަނެވުނު ކޮވިޑް-19ގެ އާ ވޭރިއެންޓް "އޮމިކްރޮން" ގެ ދެ ވޭދަނައެއް ޖަރުމަން ވިލާތުން ފެނުނު ކަން އެ ގައުމުން އިއުލާންކޮށްފި.\nBREAKING| Covid Ge Aa Vahtharu Germany In Fenijjehttps://t.co/86H6x5ItIt\nދެކުނު އެފްރިކާއިން އެންމެ ފުރަތަމަ ދެނެގަނެވުނު ކޮވިޑް-19ގެ އާ ވޭރިއެންޓް "އޮމިކްރޮން" އަށް ޝައްކު ކުރެވޭ ވޭދަނައެއް ޖަރުމަނުން ފެނިއްޖެ.\nOmicron Variant Ge Shakku Veydhana Eh Germany In Fenihjje https://t.co/x67UsTL6iv\nދެކުނު އެފްރިކާ އިން ފެނުނު އާ ވޭރިއަންޓަށް ފައްސިވި މީހުންނާ ގާތުން އެއްތާންވި އެންމެން ކަރަންޓީން ކުރަން އިނގިރޭސި ވިލާތުން ނިންމައިފި. މީގެ ތެރޭގައި ކޮވިޑް-19 ތިން ޑޯޒް ޖެހި މީހުން ވެސް ހިމެނޭ.\nކޮވިޑް-19 ގެ އާ ވައްތަރެއް ކަމަށްވާ "އޮމްރިކޮން" ވައްތަރު ފެނުމާއި ގުޅިގެން ހުރިހާ ގައުމަކުން ވެސް ދެކުނު އެފްރިކާއަށް ދިނީ "އަދަބެއް" ކަމަށް ބުނެ އެގައުމުގެ ސަރުކާރުން ކަންބޮޑުވުން ފާޅުކޮށްފި\nAa Variant Fenumun Hurihaa Gaumakun Ves Mi Gaumah Dhinee Adhabu- Dhekunu Africahttps://t.co/F47dt5RwIE\nރާއްޖޭން އިތުރު 76 މީހަކު ކޮވިޑް-19 އަށް ފައްސިވެފައިވާ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނެފި\nBREAKING | Rajje In Ithuru 76 Meehaku Covid Ah Fassi Vejjehttps://t.co/fzkZf24wEN\nއައްޑޫސިޓީން އިތުރު 17 މީހަކު ކޮވިޑް-19 އަށް ފައްސިވެފައިވާ ކަމަށް އައްޑޫ އިމަޖެންސީ އޮޕަރޭޝަންސް ސެންޓަރުން ބުނެފި\nBREAKING | Addu In Ithuru 17 Meehaku Covid Ah Fassi Vejjehttps://t.co/sssT6SXL9c\nކޮވިޑް-19 ޖެހިގެން ރަޝިއާއިން އިތުރު 1239 މީހަކު މަރުވެއްޖެ\nBREAKING | Covid Jehigen Russia In Ithuru 1,239 Meehaku Maruvejjehttps://t.co/CXD4iZmF9P\nގދ. ތިނަދޫ ފްލޫ ކްލިނިކަށް ދެއްކި ދެ މީހަކު ކޮވިޑް-19 އަށް ފައްސިވެއްޖެ\nBREAKING: Thinadhoo Flue Clinic Ah Dhekki2Meehaku Covid Ah Fassi Vehjjehttps://t.co/ibPKSXwas5\nދެކުނު އެފްރިކާއިން އެންމެ ފުރަތަމަ ފެނުނު ކޮވިޑްގެ އާ ވައްތަރެއް ކަމަށްވާ އޮމިކްރޯން ފެނިގެން މިހާތަނަށް 24 ވަރަކަށް ގައުމަކުން ދެކުނު އެފްރިކާ ސަރަހައްދުގެ ގައުމުތަކުން މީހުން އައުން މަނާކޮށް ފިޔަވަޅުތައް ވަރުގަދަކޮށްފި\n"Omicron" Variant Fenigen 24 Gaumakun Fiyavalhu Thah Varu Gadha Koffihttps://t.co/4OWKpMRH4R\nއޮމިކްރޮން ވޭރިއެންޓް ޗެކް ރިޕަބްލިކުން ވެސް ފެނިއްޖެ ކަމަށް އެގައުމުގެ ސިއްހީ އިދާރާއިން ބުނެފި.\nއެގައުމުގެ ސިއްހީ އިދާރާއިން ބުނީ، އޮމިކްރޮން ވޭރިއެންޓަށް ފައްސިވެފައިވަނީ ނަމީބިއާއިން އެގައުމަށް އައި މީހެއްގެ ފަރާތުން ކަމަށާއި އެކަމާއި ގުޅިގެން އަޅަން ޖެހޭ ފިޔަވަޅުތައް އަޅައި ހަދަން ޖެހޭ ޓެސްޓްތައް ހަދަމުން އަންނަ ކަމަށް.\nދެކުނު އެފްރިކާއިން ފެނުނު އޮމިކްރޮން ވޭރިއެންޓުގެ ސަބަބުން ހަތް ގައުމަކުން ފިލިޕިންސްއަށް ދަތުރު ކުރުން މަނާ ކޮށްފި.\nފިލިޕިންސްއަށް ދަތުރު ކުރުން މަނާ ކޮށްފައިވާ ގައުމުތަކުގެ ތެރޭގައި ހިމެނެނީ ދެކުނު އެފްރިކާ، ބޮޓްސްވަނާ، ނަމީބިއާ، ޒިމްބާބޭ، ލެސޯތޯ، އެސްވަޓީނީ އަދި މޮޒަމްބިކް. މިގައުމުތަކުން ފިލިޕިންސްއަށް ދަތުރު ކުރުން މަނާ ކޮށްފައިވަނީ އަންނަ މަހުގެ 15 ވަނަ ދުވަހާއި ހަމައަށް\nދެކުނު އެފްރިކާއިން ފެނިފައިވާ ކޮވިޑްގެ އާވައްރު ކަމަށްވާ އޮމިކްރޮން އިނގިރޭސިވިލާތުން ވެސް ފެނިއްޖެކަމަށް އެގައުމުން ބުނެފި\nBREAKING | Covid Ge Aa Vahtharu Ingireysivilaathun Fenijjehttps://t.co/1zNIRaRYvX\nކޮވިޑް-19 އާ ވޭރިއެންޓާއި ގުޅިގެން ކަންބޮޑުވުން އިތުރުވަމުންދާއިރު، ދަތުރުފަތުރުކުރުމުގައި އަޅާފައިވާ ފިޔަވަޅުތަކަށް ލުއިދިނުމުގެ އުސޫލުތައް އަލުން މުރާޖާ ކުރުމަށް އޮފިޝަލުންނަށް އިންޑިއާގެ ބޮޑުވަޒީރު ނަރެންދުރަ މޯދީ އަންގައިފި\nAa Varient Aai Gulhigen Baeh Fiyavalhu Thah Muraajaa Kuran Modi Angaifihttps://t.co/yYrEZSlGFq\nދެކުނު އެފްރިކާއިން ފެނުނު ކޮވިޑް-19 ގެ އާ ވޭރިއަންޓް އޮމިކްރޮންއާ ގުޅިގެން ހަތް ގައުމަކުން ރާއްޖެ އަށް މީހުން އެތެރެވުން މަނާކޮށްފި\nBREAKING:7Gaumakun Raajje Ah Meehun Etherevun Manaa Kohffihttps://t.co/zuC2FAvopa\nދެކުނު އެފްރިކާއިން ކޮވިޑް-19 ގެ އާ ވޭރިއެންޓެއް ކަމަށްވާ "އޮމިކްރޮން ވޭރިއަންޓް" ދެނެގަނެވުމާއެކު، މި ވޭރިއެންޓް ކޮންޓްރޯލް ކުރުމަށް ގައުމުތަކުން ފިޔަވަޅުތައް އަޅަން ފަށައިފި\nCovid-19: Aa Variant Fenumaaeku Gaumuthah Alert Ah!https://t.co/r8HeGhvbLn\nދެކުނު އެފްރިކާ އިން ފެނުނު ކޮވިޑް-19 ގެ އާ ވޭރިއަންޓް، އޮމިކްރޯން އާ ގުޅިގެން އެ ސަރަހައްދުގެ އަށް ގައުމަކުން ތައިލެންޑަށް އެތެރެވުން މަނާކޮށްފި\nCovid Ge Aa Variant Aa Gulhigen 8 Gaumakun Thailand Ah Etherevun Manaa Koffihttps://t.co/79M8sU1GI5\nދެކުނު އެފްރިކާއިން ފެނުނު ކޮވިޑް-19 ގެ އާ ވޭރިއަންޓް "އޮމިކްރޮން" އަށް 100 ދުވަސް ތެރޭގައި ވެކްސިނެއް އުފެއްދޭނެ ކަމަށް ފާއިޒާ ކުންފުނިން ބުނެފި\nBREAKING: 100 Dhuvas Therey Covid Ge Aa Vahtharah Vaccine Eh Ufehdheynehttps://t.co/kRLKlSb7fl\nކޮވިޑް-19 ގެ އެންމެ ނުރައްކާތެރި ވޭރިއަންޓް އޮމިކްރޮން ފެތުރުން އާންމުވަމުންދަނިކޮށް، ރާއްޖެ އަނެއްކާ ވެސް ފުރަބަންދު ކުރުމުގެ ވިސްނުން ވާނީ ގެއްލުން ބޮޑު ވިސްނުމަކަކަށް ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވެެއްޖެ\nAnehka Raajje Bandhu Kurun Vaanee Bodu Gellumakah: Nasheedhttps://t.co/pKiDXbri9H\nދެކުނު އެފްރިކާ އިން ފެނިގެން އުޅޭ ކޮވިޑް-19 ގެ އާ ވޭރިއަންޓް އޮމިކްރޮންއަކީ ރާއްޖެ އަށް އޮތް ކަންބޮޑުވުމެއް ކަމަށް ރައީސް އިބްރާހިމް މުހައްމަދު ސޯލިހް ދެންމެ ވިދާޅުވެއްޖެ.\nBREAKING| Omicron Akee Raajje Ah Oiy Bodu Kanboduvumeh: Raeeshttps://t.co/Et17NAAJqv\nދެކުނު އެފްރިކާ އިން ފެނުނު ކޮވިޑް-19 ގެ އާ ވޭރިއަންޓް، އޮމިކްރޯން އާ ގުޅިގެން އަށް ގައުމަކުން އެމެރިކާ އަށް މީހުން އެތެރެވުން މަނާ ކުރަން ނިންމައިފި.\nAa Variant Aa Gulhigen 8 Gaumehge Meehun America Ah Etherevun Manaa Koffi https://t.co/q53XjCFMdX\nދެކުނު އެފްރިކާ އިން ފެނުނު ކޮވިޑް-19 ގެ ނުރައްކާތެރި އާ ވޭރިއަންޓް، އޮމިކްރޯންގެ ސަބަބުން ސައުދީ އަރަބިއްޔާއިން ދެކުނު އެފްރިކާގެ ހަތް ގައުމެއްގެ ފްލައިޓެއްއެ ގައުމަށް އެތެރެވުން ވަގުތީ ގޮތުން މަނާކޮށްފި.\nAa Variant Aa Eku Saudi In Dhekunu Africa Ge7Gaumehge Flight Thah Manaa Koffi https://t.co/PzsKnNMHle\nދެކުނު އެފްރިކާ އިން ފެނިގެން އުޅޭ ކޮވިޑް-19 ވޭރިއަންޓަކީ އެވޭރިއަންޓާއި މެދު ހުރިހާ ގޮތަކުން ވެސް ކަންބޮޑުވުން އޮތް ވޭރިއަންޓެއް ކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ނިންމާފައި ވާއިރު މިހާރު ދުނިޔެ އިންތިޒާރު ކުރަމުން ދަނީ މިވޭރިއަންޓްގެ ސަބަބުން ދެން ކުރިމަތިވާނެ ކަންކަން ދެނެގަތުމަށެވެ.\nއަދި ވޭރިއަންޓްގެ މާގިނަ މައުލޫމާތެއް ނުލިބެއެވެ. ނަމަވެސް މިއީ އަވަހަށް އެކަކުގެ ގައިން އަނެކަކުގެ ގަޔަށް ފެތުރޭ ވޭރިއަންޓެއްކަން މިހާރު ގާތްގަނޑަކަށް ކަށަވަރެވެ. އެންމެ ބޮޑު ނުރައްކަލަކީ މިވޭރިއަންޓް ވެކްސިނަށް ނުގުޑުމެވެ. އެކަން އަދި ކަށަވަރެއް ނުވެއެވެ.\nއާވޭރިއަންޓްގެ ނުރައްކަލުގެ ވާހަކަ ދެކެވެން ފެށުމާއިއެކު މިހާރު ވެސް ދުނިޔޭގެ އިގްތިސޯދަށް ވަނީ އެކަމުގެ އަސަރު ކުރަން ފަށާފައެވެ. ދުނިޔޭގެ ހިއްސާގެ ބާޒާރުގެ އަގުތައް ވަނީ ވެއްޓެން ފަށާފައެވެ. އަދި ތެލުގެ އަގުތައް ވަނީ ދަށަށް ދާން ފަށާފައެވެ.\nސައިންސްވެރިން އުއްމީދު ކުރަނީ ކުރިއަށް އޮތް ހަފްތާއެއްހާ ދުވަސް ތެރޭގައި މިވޭރިއަންޓްގެ އިތުރު މައުލޫމާތުތައް ސާފުވާނެ ކަމަށެވެ.\nBREAKING NEWS: Aa Variant Akee Hurihaa Gothakun Kanboduvun Oeh Varianteh Kamah Kanda'alhaifi https://t.co/BFpopQMAeZ\n— Vaguthu Online (@VaguthuOnline) November 26, 2021


Emme kuda ujoora kanda elhun fas kurumun PNC in faadu kiyaifi\nއެންމެ ކުޑަ އުޖޫރަ ކަނޑައެޅުން ފަސްކުރުމުން ޕީއެންސީން ފާޑު ކިޔައިފި\nރައްޔިތުންގެ މަޖިލީހުގެ އިންތިހާބުގެ ކެމްޕޭނަށް އެމްޑީޕީން ހުށަހެޅި މެނިފެސްޓޯ " އެޖެންޑާ 19"ގައި ވައުދުވެފައިވާ ގޮތަށް އެންމެ ކުޑަ އުޖޫރަ ކަނޑައެޅުމުގެ ކަންތައް ނިންމޭނީ އަންނަ އަހަރުގައި ކަމަށް އިކޮނޮމިކް މިނިސްޓަރ ފައްޔާޒު އިސްމާއީލް ވިދާޅުވުމުން ކޮންގްރެސް ޕާޓީން އެކަމަށް ފާޑު ކިޔައިފިއެވެ.\nކޮންގްރެސް ޕާޓީގެ ޕީޖީ ލީޑަރު، އަދި މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފު އުމަރު ކުރެއްވި ޓްވީޓެއްގައި ވިދާޅުވީ، ބޮޑެތި ކަންކަން ނިންމަންވާނީ، އެކަށީގެންވާ މިންވަރަށް ދިރާސާތައް ކޮށްގެން ކަމަށެވެ. އެހެންނަމަވެސް ދިރާސާއަށް އަހަރަކަށް ވުރެ ގިނަ ދުވަސް ނެގުމަކީ ކކަންބޮޑުވާ ކަމެއް ކަމަށް އޭނާ ވިދާޅުވިއެވެ.\nއަދި ވިދާޅުވީ އެންމެ ކުޑަ އުޖޫރަ ކަނޑައެޅުމަށް މަޖިލީހުގެ އެއްްބާރުލުން ދެއްވާނެ ކަމަށް ފެނިވަޑައިގަންނަވާ ކަމަށެވެ. މީގެ އިތުރުން އޭނާ ވަނީ ކަންކަން ކުރަން މަސައްކަތް ކުރާއިރު އެއް ބަޔަކު އަނެއް ބައެއްެގެ ބޮލުގައި އިލްޒާމް އަޅުވަން މަސައްކަތް ނުކުރުމަށް ގޮވާލައްވާފައެވެ.\nއިކޮނޮމިކު މިނިސްޓަރ ފައްޔާޒް ވިދާޅުވީ ރައްޔިތުންގެ މަޖިލީހުން ބޭނުންވާ ނަމަ މިހާރުވެސް އެންމެ ކުޑަ މުސާރަ ކަނޑައެޅިދާނެ ކަމަށާއި އެހެން ނަމަވެސް ސަރުކާރުން ބަލަން ބޭނުންވާ ގިނަ ކަންތައްތަކެއް އެބަހުރި ކަމަށެވެ. އެންމެ ކުޑަ އުޖޫރަ ކަނޑަނޭޅި ލަސްވާތީ ސުވާލު އަންނަ ކަމަށް ވެސް އޭނާ ވިދާޅުވި އެވެ.\nއެންމެ ކުޑަ އުޖޫރަ ކަނޑައެޅުމުގެ ވައުދެކޭ އެއްފަދައިން އަލަށް އުފަންވާ ކުދިންނަށް ބޭބީ ބޮކްސް ދިނުމުގެ ވައުދުވެސް ވަނީ އަންނަ އަހަރަށް ފަސްކޮށްފައެވެ.\nއެނބުރި އަންނާނަން، ދެން އަންނާނީ ބަދަލު ހިފަން؛ ސައީދު53 months ago\nރައީސް ޔާމީންއަކީ މައުޞޫމު ބޭފުޅެއް: އަދުރޭ04 months ago\nސަރުކާރުން ކަންތައް ކުރާގޮތުން ސިޔާސީ މަސްރަހަށް ބަދަލު އައުން ގާތް: އަދުރޭ05 months ago\nއެންމެ ކުޑަ އުޖޫރަ ކަނޑައެޅުން ފަސްކުރުމުން ޕީއެންސީން ފާޑު ކިޔައިފި05 months ago\nއެއްވެސް ތަފާތު ކުރުމެއް ނެތި ޝަރީއަތްތައް ހިންގަންޖެހޭ: އާދަމް ޝަރީފު25 months ago\nމެންބަރު ސައީދު އިސްގާޒީ ހައިލަމަށް ފާޑުވިދާޅުވެއްޖެ 16months ago


Raees Nasheed Ah Dhin Hamalaa Ah 24 Gadi Iru, Adhi Meehaku Hayyareh Nukurey - Vaguthu\nރޭ މާލޭ ނިލޯފަރު ހިނގުމުގައި އެއްޗެއް ގޮއްވާލައިގެން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދިން ނިރުބަވެރި ހަމަލާއަށް 24 ގަޑިއިރުވެގެން ދިޔަ އިރުވެސް ފުލުހުންގެ ހައްޔަރަށް މީހަކު ގެންގޮސްފައިނުވާ ކަމަށް ފުލުހުން ވިދާޅުވެއްޖެއެވެ.\nނަޝިދަަށް އަމާޒުކޮށް އެއްޗެއް ގޮއްވާލި ހާދިސާ ގައި އެމަނިކުފާނުގެ ތިން ހަށިފާރަވެރިންނާއި، އިނގިރޭސިވިލާތުގެ ފިރިހެނެއްގެ އިތުރުން ދިވެހި ފިރިހެނަކަށް ވަނީ އަނިޔާވެފައެވެ. ނަޝީދަށް ދަނީ އޭޑީކޭ ހޮސްޕިޓަލުގައި ފަރުވާދެމުންނެވެ. ސާޖަރީތަކެއް ހެދުމަށް ފަހުވެސް ނަޝީދުގެ ހާލު ސީރިޔަސް ކަމަށް އޭޑީކޭއިން ވަނީ ވިދާޅުވެފައެވެ. މި މައްސަލާއާ ގުޅިގެން ހަތަރު މީހަކު ފާހަގަކުރެވިފައިވާ ކަމަށް މިއަދު މެންދުރު ބޭއްވި ޕްރެސްކޮންފަރެންސެއްގައި ފުލުހުން ވަނީ ވިދާޅުވެފައެވެ. އިތުރު މައުލޫމާތު ފުލުހުނެއް ނުދެއެވެ.\nނަޝީދަށް ދިން ހަމަލާގެ ފަހުގެ މައުލޫމާތު ހޯދުމަށް ފުލުހުންގެ މީޑިއާ އޮފިޝަލަށް ގުޅުމުން މީޑިއާ އޮފިޝަލް ވިދާޅުވީ، އަދި މިހާތަނަށް އެއްވެސް މީހަކު ފުލުހުންގެ ބެލުމުގެ ދަށަށް ގެންގޮސްފައިނުވާ ކަމަށެވެ. މި ހާދިސާއާ ގުޅޭ މައުލޫމާތު ފުލުހުންގެ ޝޯޝަލް މީޑިއާ މެދުވެރިކޮށްދެމުންދާނެ ކަމަށްވެސް އޮފިޝަލް ވިދާޅުވިއެވެ.\nނަޝީދަށް ހަމަލާ ދިނުމުގެ ކުރިން އިންޓެލިޖެންސަށް އެއްވެސް މައުލޫމާތެއް ލިބިފައިނުވާ ކަމަށް ފުލުހުން ވަނީ ބުނެފައެވެ. އެމަނިކުފާނަށް ދިން ހަމަލާގެ ފަހަތުގައި ތިބި ބަޔަކު ހޯދާ ވީހާވެސް އަވަހަށް އިންސާފުގެ ކުރިމައްޗަށް ގެނައުމަށް ސިޔާސީ ފަރާތްތަކުގެ އިތުރުން އާއްމު ރައްޔިތުން ދަނީ ގޮވާލަމުންނެވެ. މި ހަމަލާ އަކީ ރާއްޖޭގެ ޑިމޮކްރަސީގެ އިތުރުން އިގްތިސާދަށްވެސް ދިން ހަމަލާއެއްގެ ގޮތުގައި ރައީސް އިބްރާހިމް މުހައްމަދު ސޯލިހު ވަނީ ސިފަކުރައްވާފައެވެ. ހާދިސާ ތަހުގީގަށް އޮސްޓްރޭލިޔާގެ ފުލުހުން ރާއްޖެ އައުމަށް ވަނީ ހަމަޖެހިފައެވެ.\nއަލީ ވަހީދު ފު ރުވާލިގޮތަށް ހިމާޔަތްދީ ފު ރުވާލީތަ؟\nމިކަން ކު ރީ ކޮންބައެއްކަން ޝައްކުވިޔަސް ހައްޔަ ރުކު ރަންޖެހޭނެ.\n24 ގަޑިއި ރުވީއި ރު ރާއްޖޭގަ ހު ރެގެންނުވާނެ ފުލުހުންނަށް މިކަމުގަ ނުވަދެވޭނެ ގެއެއް އިމާ ރާތެއް. ކިތަންމެ ސަ ރުކާ ރުގެ ބޮޑު މީހެއްގެ ގެޔަށްވިޔަސް.\nމެއި 7, 2021 22:15\nގައިމު މީގޮލާގެ2ފައިވާން ކިބައޯ މަގުމަތީ އޮތީ..އެކަމު މިހަބަ ރު ގަ އެއޮތީ ފައިގައެ 2ކިބަވެސް🤨\nމެއި 7, 2021 23:02\nނަޝީދު ގެންދިޔައީ ކާ ރުގަ، ތިޔަކީ ބޮޑީގާޑެއް.\nއެތެރޭގެ ކަމެއްކަމުގައި ނުވެހިގައިދާނެބާ ...\nތިމައްސަލާގަ އެކެއްވެސް ހައްޔަރުކުރާކައް ނުކެރޭނެ. ތިސަކަރާތް ޖަހާފަ ތިއޮތީ އެމްޑީޕީ އެތެރޭން. ސަރުކާރައް ކެރޭނެތަ އެމްޑީޕީ ސަރުކާރު ވައްޓާލަން؟؟ ....... އޭ ނަޝީދު ކަލޯ ޙާދަ އަރާމުކޮއް ތިއޮތީ އެމްބިއުލާންސުތެރޭ ޖައްސާލައިގެން؟ ތީތަ މީޙުން އެމަޖެންސީގަ އެމްބިއުލާންސުތެރޭ އޮންނަގޮތަކީ؟؟؟ ޕޮޕޮޕޯ\nމެއި 7, 2021 23:20\n24 ގަޑިއިރުވީ އިރުވެސް މީހަކު ހައްޔަރު ނުކުރުމުން އެބަ އެނގޭ ކަންތައްތަށް ތަހުގީގު ކުރެވޭ ފެންވަރު. ސިފައިންނާ ޕޮލިހުން ތިބެނީ ބޮޑު މުސާރަނަގައިގެން ކައިގެން ފަލަވާން.\nދެން ޑީއެޗްއެލް އިން ނޫނީ އަލީ އެކްސްޕްރެސް އިން ގެނެވޭތަ\nމެއި 8, 2021 02:08\nސަހަރޯ އެއީ ނަޝީދުގެ ބޮޑީ ގާޑު. ނަޝީދު ގެންދިޔައީ ހުދު ކާރެއްގައި. އޭނާ ހުރީވެސް ހުދު ގަމީހެއް ލަައިގެން. މީހަކު ހީހީ ހޭބަލިވެދާނެ ނަޝީދު ހޮސްޕިޓަލްއަށް ގެންދަނީ އޯ. ނޭނގުނަސް ދޮގެއް ވިޔަސް ލިޔާތި\nމެއި 8, 2021 09:39\nއެމް ސީ ހަމީދު ފުލުހުން ލައްވާ ކުރުވަނީ ކީއްބާއޭ ހިތައްއަރާ، އަދި ވާހަކަ ދެއްކި އިރުވެސް ތިމާ މެންގެ އެއްވެސް ޒިއްމާއެއް މިގަވްމާމެދު އޮތްކަން ކުޑަކޮށް ވެސް ހިޙްސާސް އޭނާއަށް ވާހެނެއް ހީއެއްނުވޭ. މި ކޯރވިޑްގެ ދުވަސްވަރު ވެސް މިމީހުންގެ އެއްވެސް ދަވްރެއް ނުފެނޭ.. ހަލާކުހުރި، ދަވްލަތުން ކުރާހާ ހަރަދު ދެކިބަލަ.\nމެއި 8, 2021 10:59\nކޮބާ ފަހުން އުފެއްދި ޕޮލިސް ބޯޑު. މަނާަގޭ ފާއިޒު، ނިދާފަފަތަ ތިބީ


Facebook ge aa namakee Meta, E ee kunfunee ge nan\nފޭސްބުކްގެ އާ ނަމަކީ "މެޓަ"، އެއީ ކުންފުނީގެ ނަން\nފޭސްބުކުން ބަދަލުކުރީ ކުންފުނީގެ ނަން: އާ ނަމަކީ މެޓަ ޕްލެޓްފޯމްސް އިންކް\nފޭސްބުކްގެ ނަން ބަދަލު ކޮށްފި އެވެ. އެކަމަކު ބަދަލު ކުރީ "ފޭސްބުކް އިންކް" ގެ ނަމެވެ. އާ ނަމަކީ "މެޓަ ޕްލެޓްފޯމްސް އިންކް" އެވެ، ކުރިން އާންމު ނަމަކީ ފޭސްބުކް އެވެ. މިހާރު އާންމު ނަމަކީ މެޓަ އެވެ.\nމެޓަ އަކީ ގިނަ ބަޔަކު ދަންނަ އަދި އެއްވެ އުޅޭ ސޯޝަލް ނެޓްވޯކް، ފޭސްބުކްއެއް ނޫނެވެ. ފޭސްބުކް އާއި އިންސްޓާގްރާމް، މެސެންޖަރާއި ވަޓްސްއެޕް، އޮކިއުލަސް އާއި ވޯކްޕްލޭސް އަދި ޕޯޓަލް ހިންގާ ކުންފުންޏަށް ކިޔާ ނަމެވެ.\nފޭސްބުކް ކުންފުނީގެ ނަން މެޓައަށް ބަދަލު ކޮށްފައި މިވަނީ ފޭސްބުކްގެ ސިޔާސަތަށް ވަރަށް ބޮޑަށް ފާޑުކިޔަމުން އަންނަ ދުވަސްވަރެއްގަ އެވެ. ފޭސްބުކްގެ ސަބަބުން ބޮޑު ޖީލެއް ހަލާވެ ހިނގައްޖެ ކަމަށް ބުނެ މަޝްހޫރު ކުންފުނިތަކުގެ ވެރިން ވެސް ވަނީ ފޭސްބުކަށް ނަފުރަތު ކޮށްފަ އެވެ.\nމެޓް ޕްލެޓްފޯމްސް އިންކްގެ ނަންބޯޑަށް ބަލަހައްޓައިގެން ހުރެ މީހަކު ވިސްނަނީ\nފޭސްބުކް ތެރޭގައި އަދި މުވައްޒަފުނާ މެދު ކަންކުރެވޭ ގޮތާ މެދު ވެސް އޮތީ ކަންބޮޑުވުމާއި ފާޑު ކިޔުމެވެ. ފޭސްބުކްގެ ވެރިޔާ މާކް ޒުކަބާގްގެ ޒާތީ ދިރިއުޅުމުގައި ވެސް މުވައްޒަފުން ތަފާތު ކުރުން އޮންނަ ކަމަށް ދަނީ ބުނަމުންނެވެ.\nފޭސްބުކަކީ މީހުން އަމިއްލައަށް މަރުވާން އެހީތެރިވެދޭ ކުންފުޏެއް ކަމަށް ވެސް ބުނެ އެވެ. ދުނިޔެގައި ވާހައި ނުބައިކަމެއް އެނބުރެނީ ފޭސްބުކް ވަށައިގެން ކަމަށް ބުނެ ޓްވީޓާ އޮތީ ތޮއްޖެހިފަ އެވެ. އެހެން ނަމަވެސް ގެއްލިފައިވާ މީހުންނާއި އާއިލާތައް އެކުވުމަށް ފޭސްބުކްގެ އެހީތެރިކަން ބޮޑުކަން ފާހަގަކުރަން ޖެހެ އެވެ.


މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަސް ( ކޮވިޑް-19 ) ގެ ނުރައްކާ މުޅި ދުނިޔެއަށް ކަރަމުންދާ ދަނޑިވަޅެއްގައި ދިވެހި ރާއްޖެއިންވެސް މިކަމަށް ރައްކާތެރިވުމުގެ ގޮތުން ދަނީ ފިޔަވަޅުތައް އަޅަމުންނެވެ. މިކަމާ ގުޅިގެން ޖަމްޢިއްޔާތަކުގެ ރަޖިސްޓްރާ ލިބިދޭ ބާރުތަކުގެތެރެއިން އަންނަނިވި ނިންމުންތައް ނިންމައިފީމެވެ.\n1) ޖަމްޢިއްޔާތަކުގެ 2019 ވަނަ އަހަރުގެ އަހަރީ ރިޕޯޓް ހުށަހެޅުމުގެ މުއްދަތު ކުއްލި ޙާލަތު ނިމެންދެން މުއްދަތެއް ނެތްގޮތަށް ފަސްކޮށްފީމެވެ.\n2) 17 މާރިޗު 2020 ގެ ފަހުން ކުއްލި ނުރައްކަލުގެ ޙާލަތުގެ ދުވަސްވަރު މުއްދަތު ހަމަވާ ހިންގާ ކޮމެޓީތަކުގެ މުއްދަތު ކުއްލި ޙާލަތުގެ ނިމެންދެން މުއްދަތެއް ނެތްގޮތަށް އިތުރު ކޮށްދީފީމެވެ.\nސަރުކާރުން ނިންމާފައިވާ ކުއްލި ޙާލަތު ނިމި ޢާންމު ހާލަތަށް ބަދަލުވުމުން 45 ދުވަހުގެ ތެރޭގައި އަހަރީ ރިޕޯޓް އަދި ކުއްލި ނުރައްކަލުގެ ޙާލަތުގެ ދުވަސްވަރު މުއްދަތު ހަމަވާ ހިންގާ ކޮމެޓީތައް ހޮވުމަށް ފުރުސަތު ދެވޭނެ ވާހަކަ ދެންނެވީމެވެ.\nމި މުއްދަތުގެ ތެރޭގައި ގިނަމީހުން އެއްތަނަކަށް އެއްވެ ޖަމްޢިއްޔާތަކުން ހިންގާ ޕްރޮގްރާމްތައްވެސް މަޑުޖައްސާލުމަށް ދަންނަވަމެވެ. އަދި މި މުއްދަތުގެ ތެރޭގައި ޖަމްޢިއްޔާތަކުން އެއްވެސް ލިޔެކިޔުމެއް ހުށަހަޅާނަމަ [email protected] އަށް އީ-މެއިލްކޮށްދެއްވުން އެދެމެވެ.


Husnu Suood | Mihaaru\nޔާމީން ރަޝީދު މަރާލުން\nފުލުހުންގެ އޮޕަރޭޝަން ކަނޑުމަތީގައި ވެސް ފަށައިފި\nގެއްލުވާލާފައިވާ މީހުންނާއި ގޮތްނޭނގޭ މަރުތަކުގެ މައްސަލަތައް ބެލުމަށް އުފައްދަވާފައިވާ ރިޔާސީ ކޮމިޝަންގެ ބޭނުމަށް ފުލުހުން ރޭ ފަށާފައިވާ އޮޕަރޭޝަންގެ ތެރެއިން ކަނޑުމަތީގައި ވެސް ފުލުހުން ހަރަކާތްތެރިވާން މިއަދު ފަށައިފި އެވެ.\nSeptember 09, 2019 21\nރިލްވާންގެ ރިޕޯޓް މަޖިލިހަށް ދޭން އަންގާފައެއް ނުވާނެ\n"ގެއްލުވާލާފައިވާ" މިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ތަފުސީލު ޑްރާފްޓް ރައްޔިތުންގެ މަޖިލިހާ ހިއްސާ ކުރަން އެ ކޮމިޝަނަށް އަންގަވާފައި ނުވާނެ ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nSeptember 08, 2019 9\nރިލްވާންގެ މައްސަލައިގެ ކޮމިޓީ ސިއްރުކޮށްފި\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވައިލި މައްސަލައިގައި ރިޔާސީ ކޮމިޝަނުން ތައްޔާރު ކުރި ޑްރާފްޓް ރިޕޯޓާ ގުޅޭ ގޮތުން އެ ކޮމިޝަނާ މަޝްވަރާ ކުރަން ރައްޔިތުންގެ މަޖިލިހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) އިން އެޖެންޑާ ކުރި ބައްދަލުވުން މިއަދު ސިއްރުކޮށްފި އެވެ.\nSeptember 08, 2019 20\nދެފުލުހުންނަށް ފިޔަވަޅުއެޅީ ރިލްވާންގެ މައްސަލައަކު ނޫން\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވައިލި މައްސަލަ ތަހުގީގުކުރުމަށް ފަހު ރިޔާސީ ކޮމިޝަނުން އެކުލަވައިލި ޑްރާފްޓް ރިޕޯޓްގައި ތުހުމަތުކޮށްފައިވާ ދެ ފުލުހުން 2017 ވަނަ...\nSeptember 08, 2019 23\nމިނިވަން ނޫހުގެ ނޫސްވެރިޔާ އަހްމަދު ރިލްވާން ގެއްލުވައިލި މައްސަލައިގައި މީހުން ހައްޔަރު ކުރަން ކޯޓު އަމުރު ހޯދަން ޖެހޭނީ އެފަދަ މައްސަލަތައް ބަލަން އެކުލަވައިލާފައިވާ ރިޔާސީ...\nSeptember 07, 2019 4\nރިޔާސީ ކޮމިޝަން މާދަމާ 241 ކޮޮމިޓީ އަށް\nނޫސްވެރިޔާ އަހުމަދު ރިލްވާން ގެއްލުވައިލި މައްސަލަ ތަހުގީގުކޮށް ރިޔާސީ ކޮމިޝަނުން އެކުލަވައިލި ރިޕޯޓާ ގުޅޭ ގޮތުން މަޝްވަރާ ކުރަން ރައްޔިތުންގެ މަޖިލީހުގެ ގައުމީ ސަލާމަތުގެ ކޮމިޓީ (241 ކޮމިޓީ) އަށް ރިޔާސީ ކޮމިޝަންގެ މެމްބަރުން ހާޒިރުކުރަން އެޖެންޑާ ކޮށްފި އެވެ.\nSeptember 07, 2019 55\nކޯޓު އަމުުރަށް އެދެން ޖެހޭނީ ކޮމިޝަނުން:ސީޕީ\nމިނިވަން ނޫހުގެ ނޫސްވެރިޔާ އަހްމަދު ރިލްވާން ގެއްލުވައިލި މައްސަލަ ތަހުގީގު ކުރުމުގެ ބާރު ގާނޫނުން ލިބިދީފައި މިހާރު އޮތީ ހަމަ އެކަނި ރިޔާސީ ކޮމިޝަނަށް ކަމަށާއި އެހެންވީމާ އެ...\nSeptember 07, 2019 20\nހޯދުންތަކާ މެދު ސުއޫދާއި މާރިއާ މަޝްވަރާ ކުރައްވައިފި\nގޮތް ނޭނގޭ ގަތުލުތަކާއި މީހުން ގެއްލުވައިލުމުގެ މައްސަލަތައް ބަލަން ރައީސް އިބްރާހީމް މުހައްމަދު ސޯލިހް އުފެއްދެވި ކޮމިޝަނުން ކުރި ތަހުގީގުގެ ހޯދުންތަކާ ބެހޭ ގޮތުން އެ ކޮމިޝަނުގެ...\nSeptember 05, 2019 8\nރިޕޯޓުގައި ނަން ހުރި ފަނޑިޔާރުންނަށް ފިޔަވަޅު އަޅާނެ\nމިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ރިޕޯޓުގައި "ނަން ގަނެވިފައިވާ" ހުރިހާ ފަނޑިޔާރުންނަށް ޖުޑިޝަލް ސާވިސް ކޮމިޝަން (ޖޭއެސްސީ) ން...\nSeptember 05, 2019 45\nފުލުހުން ގަސްދުގައި އަޅާނުލީތަ؟\nދީނީ ހަރުކަށި ވިސްނުމާއި ފިކުރު ފުޅާވެ ރާއްޖެއިން މީހުން ހަނގުރާމައަށް ފޮނުވާކަމުގެ ތުހުމަތުތައް ކުރާތާ އަހަރުތަކެއް ވެއްޖެ އެވެ. އެކަމަށް ވަކި ޖަމާއަތްތައް ހަދައިގެން މަސައްކަތް...\nSeptember 04, 2019 27\nރިޕޯޓު އާންމުކުރުމުން ލިބުނު ފައިދާ ގިނަ: ސުއޫދު\nވަގަށް ނަގާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލައިގައި ރިޔާސީ ކޮމިޝަނުން އެކުލަވައިލި ޑްރާފްޓް ރިޕޯޓުގައި ހުރި މައުލޫމާތުތައް އާންމު ކުރުމުން ލިބުނީ ގެއްލުމަށް ވުރެ ފައިދާ ކަމަށް އެ ކޮމިޝަންގެ ރައީސް، ކުރީގެ ބަންޑާރަ ނައިބު ހުސްނުއް ސުއޫދު އިއްޔެ ވިދާޅުވެއްޖެ އެވެ.\nSeptember 04, 2019 44\nރިޕޯޓް ދިނުމަކީ ކޮށްގެން ވާނެ ކަމެއް ނޫން: ފާއިޒް\n"ގެއްލުވާލާފައިވާ" މިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ތަފުސީލު ޑްރާފްޓް ރިޕޯޓް، ރަައްޔިތުންގެ މަޖިލީހަށް ހިއްސާ ކުރުމަކީ އެ...\nSeptember 04, 2019 91\nސުއޫދު ހެއްދެވީ ގޯހެއް؟ ރިޕޯޓް އެގޮތަކަށް ނުދެވޭނެ!\nއެއީ މިހާތަނަށް ރާއްޖޭގެ ތާރީޚުގައި ކުރިން ނެރެފައި ނުވާ ފަދަ ބިރުވެރި ކަންކަން ހިމެނޭ ރިޕޯޓެކެވެ! އެއީ ވީނުވީއެއް ނޭނގި "ގެއްލުނު" މިނިވަން ނޫހުގެ ނޫސްވެރިޔާ އަހުމަދު ރިލްވާނަށް ވީ...\nSeptember 03, 2019 34\nހަސަން ކޯޓުގައި އިންނެވުމަށް ލަދުގަންނަން ޖެހޭ: އާޒިމް\nކުރީގެ އިމިގްރޭޝަން ކޮންޓްރޯލަރު ހަސަން އަލީ، ހައި ކޯޓުގެ ފަނޑިޔާރުގެ މަގާމުގައި ހުންނެވުމަކީ ދެރަވެ، ލަދުގަންނަން ޖެހޭ ކަމެއް ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު އަދި...\nSeptember 03, 2019 20\nރިލްވާންގެ ރިޕޯޓުގެ ސިއްރު ހިފަހައްޓާނެ: ނަޝީދު\nމިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ރިޕޯޓުގައި ހުރި ސިއްރު މައުލޫމާތުތައް ސިޔާސީ ޕާޓީތަކުގެ ޕާލިމެންޓްރީ ގްރޫޕްގެ ލީޑަރުން...\nSeptember 03, 2019 72\n"ރިލްވާންގެ ބޯ ބުރިކޮށްލައި ވަނީ ކަނޑުފައްތާފައި"\nSeptember 03, 2019 46\nރިލްވާނާ ގުޅޭ ރިޕޯޓު ޕީޖީ ލީޑަރުންގެ އަތުން އަތުލައިފި\nSeptember 03, 2019 105\nSeptember 02, 2019 33\nރިލްވާން މައްސަލާގައިހިމެނޭ ފުލުހުންނަށް ފިޔަވަޅު އަޅަނީ\nނޫސްވެރިޔާ އަހުމަދު ރިލްވާން ގެއްލުވައިލި މައްސަލައިގައި ހިމެނޭ ދެ ފުލުހެއްގެ މައްސަލަ، ފުލުހުންގެ ޕްރޮފެޝަނަލް ސްޓޭންޑަޑްސް ކޮމާންޑުން އިތުރަށް ތަހުގީގުކޮށް އަޅަން ޖެހޭ ފިޔަވަޅުތައް އަޅާނެ ކަމަށް އެ އިދާރާ އިން މިއަދު ބުނެފި އެވެ.\nSeptember 02, 2019 14\nއިތުބާރު ހޯދަން ގިނަ ކަންކަން ކުރަންޖެހޭ: ސީޕީ\nSeptember 02, 2019 13\nރިލްވާންގެ ތަހުގީގު މަޖިލީހުގެ ރައީސާ ހިއްސާކޮށްފި\nSeptember 02, 2019 53\nއިއްޔެއާ ހަމައަށް ވެސް އުންމީދަކީ ރިލްވާނާ ބައްދަލުވުން\nSeptember 02, 2019 16\nއިންސާފު ހޯދައިދެވޭކަމުގެ އިހްސާސްކުރެވޭ: ސުއޫދު\nSeptember 01, 2019 84\nރިލްވާން ވަގަށް ނެގުމާ ގުޅޭ ބިރުވެރި ވާހަކަތަކެއް!\nSeptember 01, 2019 29\nރިލްވާނަށް ޝަހާދަތް ލައިދިން ކަމަށް ހެއްކަކު ބުނި\nSeptember 01, 2019 45\n"ބީއެޗްއެމްގެ ފައިސާ ފޭރުނީ ހަރުކަށި ޖަމާއަތްތަކުން"\nSeptember 01, 2019 105\nމިހާތަނަށް ހެކި ލިބިފައި ވަނީ ރިލްވާން މަރާލާފައިވާ ކަމަށް\nAugust 08, 2019 38\n"ރިލްވާން ވަގަށް ނެގި މީހުން ހެއްކާ އެކު ހޯދިއްޖެ"\nނޫސްވެރިޔާ އަހުމަދު ރިލްވާން ގެއްލުވައިލުމުގައި ހަރަކާތްތެރިވި ބަޔަކު ހެއްކާ އެކު ދެނެގަނެވިފައިވާ ކަމަށާއި އެ މީހުންގެ މައުލޫމާތު އާންމު ކުރުމާ މެދު ވިސްނަމުންދާ ކަމަށް ގެއްލުވާލާފައިވާ މީހުންގެ މައްސަލަތައް ބަލާ ރިޔާސީ ކޮމިޝަންގެ ރައީސް ހުސްނުއްސުއޫދު މިއަދު ވިދާޅުވެއްޖެ އެވެ.\nAugust 07, 2019 6\nފޮރެންސިކް އެހީ ހޯދަން މަރު ކޮމިޝަން އިންޑިއާގައި\nކުރީގެ ސަރުކާރުތަކުގައި ހިނގި ގޮތް ނޭނގޭ މަރުތަކާއި ގެއްލުވާލާފައިވާ މީހުންނާ ގުޅޭ ގޮތުން ރިޔާސީ ކޮމިޝަނުން ހިންގާ ތަހުގީގުތަކަށް ފޮރެންސިކް އެހީ ހޯދަން އެ ކޮމިޝަންގެ މެމްބަރުން އިންޑިއާ އަށް ވަޑައިގެންފި އެވެ.\nAugust 01, 2019 14\n"ބީރުވި މައްސަލާގެ ހުކުމުން ބޮޑު ބަދަލެއް އަންނާނެ"\nހޮސްޕިޓަލަކުން ކުޑަކުއްޖަކަށް ދިން ބޭހެއްގެ ސަބަބުން އެ ކުއްޖާގެ ދެ ކަންފަތުގެ އިވުން ދާއިމީކޮށް ގެއްލުނު މައްސަލާގައި ބަދަލު ދޭން ސުޕްރީމް ކޯޓުން ކުރި ހުކުމަކީ އެފަދަ ކަންކަމަށް ބޮޑު ބަދަލުތަކެއް އަންނާނެ ނިންމުމެއް ކަމަށް ކުރީގެ ބަންޑާރަ ނައިބު ހުސްނުއްސުއޫދު ވިދާޅުވެއްޖެ އެވެ.\nމަރުގެ މައްސަލައެއްގައި ރިޔާސީ ކޮމިޝަނުން ދައުވާކުރަނީ\nމަރުގެ މައްސަލައެއްގައި ފުރަތަމަ ފަހަރަށް ދައުވާ ކުރުމަށް ރިޔާސީ ކޮމިޝަނުން ފޮނުވައިފި އެވެ.\nއަޅުގަނޑު ބަލައިނުގަތީ ކަންކަމަށް ފާޑުކިޔާތީ: ސުއޫދު\nވަކީލުންގެ ކަންކަން ރެގިއުލޭޓް ކުރުމަށް އުފެއްދި ބާ ކައުންސިލްގެ ރައީސްކަމުގެ އިންތިޚާބުން ނާކާމިޔާބުވީ އެކި ކަންކަމަށް ފާޅުގައި ފާޑު ވިދާޅުވާތީ ކަމަށް ކުރީގެ ބަންޑާރަ ނައިބު...\nބާ ކައުންސިލަށް ސިޔާސީ ނުފޫޒެއް ނުފޯރުވޭނެ: މައުމޫން\nވަކީލުންގެ ކަންކަން ރެގިއުލޭޓް ކުރުމަށް އުފެއްދި ބާ ކައުންސިލުން މަސައްކަތް ކުރާނީ ނުފޫޒުން އެއްކިބާވެ ތިބެ ކަމަށް އެ ކައުންސިލްގެ ފުރަތަމަ ރައީސް މައުމޫން ހަމީދު މިއަދު...\nJuly 13, 2019 9\nބާ ކައުންސިލާ މެދު ޔަގީންކަން އެބަ އޮތް: ރައީސް\nވަކީލުންގެ ކަންކަން ރެގިއުލޭޓް ކުރުމަށް އުފެއްދި ބާ ކައުންސިލުން ގާނޫނީ ދާއިރާގެ ކުރިއެރުމަށް މަސައްކަތްކުރާނެ ކަމުގެ ޔަގީންކަން އެބައޮތް ކަމަށް ރައީސް އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ.\nބާ ކައުންސިލްގެ ރައީސްކަން މައުމޫނަށް\nގާނޫނީ ފަންނުގެ ގާނޫނާ އެކު ވަކީލުންގެ ކަންކަން ރެގިއުލޭޓް ކުރުމަށް އުފެއްދި ބާ ކައުންސިލްގެ ރައީސްކަމަށް މައުމޫން ހަމީދު އިންތިޚާބުވެއްޖެ އެވެ.\nބާ ކައުންސިލް އިންތިހާބުގެ ވޯޓުލުން ފަށައިފި\nބާ ކައުންސިލް އިންތިޚާބުގެ ވޯޓުލުން މިއަދު ފަށައިފި އެވެ.\nJuly 05, 2019 6\nބާ ކައުންސިލަށް 23 ވަކީލަކު ކުރިމަތިލައްވައިފި\nގާނޫނީ ފަންނުގެ ގާނޫނާ އެކު ވަކީލުންގެ ކަންކަން ރެގިއުލޭޓް ކުރުމަށް އުފެއްދި ބާ ކައުންސިލްގެ މަގާމުތަކަށް ގިނަ އަދަދެއްގެ ވަކީލުން ކުރިމަތިލައްވައިފި އެވެ.\nJuly 03, 2019 35\nމައުމޫން ވެސް ބާ ކައުންސިލްގެ ރައީސަކަށް ވާދަކުރައްވަނީ\nބާ ކައުންސިލްގެ ރައީސަކަށް، ގާނޫނީ ވަކީލް މައުމޫން ހަމީދު ވެސް ވާދަކުރައްވަން ނިންމަވައިފި އެވެ.\nJuly 01, 2019 25\nބާ ކައުންސިލްގެ ރައީސް ކަމަށް ސުއޫދު ވާދަކުރައްވަނީ\nބާ ކައުންސިލްގެ ރައީސް ކަމަށް ކުރީގެ ބަންޑާރަ ނައިބު ހުސްނުއްސުއޫދު ވާދަ ކުރައްވަން ނިންމައިފި އެވެ.


Aasandha aa gulhifaivaa thanthanah faisaa ge dhathikan | Mihaaru\nއައިޖީއެމްއެޗު: އާސަންދައިގެ ކަވަރޭޖް ލިބޭ ތަންތަން ރާއްޖޭގައި މިހާރު ވަރަށް ގިނަ\n16 ޖެނުއަރީ 2017 - 09:14 41 comments\nރާއްޖޭގެ ސިއްހީ ހިދުމަތް ދޭ ގިނަ ތަންތަން މިހާރު ބަރޯސާވެފައި ވަނީ ސަރުކާރުން ހިންގާ އިންޝުއަރެންސް ޚިދުމަތް، އާސަންދައިގެ މައްޗަށެވެ. އެ ނިޒާމްގެ ތެރެއަށް ސަރުކާރުގެ ހޮސްޕިޓަލްތަކާއި އަމިއްލަ ބައެއް ކްލިނިތަކާއި ގިނަ އަދަދެއްގެ ބޭސްފިހާރަތައް ވެސް ވަނީ ވަދެފަ އެވެ. އޭގެ މައިގަނޑު ސަބަބަކީ އާސަންދައިގައި ބައިވެރިނުވެ ވިޔަފާރިކުރަން ދަތިތަކަކާ ކުރިމަތިވުމެވެ.\nއާސަންދައިގައި އަމިއްލަ ފަރާތްތަކުން ބައިވެރިވި ނަމަވެސް އޭގެ މާ ބޮޑު ހިތްހަމަޖެހުމެއް ނެތެވެ. އެންމެ ބޮޑު ޝަކުވާއަކީ ލިބެން ޖެހޭ ފައިސާ ގަވާއިދުން ލިބެމުން ނުދިއުމެވެ. ކުރީގެ ރައީސް މުހައްމަދު ނަޝީދުގެ ސަރުކާރުގައި 2011 ވަނަ އަހަރު ބައެއް ކްލިނިކްތަކާއި ބޭސްފިހާރަތައް އާސަންދައިގެ ހިދުމަތުން ވަކި ވެސް ވި އެވެ.\nހަމަ އެ މައްސަލަ މިހާރު ވެސް އެބަ އޮތެވެ. ރާއްޖޭގައި ސިއްހީ ޚިދުމަތް ދޭ ބޮޑެތި ބައެއް ތަންތަނާއި ބޭސްފިހާރަތައް ހިންގާ ފަރާތްތަކުން ބުނަނީ ފައިސާ ލިބުމުގައި ކުރިއެކޭ މިހާރެކޭ މާ ބޮޑު ތަފާތެއް ނެތް ކަމަށެވެ.\nބޭސްފިހާރަތަކަށް ފައިސާ ލިބުން ދަތި\n"އަޅުގަނޑުމެންނާ އެކު ސޮއިކޮށްފައިވާ އެއްބަސްވުމުގައިވާ ގޮތުން 30 ދުވަހުގެ ތެރޭގައި ފައިސާ ދައްކަން ޖެހޭ. އެކަމަކު ޕޭމަންޓް ޕްރޮސެސްކުރުމަށޭ ކިޔާފައި 90 ދުވަސް އެބަ ހޭދަކުރޭ. އެކަމަކު އެ 90 ދުވަސް ހަމަވާއިރު ވެސް ޕޭމަންޓް ނުލިބޭ. ވަރަށް އުނދަގުލުން ޕޭމަންޓެއް ލިބެނީ،" މާލޭގައި ގިނަ އަދަދެއްގެ ބޭސްފިހާރަ ހިންގާ ކުންފުންޏެއްގެ ވެރިއަކު، ނަން ނުޖަހާ ގޮތަށް، ވިދާޅުވި އެވެ.\nއޭނާ ވިދާޅުވީ އެތަނުން ގަނޑުކޮށް ބޭސް ގަނެގެން ގެންގޮސްފައިވާ ރަށްރަށުގެ ބައެއް ބޭސްފިހާރަތަކަށް މިލިއަނުން ފައިސާ ނުލިބި އެބަހުރި ކަމަށެވެ.\n"ހަމަ ޔަގީނުން ވެސް އައްޑޫގައި ވެސް އެއް ތަނަށް ހަތް މިލިއަން އަދި އެހެން ތަނަކަށް ނުވަ މިލިއަން ދައްކަން އެބަ އޮތް. އަދި ކުޅުދުއްފުށީގެ ބޭސްފިހާރައަކަށް ވެސް ހަ މިލިއަން ދައްކަން އެބަ އޮތް. އެތަންތަނުން އަޅުގަނޑުމެންނަށް ލިބެން ޖެހޭ ގިނަ އަދަދެއްގެ ފައިސާ ނުލިބި އެބަހުރި،" އެ ވިޔަފާރިވެރިޔާ ވިދާޅުވި އެވެ.\nމާލޭގައި ފުޅާ ދާއިރާއެއްގައި ބޭހުގެ ވިޔަފާރިކުރާ ގިނަ ފަރާތްތަކުން ރަށްރަށުގެ ބޭސް ފިހާރަތަކަށް ސަޕްލައިކުރަނީ ވަކި މުއްދަތެއްގެ ތެރޭގައި ފައިސާ ދައްކާ ގޮތަށެވެ. އަދި އެ ފައިސާ އެ ތަންތަނުން ނުދައްކާ ނަމަ މާލެއިން ސަޕްލައިކުރުން ހުއްޓާލަ އެވެ. އޭގެ ސަބަބުން ރަށްރަށުގެ މީހުންނަށް ބޭސް ފޯރުކޮށްދޭން ދަތިތަކަކާ ކުރިމަތިވެ އެވެ.\nއޭޑީކޭ އިން ހިންގާ ފާމަސީއެއް: އާސަންދައިގެ ދަށުން ގިނަ ތަންތަނުން ޚިދުމަތް ލިބޭ\n"މިތަނަށް ވެސް އެބަހުރި ބައެއް ރަށްރަށުގައި ހިންގާ ފާމަސީތަކުން މިލިއަނަކަށް ވުރެ ގިނަ ރުފިޔާ ދައްކަން. އެ ތަންތަނަށް ދީފައިވާ ލިމިޓް ހަމަވުމުން ބޭހެއް ދުލެއް ނުކުރަން. އެއީ އަޅުގަނޑުމެންނަށް ވެސް ބޭސް އިމްޕޯޓްކުރުމަށް ދަތިތަކެއް ކުރިމަތިވުމުން،" އެ ވިޔަފާރިވެރިޔާ ވިދާޅުވި އެވެ.\nމާލޭގައި ބޭހުގެ ވިޔަފާރިކުރާ އެހެން ވިޔަފާރިވެރިއަކު ވިދާޅުވީ އާސަންދަ މެދުވެރިކޮށް މިދިޔަ އަހަރު ދޫކުރި ބޭސްތަކަށް ހަތް މިލިއަނަށް ވުރެ ގިނަ ރުފިޔާ ނުލިބި އެބަހުރި ކަމަށެވެ. އަދި އެ ފައިސާ ހޯދަން އެކި ފަހަރުމަތިން އާސަންދަ ކުންފުނީގެ އޮފީހަށް ގޮސްގެން ވެސް އަދި ލިބޭވަރު ނުވާ ކަމަށް އޭނާ ވިދާޅުވި އެވެ.\n"އަޅުގަނޑުމެންނާ އެކު ސޮއިކޮށްފައިވާ މުއްދަތަކަށް މިއިން ޒަމާނަކު ވެސް ފައިސާއެއް އާސަންދަ ކުންފުންޏަކުން ނުދައްކާ. އެހެންވުމުން އަޅުގަނޑުމެންނަށް ކްރެޑިޓަށް ބޭސް ދޫކުރާ ބޭރުގެ ކުންފުނިތަކަށް ޕޭމަންޓް ނުހެދި ލަސްވެ، ބައެއް ފަހަރު ބޭހުގެ ސްޓޮކް ވެސް އެބަ ހުސްވޭ،" އެ ވިޔަފާރިވެރިޔާ ވިދާޅުވި އެވެ.\nކްލިނިކްތަކުން ވެސް ހަމަ އެ ޝަކުވާއެއް\nމާލޭގައި ހިންގާ ގިނަ ކްލިނިކްތަކުން އާސަންދަ މެދުވެރިކޮށް ފަރުވާ ލިބެ އެވެ. ނަމަވެސް އެ ތަންތަނުގެ އެންމެ ބޮޑު ޝަކުވާއަކީ ވެސް އާސަންދައިން ލިބެން ޖެހޭ ޕޭމަންޓްތައް ގަވައިދުން ލިބެމުން ނުދިއުމެވެ.\nމާލޭގެ ބޮޑު ކްލިނިކަކުން ވާހަކަދެއްކެވި ވެރިޔަކު ވިދާޅުވީ އެތަނަށް އާސަންދައިން 10 މިލިއަން ރުފިޔާ ނުލިބި އެބަހުރި ކަމަށެވެ.\n"އެ ފައިސާ ހޯދަން ވަރަށް ގިނަ މަސައްކަތްކޮށްފިން. އާސަންދަ ކުންފުނިން ބުނަނީ ވަރަށް އަވަހަށް ޕޭމަންޓް ލިބޭނެ ކަމަށް. އެކަމަކު ބުނާ ދުވަހަށް ނުލިބުމުން މުވައްޒަފުންގެ މުސާރަ އާއި ތަނުގެ ކުއްޔާއި އެހެނިހެން ހަރަދުތައް ހަމަޖައްސަން ޖެހެނީ އެކި ވިޔަފާރިވެރިންގެ އަތުން ދަރަންޏަށް ނަގައިގެން،" އޭނާ ވިދާޅުވި އެވެ.\n"ސަރުކާރަކަށް އެއްގޮތަކަށް ވެސް ނުވިސްނޭ އެ ޕޭމަންޓްތައް ނުލިބި ލަސްވީމަ އަޅުގަނޑުމެންނަށް ވާނެ ގެއްލުން."\n"މިހާރު" އަށް އެނގިފައިވާ ގޮތުގައި މިދިއަ އަހަރު ނިމުނު އިރު އާސަންދަ ކުންފުނިން ރާއްޖެ އާއި ބޭރުގެ އެކި ފަރާތްތަކަށް ނުދައްކާ ހުރި ފައިސާގެ މިންވަރު 1.2 ބިލިއަން ރުފިޔާ އަށް އަރަ އެވެ.\nއާސަންދަ ކުންފުނިން ބުނަނީ ވަރަށް އަވަހަށް ޕޭމަންޓް ލިބޭނެ ކަމަށް. އެކަމަކު ބުނާ ދުވަހަށް ނުލިބުމުން މުވައްޒަފުންގެ މުސާރަ އާއި ތަނުގެ ކުއްޔާއި އެހެނިހެން ހަރަދުތައް ހަމަޖައްސަން ޖެހެނީ އެކި ވިޔަފާރިވެރިންގެ އަތުން ދަރަންޏަށް ނަގައިގެން. ސަރުކާރަކަށް އެއްގޮތަކަށް ވެސް ނުވިސްނޭ އެ ޕޭމަންޓްތައް ނުލިބި ލަސްވީމަ އަޅުގަނޑުމެންނަށް ވާނެ ގެއްލުން،" ކްލިނިކެއް ހިންގާ ފަރާތެއް\nސިއްހީ ހިދުމަތް ދޭ ބޮޑު ކުންފުންޏެއްގެ ވެރިއަކު، ނަން ނުޖެހުމަށް އެދިވަޑައިގެން، ވިދާޅުވީ އާސަންދައިން ލިބެން ޖެހޭ ފައިސާ ހޯދުމަކީ ވަރަށް އުނދަގޫ ކަމެއް ކަމަށެވެ. އެ ފައިސާ ހޯދަން ކޮންމެ ދުވަހަކު އުޅެން ޖެހޭ ކަމަށް ވެސް އޭނާ ވިދާޅުވި އެވެ.\n"އާސަންދަ ކޮމްޕެނީން ހޮސްޕިޓަލެއް އެބަ އޮޕަރޭޓްކުރޭ. އެހެންވީމަ އަޅުގަނޑުމެންނަށް ފައިސާ ދޭން އިސްކަމެއް ނުދޭނެ. ދެން އެންމެ ބޮޑު ކްލިއަންޓަކީ އައިޖީއެމްއެޗް. އެތަނަށް ފައިސާ ނުދިނަސް އެ މީހުންގެ ޝަކުވާއެއް ނޯންނާނެ،" އޭނާ ވިދާޅުވި އެވެ.\n"ނަމަވެސް އަޅުގަނޑުމެންނަށް އެގްރިމަންޓްގައި އޮންނަ މުއްދަތުގައި ފައިސާ ނުލިބޭ ނަމަ ވަރަށް ބޮޑު ދަތިތަކަކާ ކުރިމަތިވޭ."\nއޭނާ ވެސް ވިދާޅުވީ އާސަންދައިން ދައްކަން ޖެހޭ އެތައް މިލިއަން ރުފިޔާއެއް ނުލިބި އެބައޮތް ކަމަށެވެ.\n"ޝަކުވާކުރަން ފެށުމުން ކޮންމެވެސް މިންވަރެއް ދޭ. ނަމަވެސް އިންވޮއިސްކުރާ މިންވަރަކަށް ފައިސާ ދުލެއް ނުކުރޭ."\nއާސަންދަ ކުންފުނީގެ ވާހަކަ ތަފާތު\nއަމިއްލަ ކްލިނިކްތަކާއި ބޭސް ފިހާރަތަކަށް ދައްކަން ޖެހޭ ފައިސާގެ އަދަދު މިލިއަނުން އުޅޭއިރު، އާސަންދަ ކުންފުނިން ބުނަނީ އެތަންތަނަށް ދައްކަން ޖެހޭ ޕޭމަންޓް ގަވައިދު ދައްކަމުން އަންނަ ކަމަށެވެ. އަދި ކޮންމެ ބަޔަކާ އެކު ހަދާފައިވާ އެއްބަސްވުމުގައި އޮންނަ މުއްދަތު ހަމަވުމުގެ ކުރިން ފައިސާ ދައްކަމުން އަންނަ ކަމަށް ވެސް އެ ކުންފުނިން ބުންޏެވެ.\nއާސަންދަ ކުންފުނީގެ އޮފީސް ހުންނަ ތަން މޮބައިލް ފޯނަކުން ދައްކާލަނީ: އާސަންދައިން އެކި ފަރާތްތަކަށް ދައްކަން ޖެހޭ ފައިސާ ނުލިބޭކަމުގެ ޝަކުވާ ގިނަ. ފޮޓޯ: އާސަންދަ\nއާސަންދަ ކުންފުނީގެ މެނޭޖިން ޑިރެކްޓަރު މައުމޫން އަބްދުއް ސަމަދު ވިދާޅުވީ އާސަންދަ މެދުވެރިކޮށް ހިދުމަތް ދޭ ތަންތަނަށް ލިބެން ޖެހޭ ފައިސާއާ ބެހޭ ޝަކުވާއެއް ނުލިބޭ ކަމަށެވެ.\n"އަބަދުވެސް ޕޭމަންޓްތައް ހުންނާނެ. އެކަމަކު 90 ދުވަސް ތެރޭގައި އެ ފައިސާ ދައްކަން. އާސަންދައިގައި 400 ވަރަކަށް ތަން އުޅޭއިރު ޕޭމަންޓްތައް އަބަދުވެސް ދައްކަމުން އެބަ ދޭ،" އޭނާ ވިދާޅުވި އެވެ.\nމައުމޫން ވިދާޅުވީ އާސަންދަ މެދުވެރިކޮށް ހިދުމަތް ދޭ ތަންތަނާ އެކު ވެފައިވާ އެއްބަސްވުމުގައި އޮންނަ 90 ދުވަސް ހަމަވުމުގެ ކުރިން ފައިސާ ދައްކަމުން އަންނަ ކަމަށެވެ.\n"ހުރިހާ ތަނަކަށް ވެސް އޮންނާނެ 90 ދުވަސް. ބައެއް ތަންތަނުން ފައިސާ ނުލިބިގެން ދަތިވެގެން ރިކްއެސްޓްކުރީމަ ހުންނާނެ މުއްދަތު ހަމަވުމުގެ ކުރިން ވެސް ދޫކޮށްފައި. ކުރިން ގިނަ ފަރާތްތަކުން ދިޔައީ އާސަންދައާ ދުރަށް. ނަމަވެސް މި ސަރުކާރު އައި ފަހުން އާސަންދައިގެ ޕޭމަންޓްގެ މައްސަލައެއް ނޫޅޭ. އަބަދުވެސް މިދަނީ ދައްކަމުން،" އޭނާ ވިދާޅުވި އެވެ.\nމައުމޫން ވިދާޅުވީ އެ ކުންފުންޏަށް ދޭން ޖެހޭ ފައިސާ ފިނޭންސް މިނިސްޓްރީން ބަރާބަރަށް ލިބެމުން އަންނަ ކަމަށެވެ.\nއެކަމަކު އާސަންދައިގެ ދަށުން ޚިދުމަތް ފޯރުކޮށްދޭ ބައެއް ތަންތަނުން ބުނަނީ އާސަންދައިން ފައިސާ ލިބުމުގެ ދަތިތަކާ ހުރެ މައްސަލަތައް ކުރިމަތިވާ ކަމަށެވެ. އޭގެ ސަބަބުން ޚިދުމަތަށާއި މުވައްޒަފުންނަށް ބުރޫތަކެއް އަރާ ކަމަށް ވެސް އެ ތަންތަނުން ބުނެ އެވެ.\nއިތުރު ލިޔުންތައް ސިއްހަތު ހޮސްޕިޓަލް އައިޖީއެމްއެޗު ބޭސް ފިހާރަ ކްލިނިކްތައް ޕްރައިވެޓް ހޮސްޕިޓަލްތައް އާސަންދަ އާސަންދަ ޕްރައިވެޓް ލިމިޓެޑް\n2 years ago 236


Priyanka zuvaan umurugai varah rangalhu loabiveriyaku libunu! – Iru\nސަމާ· 13 ފެބުރުވަރީ 2021\nޕްރިޔަންކާ ޗޯޕްރާ ގެ ފޮތް “އަންފިނިޝްޑް” ގައި އޭނާގެ ހަޔާތާއި ބޭހޭގޮތުން ގިނަ ވާހަކަތަކަކެއް ވަނީ ހާމަކޮށްފައިއެވެ. ޕްރިޔަންކާގެ ދިރިއުޅުމުގައި ދިވާމެފައިވާ އެތަށް ހާދިސާތަކެއްމި ފޮތުން އެގިގެން ދާނެއެވެ.\nމިފޮތުގައި ޕްރިންކާ ލިޔެފައިވާ ގޮތުގައި އޭނާގެ ހަޔާތުގައި ވަނީ ވަރަށް ރަނގަޅު ފިރިހެނަކާ ދިމާވެފައިއެވެ. ނަމަވެސް ނަން ހާމަކޮށްފައިއެއް ނުވެއެވެ. އޭނާގެ އުމުރުން 20—30ގެ އަހަރުގައި އޭނާގެ ހަޔާތަށް އައި މި މީހާއަކީ ވަރަށް ރަނގަޅުމީހެއް ކަން ވަނީ އޭނާގެ ފޮތުގައި ހާމަކޮށްފައިއެވެ. ނަމަވެސް އެގުޅުން3އަހަރެއްހައި ދުވަސްތެރޭގައި ނިމުމަކަށް އައިސްފައިވާކަމަށް ވެސް އެ ފޮތުގައި ވެއެވެ. މީގެ އިތުރުން ވެސް ޕްރިޔަންކާގެ ހަޔާތަށް އިތުރު ބައިވެރިންވެސް އައިސްފައި ވެއެވެ.\nޕްރިޔަންކާ ކައިވެނި ކޮށްފައިވަނީ 2018ވަނަ އަހަރުގައި ހޮލީވުޑްގެ ލަވަކިއުންތެރިޔާ އަދި އެކްޓާރ ނިކް ޖޯނަސް އާއިއެވެ. މި ފަހުން ޓްވިޓާގައި ނިކް ބުނެފައިވާގޮތުގައި ޕްރިޔަންކާގެ މާޒީގެ ލޯބީގެ ގުޅުންތަކާ ބެހޭގޮތުން އެ ދެމީހުން ވަނީ ވާހަކަ ދައްކާފައިއެވެ. ނަމަވެސް ފޮތަކުން މިގޮތަށް އެ ވާހަކަތަށް ކިއުމަކީ ވަރަށް މަޖާ ކަމެއްކަމަށް ވެސް އޭނާ ވަނީ ބުނެފައިއެވެ.


favorite eh neiy,2team ah othee hamahama furusathe: Del Bosque | Mihaaru\n2012 ވަނަ އަހަރުގެ ޔޫރޯގެ ފައިނަލުގައި ސްޕެއިނުގެ ޑޭވިޑް ސިލްވާ (ކ) އަތުން ބޯޅަ ހޯދަން އިޓަލީގެ ބޮނޫޗީ އަދި ބަލްޒެރެއްޓީ (ވ) މަސައްކަތްކުރަނީ.\nފޭވަރިޓެއް ނެތް، ދެ ޓީމަށް އޮތީ ހަމަހަމަ ފުރުސަތެއް: ޑެލް ބޮސްކޭ\n27 ޖޫން 2016 - 11:34\nޕެރިސް، ފްރާންސް (ޖޫން 27) - ޔޫރޯ ފުޓްބޯޅަ މުބާރާތުގެ ދެ ވަނަ ބުރުގައި މިރޭ ސްޕެއިނާއި އިޓަލީ ބައްދަލުކުރާ މެޗުގެ ފޭވަރިޓެއް ނެތް ކަމަށާއި ދެ ޓީމަށް ވެސް އޮތީ ހަމަހަމަ ފުރުސަތެއް ކަމަށް ސްޕެއިނުގެ ކޯޗު ވިސެންޓެ ޑެލް ބޮސްކޭ ބުނެފި އެވެ.\nއެންމެ ފަހުގެ ޔޫރޯގެ ގްރޫޕް ސްޓޭޖުގައި މި ދެ ޓީމު 1-1 އިން އެއްވަރުވިއިރު ފައިނަލުގައި ސްޕެއިން ވަނީ 4-0 އިން މޮޅުވެފަ އެވެ.\n"އެއީ ވަރަށް އެހެން ކަހަލަ މެޗެއް. އިޓަލީ އެ ފަހަރު އޮތީ އަނިޔާ އާއި ވަރުބަލިކަމުގެ މައްސަލަ ދިމާވެފައި. މާޒީ އަކީ މިހާރު މާބޮޑު އަގެއް އޮތް އެއްޗެއް ނޫން. ހިނގަމުންދާ މެޗަކުން މޮޅުވާނީ އެ މެޗެއްގައި ކުރާ މަސައްކަތަކުން. މިއީ ދެ ޓީމަށް ވެސް ވަރަށް އުނދަގޫ މެޗަކަށް ވާނެ. އަހަރެމެންނަކީ ފޭވަރިޓުންނެއް ނޫން. ދެ ޓީމަށް ވެސް އޮތީ 50-50 ފުރުސަތެއް،" ޑެލް ބޮސްކޭ ބުންޏެވެ.\nއިޓަލީ އަކީ ސެންޓްރަލް ޑިފެންސަށް ތިން ޑިފެންޑަރުން ލައިގެން، ކުޅޭ ޓީމެކެވެ. ސްޕެއިނަށް ވަނީ މީގެ ކުރިން މި ސިސްޓަމަށް ކުޅޭ ޓީމުތައް ކައިރީ މައްސަލަ ދިމާވެފަ އެވެ. ޑެލް ބޮސްކޭ ވެސް ބުނީ އެއީ ރަނގަޅު ވާހަކައެއް ކަމަށާއި އެކަމަކު މިރޭ ސްޕެއިނުން އަމިއްލަ ގޭމް ކުޅޭނެ ކަމަށް އުއްމީދުކުރާ ކަމަށެވެ.\n"އަހަރެމެން، އަހަރެމެންގެ ގޮތުގައި ކުޅެފި ނަމަ އިޓަލީން ޖެހޭނީ އަހަރެމެންގެ ސިސްޓަމަށް ހޭނެން،" ޑެލް ބޮސްކޭ ބުންޏެވެ. "އިޓަލީގެ އޮވޭ ވަކި ހާއްސަ ގޮތެއް ކުޅެން. އެގޮތުގައި ކުޅެން އެ ޓީމު ވަރަށް މޮޅުވާނެ."\nއިޓަލީގެ ކޯޗު އެންޓޯނިއޯ ކޮންޓޭ ބުނީ އިޓަލީ އަކީ ފަސޭހައިން ބަލިކުރެވޭނެ ޓީމެއް ނޫން ކަމަށާއި ސްޕެއިނުން މޮޅުވާން ބޭނުން ނަމަ ޖެހޭނީ ބުރަ މަސައްކަތުން އެކަން ހާސިލްކުރަން ކަމަށެވެ.\n"ކުޅުންތެރިން ތިބީ ރަނގަޅު ހާލަތެއްގައި. އުނދަގޫ މެޗެއް ކާމިޔާބުކުރަން ކުރަން ޖެހޭ ހުރިހާ މަސައްކަތަކަށް ކުޅުންތެރިން ތިބީ ތައްޔާރުގައި. އަހަންނެއް ވެސް އަދި ކުޅުންތެރިންނެއް ވެސް ބޭނުމެއް ނޫން ގެޔަށް ދާކަށް. ސްޕެއިނުގެ ގުރުބާން ކަންބަޅިއަކަށް އަހަރެމެން ނުވާނަން. ސްޕެއިން މޮޅުވެއްޖެއްޔާ މަރުހަބާ ކިޔާނަން. އެކަމަކު ސްޕެއިނުން ޖެހޭނީ އަހަރެމެން އަތުން މޮޅެއް ހާސިލްކުރަން. އެހާ ފަސޭހައެއް ނުވާނެ،" ކޮންޓޭ ބުންޏެވެ.\nވާދަވެރި މެޗެއްގައި ސްޕެއިން އަތުން އިޓަލީ އެންމެ ފަހުން މޮޅުވީ 1994 ވަނަ އަހަރުގެ ވޯލްޑް ކަޕުގަ އެވެ. އޭރު ކޮންޓޭ އަކީ ކުޅުންތެރިއެކެވެ. އިޓަލީގެ ގޯލްކީޕަރު ޖިއަންލުއިޖީ ބުފޮން ބުނީ ސްޕެއިން އަތުން މޮޅުނުވާތާ ދުވަސްތަކެއް ވެފައިވީ ނަމަވެސް މިހާތަނަށް ސްޕެއިނަށް އެންމެ އުނދަގޫކުރި ޓީމަކީ އިޓަލީ ކަމަށެވެ.\n"ރަނގަޅު މިދިޔަ ފައިނަލުގައި 4-0 އިން ބަލިވި. އެކަމަކު އޭރު އަހަރެމެން ތިބީ ޖިސްމާނީ ގޮތުންނާއި ނަފްސާނީ ގޮތުން ބަލިކަށިކޮށް. އޭގެ ކުރިން ކުޅުނު ތިން މެޗު ވެސް އެއްވަރުވީ. އެހެންވީމާ ސްޕެއިނަށް އެންމެ އުނދަގޫ ބޮޑުކުރި ޓީމަކަށް ވާނެ އަހަރެމެން،" ބުފޮން ބުންޏެވެ.\nއިޓަލީ އާއި ސްޕެއިން ކުޅޭ މެޗު ފަށާނީ މިރޭ ރާއްޖެ ގަޑިން9ޖަހާއިރެވެ. މި މެޗުން މޮޅުވާ ޓީމެއް ކުއާޓާ ފައިނަލުގައި ބައްދަލުކުރާނީ ޖަރުމަނާ ދެކޮޅަށެވެ. މި މުބާރާތަށް ފަހު ދެ ޓީމުގެ ކޯޗުން ވެސް މަގާމުން ވަކިވާނެތީ ޔަގީނުން ވެސް މިރޭގެ މެޗަކީ ކޮންމެވެސް އެއް ކޯޗެއްގެ ފަހު މެޗެވެ.


Turkey in Google 36.6 million dollar in joorimanaa koffi\nތުރުކީން ގޫގުލް ޖޫރިމަނާކުރީ ވިޔަފާރީގައި ވާދަވެރިންނަށް ފުރުސަތު އޮޅުވާލާ ކަމަށް ބުނެ\nގޫގުލްއިން ވިޔަފާރީގައި ވާދަވެރިކަން ގެެއްލުވާލައި ހަމަހަމަ ފުރުސަތު ނުދޭ ކަމަށް ބުނެ ތުރުކީ އިދާރާތަކުން ގޫގުލް 36.6 މިލިއަން ޑޮލަރުން ޖޫރިމަނާ ކޮށްފި އެވެ. އިދާރާތަކުން ބުނީ ގޫގުލް ސާޗް މެދުވެރިކޮށް ހޯދަން އުޅޭ އެއްޗަށް ވުރެ ބޮޑު އަހަންމިޔަތު ކަމެއް ގޫގުލްގެ އަމިއްލަ އިސްތިހާރުތަކަށް ދޭ ކަމަށެވެ.\nތުރުކީގެ ކޮމްޕެޓިޝަން އޮތޯރިޓީން ބުނީ ގޫގުލްގެ އަމަލަކީ ވިޔަފާރީގައި ހަމަހަމަކަން ނަގާލުން ކަމަށާއި ގޫގުލަށް ފެންނަ ގޮތަކަށް ސާޗް ދެއްކުމުން އުފެއްދުންތަކުގެ ސައްހަކަން ގެއްލިގެންދާ ކަމަށެވެ. އަދި ބުނީ ވަކި އެއްޗެއް ހޯދަން އެދުމުން، އެ އެއްޗެއްގެ މައްޗަށް އެހެން އުފެއްދުމެއް ދެއްކުމުން އެއީ މާރަނގަޅު އުފެއްދުމެއް ކަމަށް މީހުނަށް ގަބޫލު ކުރެވޭ ކަމަށާއި އަސްލު ބޭނުން ވެގެން ހޯދާ އުފެއްދުމަކީ ވުޖޫދުގައި ނެތް އެއްޗެއް ކަމަށް ވެސް ބަލައިގަނެވޭ ކަމަށެވެ.\nވިޔަފާރީގައި ވާދަވެރިންނަށް ފުރުސަތު ގެއްލޭ ގޮތަށް ގޫގުލުން އިސްތިހާރު ކުރުމަކީ ގޫގުލްއަށް ވެސް ލިބޭ ދެރައެކެވެ. ޔޫރަޕްގައި ގޫގުލްއަށް މިފަދަ ކިތަންމެ ލަނޑެއް ވަނީ ލިބިފަ އެވެ. އަދި ބޮޑެތި އަދަދުތަކުން ވަނީ ޖޫރިމަނާ ކޮށްފަ އެވެ.\nގޫގުލް ޖޫރިމަނާ ކުރުމުން އެއަދަދެއް ކަނޑައެޅިފައި އޮންނަ މުއްދަތެއްގައި ދައްކަން ޖެހެ އެވެ. އެނޫން ގޮތެއްގައި ގޫގުލްއަށް ދެން ކުރިމަތިވާނީ އެ ސަރަހައްދަކަށް ޚިދުމަތް ފޯރުކޮށް ނުދެވުމެވެ\nމުވައްޒަފުން އޮފީހަށް ނިކުތުން ގޫގުލްއިން ފަސްކޮށްފި\nގޫގުލްގެ ހެލްތު ޑިވިޒަން ބަންދުކޮށްފި


Hima bisaa gulhey gothun konmehen egen jehey mauloomath! – Iru\nހިމަބިއްސާއި ގުޅޭގޮތުން ކޮންމެހެން އެނގެން ޖެހޭ މައުލޫމާތު!\nހިމަ ބިހި ނުވަތަ މީސިލްސް އަކީ ގައިން ގަޔަށް އަރާ ނުރައްކާތެރި ބައްޔެކެވެ.މިއީ ރުބިއޯލާ ވައިރަސްގެ ސަބަބުން ފެތުރޭ ބައްޔެކެވެ. މިހާތަނަށް ސައިންސްވެރިން ވަނީ މި ބަލީގެ 21 ވައްތަރު ހޯދާފައެވެ. މިބައްޔަށް ޚާއްސަ ކުރެވިފައިވާ ބޭހެއް އަދި މިހާތަނަށް އީޖާދުވެފައި ނުވާއިރު، މި ބަލިން ރައްކާތެރިވުމަށް އެޅޭ އެންމެ ބޮޑު ފިޔަވަޅަކީ ވެކްސިން ދިނުމެވެ. މި ބަލި އާންމުކޮށް ޖެހެނީ ކުޑަކުދިންނަށެވެ، އަދި ކުޑަ ކުދިންނަށް ޖެހުމުން ވަރަށް ނުރައްކާތެރިވެ, ފުރާނައަށް ގެއްލުންވާ ހިސާބަށް ވެސްދެއެވެ. އެހެންނަމަވެސް މިބަލި އެއްފަހަރު ޖެހުމަށްފަހު ދެވަނަ ފަހަރަށް ޖެހުމަކީ ވަރަށް ނާދިރު ކަމެކެވެ.\nހިމަ ބިހީގެ އަލާމާތް!\nހިމަބިހި ޖެހެމުން އެންމެ ފުރަތަމަ ފެންނާނެ އަލާމާތަކީ ގަދަޔަށް ހުންއައުމެވެ. ހުމާއިއެކު ކެއްސުމާއި، ނޭފަތުން ފޭބުމާއި އަދި ލޯ އާދައާޚިލާފަށް ރަތްވެފަ ހުރުން ނުވަތަ ދުޅަވެފަ ހުރުމެވެ.\nމިބަލީގެ އިންފެކްޝަން ޖެހުނުތާ 9-11 ދުވަހުގެ ފަހުން ފެންނާނެ އަލާމާތް ތަކަކީ:\nހިކި ކޮށް ކެއްސުން.\nލޯރަތްވުން ނުވަތަ ދުޅަވުން.\nލޮލުން ފެން އައުން.\nއަވީގއައި އުޅެން އުދަނގޫވުން ނުވަތަ ފޮޓޯފޯބިއާރ.\nގައިގެ އެތަން މިތަނުގައި ބިހިގަނޑުތަކެއް ނަގައި އެ ބިހިގަނޑުތައް އެކަތި އަނެއްކާ ގުޅުން.\nހިމަބިހި ޖެހުމުން ހުން ހުންނާނީ އަބަދުވެސް އައިސްއެވެ. ދޭތެރެ ދޭތެރެއިން ހުންމަޑުވެފައި ގަދަވާނެއެވެ. އަދި މިގޮތަށް ހުންއައިސް މަޑުވާއިރު ގައިން ބިހިގަނޑުތަކެއެއް ނަގަން ފަށައެވެ. މި ބިހިގަނޑު ނަގަންފަށާނީ ބަލީގެ އިންފެކްޝަން ޖެހުނުތާ 3-4 ދުވަސް ތެރޭގައެވެ. އާންމުކޮށް ބިހިގަނޑު ފެންނާނީ ކަނަފަތް ކައިރިންނެވެ. އަދި ފަހުން މުޅިގަޔަށް ފެތުރިގެންދެއެވެ. އަދި އެއްބިހިގަނޑު އަނެއްބިހިގަނޑާ ގުޅެއެވެ.\nހިމަބިހި ޖެހެން މެދުވެރިވާ ސަބަބުތައް!\nހިމަބިހި ޖެހެނީ ރުބިއޯލާ ވައިރަސްގެ ސަބަބުންނެވެ. މިއީ ބިހިގަނޑު ފެނުމުގެ4ދުވަސްކުރިން ފެތުރޭބައްޔެކެވެ.އަދި އޭގެ4-5 ދުވަސް ފަހުންވެސް ފެތުރެއެވެ. މިބަލީގެ ޖަރާސީމު ފެތުރެނީ:\nޖަރާސީމު ހުރި މީހެއްގެ ގައިގައި ބީހުން/އަތްލުން. ފިސިކަލް ކޮންޓެކްޓް.\nޖަރާސީމު ހުރި މީހެއް ކެއްސާ ކިބިހި އަޅާއިރު ކައިރީގައި ހުރުން/ ވައިގެ ޒަރީއާއިން.\nޖަރާސީމު ޖެހިފާވާ ތަނެއްގައި އަތްލުމަށް ފަހު އަނގަޔަށް އަތްލުން ނުވަތަ ލޯ/ނޭފަތް ކެހުން.\nއެއްޗެއްގައި ހިމަ ބިހީގެ ޖަރާސީމު ޖެހިފައި ހުރެއްޖެނަމަ2ގަޑި އިރުވަންދެން އޭގެ އަސަރު ހުރެއެވެ.\nމިބަލިން ރައްކާތެރިވުމަށް ކުރެވޭނީ ކޮންކަމެއް!\nކޮވީޑް ދިފާއު: 6550 މީހުން ވެކްސިން ޖަހައިފި\nހިމަބިއްސަކީ ވަކި ޚާއްސަ ފަރުވާއެއް ހޯދިފައިނުވާ ބައްޔެކެވެ. އެހެންނަމަވެސް ވެކްސިން ޖަހައިގެން ވަރަށް ފަސޭހައިން ދުރުހެލިވެވޭ ބައްޔެކެވެ.\nހިމަބިހި ވެކްސިން އެންމެ ފުރަތަމަ ދެވެނީ ކުއްޖާގެ އުމުރުން 12 މަހާއި 15 މަހާއި ދެމެދުގައެވެ. އަދި ކުއްޖާ އިސްކޫލަށް ވަންނަ އިރުވެސް ޖަހައެވެ. އެއީ އުމުރުން4އަހަރާއި6އަހަރާއި ދެމެދުގައެވެ.\nހިމަބިހި އެއީ އަވަސް އަވަހަށް ފެތުރޭ ބައްޔަކަށް ވިޔަސް ވެކްސިން ޖަހައިގެން ހިފަހައްޓާލެވޭ ބައްޔެކެވެ. އެގޮތުން ދުނިޔޭގެ ސިއްޙަތާއި ބެހޭ މަރިކަޒުން ހިންގި ވެކްސިން ޕޮރޮގްރާމެއްގެ ދަށުން 79 އިންސައްތަ އިން ވަނީ ހިމަބިހި ޖެހިގެން މަރުވާ އަދަު ދަށްވެފައެވެ. އެއީ 2000 ވަނަ އަހަރާއި 2015 ވަނަ އަހަރާއި ދެމެދުގައި 20.3 މިލިއަން މަރެވެ. އެހެންކަމުން ހިމަބިހި މިއީ ޖެހުމުން ނުރައްކާތެރި ބައްޔެއްކަމުގައި ވިޔަސް ވަރަށް ފަސޭހައިން ރައްކާތެރިވެވޭނެ ބައްޔެކެވެ.


ޒިޔާދުގެ ރައްދު ތޯރިގަށް: ފަސް އަހަރުން ކުރެވުނީ ކޮންކަމެއް؟ | | Sangu News\nޒިޔާދުގެ ރައްދު ތޯރިގަށް: ފަސް އަހަރުން ކުރެވުނީ ކޮންކަމެއް؟\n9 އޮކްޓޯބަރ 2019 - 14:59\nވައިކަރަދޫ ދާއިރާގެ މެމްބަރު ހުސެއިން ޒިޔާދު އަދި މަހިބަދޫ ދާއިރާގެ މެމްބަރު އަހުމަދު ތޯރިގް - (ފޮޓޯ - މަޖިލީސް)\nކުރީގެ ސަރުކާރުގެ ފަސް އަހަރު ދުވަހުގެ ތެރޭގައި ކުރެވުނީ ކޮންކަމެއްތޯ ވިދާޅުވެ ރައްޔިތުންގެ މަޖިލީހުގެ ވައިކަރަދޫ ދާއިރާގެ މެމްބަރު ހުސެއިން ޒިޔާދު މަހިބަދޫ ދާއިރާގެ މެމްބަރު އަހުމަދު ތޯރިގަށް ހޫނު ބަހުގެ ހަމަލާތަކެއް ދެއްވައިފިއެވެ. އުނގޫފާރު ދާއިރާގެ މެންބަރު މުޙައްމަދު ވަޙީދު ހުށަހަޅުއްވާފައިވާ، ލާމަރުކަޒީ އުސޫލުން ރާއްޖޭގެ ރަށްތައް ހިންގުމަށްޓަކައި ކައުންސިލްތައް މާލީ ގޮތުން ބާރުވެރިކުރުވުމަށް ގޮވާލާ ހުށަހަޅާ ގަރާރަށް ތާއިދު ކުރައްވާ މެމްބަރު ޒިޔާދު ދެއްކެވި ވާހަކަތަކެއްގެ ސަބަބުން މެމްބަރު ތޯރިގު ނިޒާމީ މައްސަލަތަކެއް ނެންގެވިއެވެ.\nތޯރީގް ދެއްކެވި ވާހަކަތަކާއި މެދު ހިތްހަމަ ޖެހިވަޑައިނުގެން ިޒިޔާޒު ވިދާޅުވީ މަހިބަދޫގައި 600 މީހުން ސޮއިކޮއްފައި ގެދޮރު ނެތިގެން މަޖިލީހަށް ޕެޓިޝަންއެއް ލާފާ ވާކަމަށެވެ. މެންބަރު ޒިޔާދު މި ވާހަކަ ދައްކެވުމުން ތޯރިގު ވަނީ ނިޒާމާ ބެހޭ މައްސަލައެއް ނަންގަވައި އޭނާއަކީ ވައިކަރަދޫ ރައްޔިތެއް ނޫންކަމަށާއި ވައިކަރަދޫ ރައްޔިތެކޭ ވިދާޅުވެ މަޖިލީހުގައި އަަޑުގަދަކުރައްވަމުން އުޅުއްވާއިރު ޒިޔާދަކި މާލޭ ދަފްތަރުގައި ނަން ޖައްސަވައިގެން އުޅުއްވާ މެމްބަރެއް ކަން ފާހަގަކުރައްވާފައެވެ.\nމިކަމާ ގުޅިގެން މަޖިލީހުގެ ރިޔާސަތުން ނައިބު ރައީސް އީވާ އަބްދުﷲ ވަނީ ނިޒާމާ ބެހޭ މައްސަލައެއް ނަންގަވާ ލަފާދެއްވީ މަޖިލީހުގެ ގަވާއިދުގެ ކޮންމާއްދާއެއްގައި ވާގޮތުގެ މަތިންތޯ ތޯރިގު ކައިރީގައި އައްސަވާފައެވެ. އެހާ ހިސާބުން މަޖިލިސް އިތުރަށް ހޫނުވިއެވެ. ރިޔާސަތަށް ރައްދުދެއްވާ މެންބަރު ތޯރިގް ވަނީ މަޖިލީސް ގަވާއިދުގެ 58 ވަނަ މާއްދާގެ (ށ) ގައި ބަޔާންކުރާ ކަންކަން ވިދާޅުވެދެއްވާފައެވެ.\nމީގެއިތުރުން ވައިކަރަދޫ ދާއިރާގެ މެންބަރު މަހިބަދޫގައި ރައްޔިތުން ދިރިއުޅޭނެތަން ނެތުމަކީ ދައްކަންޖެހޭ ވާހަކައެއް ކަމައް ބުނުމުން މެންބަރު ތޯރިގް ވަނީ މަޖިލިސް ތަޅުމުގައި އަޑުގަދަ ކުރައްވާފައެވެ. އަދި މެންބަރު ޒިޔާދު ވަނީ ކުރީގެ ސަރުކާރުގައި ކަންހިގާފައިވާގޮތް ވަރަށް ސާފު ކަމަށާއި ފަސްއަހަރު ވީއިރުވެސް ކަމެއް ނުކުރެވުނުކަން ފާހަގަކުރައްވައި މެންބަރު ތޯރިގަށް ގޮން ޖައްސަވާފައެވެ. ފާއިތުވެދިޔަ ފަސް އަހަރުވެސް މަހިބަދޫގެ މަޖިލީސް މެންބަރެއްގެ ގޮތުގައި ހުންނަވާފައިވަނީ ތޯރިގްއެވެ.\nއޮކްޓޯބަރ 16, 2019\nޢަނގަފުޅަާ ކުރވޭތީ ދޯ ތި ކިޔާ އެއްޗެއް ތި ކިޔަނީ


SunOnline: Moosun goas vaanethee kandu dhathuru kuraa faraaithakun samaaluvaan edhefi\nމޫސުން ގޯސްވާނެތީ ކަނޑުދަތުރުކުރާ ފަރާތްތަކުން ސަމާލުވާން އެދެފި\nއައިޝަތު ފަރީޙާ 23 May 2021, 20:00\nހުޅަނގު މޫސުމުގެ ބާރުގަދަވެ، ކުރިއަށް އޮތް ހަތަރު ދުވަހަށްވެސް ރާއްޖޭގެ ބޮޑު ބަޔަކަށް ވައިގަދަވެ، ވިއްސާރަވާނެ ކަމަށް ލަފާކޮށްފައިވާތީ ކަނޑު ދަތުރުކުރާ ފަރާތްތަކުން މޫސުމަށް ސަމާލުވުމަށް އެމްއެންޑީއެފް އިން އިލްތިމާސް ކޮށްފި އެވެ.\nއެމްއެންޑީއެފް އިން ބުނީ ރާއްޖޭގެ ބޮޑު ބަޔަކަށް، ހާއްސަކޮށް އުތުރާއި މެދުރާއްޖެ ތެރެއަށް މޫސުން ގޯސްވެ، ކޮޅިގަނޑުގައި 50 މޭލާއި 60 މޭލަށް ވައިގަދަވާނެކަމަށް ލަފާކޮށްފައިވާތީ ހާއްސަކޮށް ފަޅުން ބޭރުގައި އަޅާފައިވާ އުނދުފަހަރުގެ އޮޑިވެރިންނާއި، ކެޕްޓަނުން އޮޑިދޯނި ފަހަރު ބެލެހެއްޓުމާއި ހަވާލުވެ ތިބި މީހުން އެކަންތަކަށް ހާއްސަ ސަމާލުކަމެއް ދޭން އެދޭ ކަމަށެވެ.\nއެންމެ ފަހުން ކުރި ގަދަ ވިއްސާރައިގައިވެސް ފަޅުން ބޭރުގައި އަޅާފައި ހުރި ގިނަ އަދަދެއްގެ އޮޑިފަހަރު ކަހާލައިގެން ގޮސް ފަރުމައްޗަށް ލައްގާފައިވާތީވެ އެކަންތަކަށް ސަމާލުވުމަށް ވަނީ އިލްތިމާސް ކޮށްފަ އެވެ.\nދަތުރުކުރާ ފަރާތްތަކުން ދަތުރަށް ފުރުމުގެ ކުރިން އަންގަންޖެހޭ ފަރާތްތަކަށް އެންގުމަށާއި އުޅަނދުގައި ލައިފްޖެކެޓާއި މުއާސަލާތީ ނިޒާމާއި ދިޔަހިއްކާ ޕަންޕު ފަދަ ތަކެތި ހުރީ ރަނގަޅަށްތޯ ޗެކް ކުރުމަށް ވެސް އެމްއެންޑީއެފް އިން އިލްތިމާސް ކުރެ އެވެ.\nމީގެ އިތުުރުން ކުދި، ސަލާމަތީގޮތުން ރައްކާތެރިކަން ކުޑަ އުޅަނދުފަހަރުގައި ރޭގަނޑު، އަދި ވިއްސާރައިރު ދަތުރު ނުކުރުމަށް ވެސް ވަނީ އިލްތިމާސް ކޮށްފަ އެވެ. އަދި މުދާ އުފުލާ އުޅަނދުފަހަރުތަކުން ވެސް މުދާ ބަރުކުރުމުގައި ގަވާއިދުތަކަށް އަމަލު ކުރުމާއި ލައިސަންލުމުގައި ރަނގަޅަށް އައްސައި، އަދި ފަޅުތެރެއާއި ފަޅުން ބޭރުގައި އަޅާފައިވާ އުޅަނދުފަހަރުގެ އޮޑިވެރިންނާއި ކެޕްޓަނުން އޮޑިދޯނިފަހަރު ބެލެހެއްޓުމާއި ދިޔަ ހިއްކުމަށް ސަމާލުކަން ދިނުމަށް ވެސް ވަނީ އެދިފަ އެވެ.\nކަނޑުދަތުރުފަތުރު ކުރާ ފަރާތްތަކުން އެއްވެސް ހާދިސާއެއް ހިނގައިފިނަމަ، ލަސްނުކޮށް ކޯސްޓްގާޑުގެ ހިލޭ ގުޅޭ ނަންބަރު 191 އަށް ގުޅުމަށް އެމްއެންޑީއެފް އިން އެދެ އެވެ.